text:
細個以為暴龍機
得美版無日版
見到日版的03同04以為係山塞版
以家大個左又覺得日版都ok好玩既
日版外型比較接近卡通的暴龍機款式
且有個代的暴龍機特點
例如
日版04既掃瞄條碼功能,
日版01,02既電波搜索功能
可以俾你ff下係被選中既細路
我都鍾意日版多過美版
我覺得美版怪怪地
美版電波mon細d好怪,而美版同日版就各有一方的style
細個生日呀爸送過日版02同03紅蓮騎士獸版 0個2部真係正架
我記得當年鴨記有檔野賣 150左右
其實美版同日版各有利弊啦
美版好明顯顏色多過日版好多
大部份角色(包括配角)?配色都會有
但就外形一定冇日版咁細緻 咁接近卡通
日版雖然外形好?, 又有?代暴龍機特點
但得不償失 刷卡/SCAN速度太快太慢都唔得
變成好難玩,反而美版仲易玩
加上個人印象中暴龍機=chok chok chok
日版偏向育成,進完化唔會退化
美版偏向冒險,好似動畫入面,打怪先進化,比較有代入感
個人鍾意美版
me too
美version
好似d 3 一開始要打爆d塔 先可以進化
仲有可以用埋第一代的角色
第三代 (亞洲版) 明明張卡係完全體點知變返做成熟期
去到打十二身肖 就玩唔落手
第四代 ver 1 無乜獸可以用
ver 2 超級好玩
用手的動作 做出類似包剪(搭) 的玩法 仲有好多好多獸 比你用 一個password 就可以用奧米加
後期打到去黑暗的地域
第六代 玩一日就無玩 唔記得
日version
第四代 但係唔識玩
育成但係無得玩進化 同埋唔知幾時先玩完
第六代 好感動係彩mon 有無辦法容易d出技? 同埋缺點d獸太少 話就話好多隻 但係真係究極体好少
有無師兄可以share 頭三代的玩法同日版有乜分別? 好想知
ps 第三代 當時可以係香港買到的好似係亞洲版
美版的係有usb 連上電腦到玩
日版頭3代都係搖步打怪,都係有同動畫差唔多既怪/BOSS打,不過佢係進化左就唔會退化
基本上唔似美版有咁多類似劇情既野
03係日版最多變化,出招有指定組合,又可以刷卡加攻勢/防禦
金色日版03簡直係CHEAT,唔洗見過D怪就可以直接刷哂所有卡出黎


c: text/html

text:
身邊有個人,班fd都就黎頂唔順佢
佢中五會考0分,做事懶散不學無術,連ce 英文syl.a都U埋,但自從畢左業之後,就成日講講下中文都夾幾隻英文,懶係識英文咁,又成日咩都同人吹一餐,扮晒專家識好多野咁,範圍包括有財經歷史人生觀,無啦啦打電話比FD要人聽佢講野,但佢講D野都不過係聽收音機聽返黎或者上維基睇過,完全無自己既睇法.
仲成日串D讀書多過佢既人讀咁多書拾下拾下無鬼用
佢無道德,介紹佢返新工,佢第2,3日已經遲左半日先返,到左第5,6日已經唔見埋話唔做,次次都要我做代言人用阿頭講返.
有一次帶左個女仔出黎,條友第一次見個女仔,我同個女仔係曖昧關係的,而且佢有樣有身材,跟住個女仔行開之時,條友同我講話我唔岩條女,轉頭條女返黎當住我面問人拎電話,人地無奈比左佢,但佢有無尊重過我感受?
又有一次,某位朋友帶左2位第一次見既女仔出黎食飯,但因為2個女仔相貌平平,條友仔就成晚都無同呢2個女仔講一句野,但之前見我個女仔朋友靚就咁猴禽問人拎電話?成個雙面人咁
到左某一日,圍內班fd約左去某個女同學屋企打邊爐.大家都俾錢坐小巴出黎買材料,出錢出力去買去拎,條友放工放遲左,無問題,唔使你去買,但係唔係之後要做返部分工作呢?
跟住買完野去到個女同學屋企,我地先到既準備好晒d食具同食材,條友就開爐食得之時先到,既然個個之前都有做野,咁好自然佢要做善後工作喇,即係洗碗.但佢食完又唔洗,走左去睇電視,班fd叫佢洗佢又扮聽唔到,咁唯有我同另外一個朋友幫佢洗埋......因為始終係人地屋企,食完無理由就咁掉低d碗碗碟碟.跟住佢講左句野我就火鬼滾喇
,佢見到我同另外個fd洗碗,特登行入黎拍我膊頭講''E~你地肯洗碗啊?GOOD BOY''
其實我對佢好反感,但無奈圍內班FD都識左好多年,佢係其中一個,但佢真係一個無賴,我都無佢辦法

robotstxt: allowed

filter: keep


text: Link: 買樓附送「試住期」?(上) Ms.Devil心目中既價錢係少過700萬,agent當住Ms.Devil同佢老公面前打比大陸既業主,即時上哂身咁變左另外一個人,佢喊住咁話Ms.Devil有成三個小朋友負擔好大,佢老公有腎病而家要住係仁安醫院,所以想買大圍近D醫院方便去洗腎.Ms.Devil真係好慶幸佢遇到個agnet係「大圍吳彥祖」,佢出色既演技幫Ms.Devil慳多10萬,而家講到7.18mil.Ms.Devil reject佢,佢還價6.95mil. 當買方同賣方既開價少於樓價既5%,真正戲玉先至開始.到呢個階段你會發覺節奏明顯變快,agent會變得積極.因為agent只要出力係買方同賣方各加同減1%,再加上原本收開每邊1%既傭金減些少,單deal就做成.Agent話約左個大陸客下個禮拜六到香港傾,Ms.Devil即刻諗點樣叫老公扮個腎病患者. 最後Ms.Devil都係單刀赴會.佢認為個價可以再講低些少,因為個客老遠咁走落黎,有一半機會佢係好想出貨「鬆人」.當然另一半係個客根本成日黎香港既,所以係呢場「決戰」最尾都要靠你自己見機行事.到左agent間鋪頭,佢見到agent同個大陸人介紹緊另外一個新盤瓏門,個客已經問緊佢可唔可以係香港再做按揭買間樓等等.Devil認為呢個係buying signal,佢真係有錢再買樓唔等錢洗.當Ms.Devil同個客坐底之後,agent果然用減傭策略.但係個客一講到六字頭既開價,已經皺哂眉頭既樣,於是Ms.Devil改變策略,問可唔可以租住先. 業主上釣 由於「身世可憐」,業主只係收佢$14000蚊租,話同買入價計過都有2%回報好過就咁擺係度.Agent見做到單租務好過咩都無,好快咁攞左張租約出黎,Ms.Devil話租成千呎樓只係比萬零蚊租真係唔好意思,要同業主簽兩年生約話第時環境好D可以等業主加番佢租.業主開頭都有D猶疑,但係見Ms.Devil一下子攞左5個月租即係9萬蚊cash出黎放係台面,就夾快咁應承,簽左張一般條款既租約.人地話「叠水,叠水」,原來人見到一叠銀紙放係自己面前,智商係會低兩成. 係承租初期Ms.Devil成日打比大陸既業主,話成日比人投訴冷氣喉管漏水,屋入面既電器壞左等等.業主話交比agent處理就得.Ms.Devil話佢好有交帶,間屋有事一定要話比你(業主)知.到左第5個月,上繳租金已用完,Ms.Devil 突然之間打比業主講佢老公公司有allowance,佢可以買佢間樓,可以比夠6.99mil佢,話方便做按揭.業主計過用6.99mil直接賣比Ms.Devil唔使比經紀傭,加埋之前收左9萬蚊租金,其實同佢之前開價7.18mil冇咩分別.加上Ms.Devil成日打電話煩住佢,不如賣左佢算數. ……….已隱其餘內容 (內容已放入出版新書「樓換樓」,請在2013年7月19日後到各大書局購買) 或網上和筆者認購請email: service@homeblogger.com.hk


text:
第一次寫澳門仙記報告
初時諗過去至尊試嚇俄菜, 但我係慢熱人, 同埋之前噤鐘仔唔過癮經驗, 暫時卻步. 起初見不能過夜,有諗過去D1算, 但計落還掂同仙記差唔多, 都係去返仙記,買咗16xx套票.
去到已不復往年光景, 囡囡無咗舊時個種特色. 伴浴個位無曬笑容….雖然對某d人來講有新鮮感, 但如果做個位無mood, 我情願學舊年池內伴浸…..伴浴個位都無撩我入房,初時我打個突怕service唔好……..
換咗浴衣入去開始玩game, 嘩, 無下裝幾激. Game都係個類嘢la,唔詳細講. 不過好多日本仔喺度, 我估可能因為近期yen高,佢地兌近個匯率洗港幣玩好化算卦,又安全過去cp.
玩完到選美, 因為要急於回港,我但求合眼緣就快上房. 個人意見, 其實都叫做7至8成可食用的,但有近半以上你可以喺CP搵到, 所以呢個就係有人話唔值得洗$$$去仙記或其他澳門場; 另外無咗舊年好多紅牌的特色. 亦可能遷就日本仔口味,仙記今期多妹妹仔feel的女,跟以前唔同. 有個同我玩game的妹妹仔, 個樣無風塵味,但眼神做得好無奈咁,我就唔想揀,好似去cp d場或貨倉,因為心理上覺得自己會變得有d人渣玩催花.(但日本仔好似最like咁樣,僕街.)
正題:
已經全部人面全非; 玩game已經見盡邊位係打假波, out; 其實要搵好似舊年紅牌如海洋等特色女好困難. 妹妹仔out,我怕service唔好或影響到我個mood…開始有女電我, 濃妝個位, 好似13x….但都係差d…再有兩位電我,之後有個電我, 個晚掛牌係2xx, 雖然唔係超班馬,但我搵到個feel去馬搵經理要人上房就算.
身材中上,唔算好突出, 但肯定natural, 最正係櫻桃提.佢似以前某電視台的已息影二線藝員.(唔想講太多,因為已成為mcot,各brother勿問我number); 幾有活力,入房幾多嘢講, 狂話喺我面前喺小人國(因為我好高),我反讚佢係小美人(其實近睇都幾靚). 我無刻意tick咩service,因為個人唔係好愛玩太古怪花招. 循例都係錫身吹奏個d,到佢幫我玩毒龍鑽,我即時話唔洗, 我唔係變態…佢聽完好受落(所以大家要尊重女性,對佢地多一分尊重,有時會多一分驚喜) 見佢幾冧我,我打蛇隨棍上,話等我令你高興,佢訓喺度,我拎個condom套手指做加藤鷹,佢好受(我知係人都愛環保,但咁様對佢地較好,怕細菌入左佢妹妹度), 亦只係用少少陰力, 佢好buy,主動同我又細車變大車….因上次陰霾, 我見夠feel就話要上馬來真,佢二話不說訓好俾邊車邊俾我插….男上,半邊,坐擁,女上,好不投入, 雙方都去到忘我境界.最後我玩埋推車, 我從後同佢打車輪途中爆發….好耐無咗呢種滿足感, 可能有brother覺得我似吹噓或寫鹹故, 但因為過去兩年有好多不快,間接影響咗我私生活的我來講,個一刻的如沐春風, 真係即刻將我多年來的不快一洗而空, 唔係陌生人可以明白.
車完後再來鴛鴦洗, 然後懶洋洋訓喺床度聽佢講嘢, 講嚇d 有d嫖客(特別係日本仔)點衰, 幾多brother鍾意喺囡囡面前認屎認屁, e.g 大雞腸. 又講過我好耐無過來,已人面全非, 輕輕帶過佢都聽過海洋, 並笑話你鍾意都可以包佢, 我話好, 如果今期我中六合彩, 一定搵你.
因為我買咗bb浴套票, 我問佢同我做好唔好, 佢話見係我, 沒問題,但佢話bb浴好攰, 出去鴛鴦浴ok嗎?我話ok.
拖佢出去,佢佻皮拎我眼鏡帶, 同佢調笑時出面幾多brother望住我地……個種滿足感, 真係好耐未試過. 鴛鴦浴時, 好多囡囡望住我地….我問佢這個月還待在這裡嗎? 佢話會, 真到下年一月中才回鄉.
撘船返去, 好似好多brother咁感到有d無奈…..怕自己沉船….自知自己同好多香港男士一様能力有限, 唯一可以做, 就係玩個時對佢絶對投入, 能對佢有幾好就幾好, 回味嚇個種感覺就算, 亦發現自己唔係生理上有問題, 只係一樓一速食真係唔適合自己, 情願 一個月食一餐好,好過去141玩3,4次.


text:
讀
now browsing by tag
我讀–The Power 力量
其實3月時喺面書,唔知博客來定金石堂嘅page係推介過力量(The Power)哩本書,見到已經想買,但寄黎香港運費仲貴過本書,惟有等有朋友去台灣時先搭單買!
收到本書用三日時間睇晒,因為都真係幾好睇.
力量係Rhonda Byrne繼祕密後另一本講吸引力法則嘅書,內容可以話係祕密嘅下集,不過,與其話係下集不如話係補白更貼切.
祕密係講點運用吸引力法則吸引好生活,Rhonda Byrne以及出現過喺書同電影嘅人都不停重覆咁講,要吸引好生活係需要保持住一種正面良好嘅思想狀態.
書同電影都有提及,只有感恩先可以令自己保持住正面良好嘅思想狀態,但點樣先可以長期,甚至喺困境中都依然存在住感恩嘅心呢?
祕密唔係無講到,但只係輕淡描寫,而力量就係補充番哩點,提醒番要長存感恩之心令自己長期處於正面良好嘅思想狀態中,需要以乜力量黎支撐.
其實係好簡單嘅一樣野,嗰樣就係-愛.
愛與感恩其實係唇齒相依,缺少一樣另一樣亦唔會存在.
不論祕密定力量都提醒要將焦點放喺自己喜歡,愉快嘅事上對其感恩;當遇到討厭或憎恨嘅事時,焦點唔好放喺佢地身上,最好即刻去諗一啲令自己開心嘅人/事,過後更加唔好再多想,因為已經過去咗,無必要去諗.
我自問未去到哩個咁高嘅層次,即刻轉移自己嘅想法去諗一啲會令我開心嘅人/事,但當我遇上一啲會令我情緒有所下降嘅人或事時,就即刻喺心入面唸經,平靜自己內心. 始終宗教及其他原因,哩個做法得唔得就見人見智.
改變咗情緒嘅方向之後,就入正題-感恩同愛.我睇完本書之後,個理解就係咁嘅.
(我其實想打幸福感,點知打少左個字)
您喺邊到入手先都係一樣,都係一個循環,例如有好事發生就去感恩,咁就會有幸福感出現,當幸福感出現時愛亦同時出現,之後繼續循環;當然,亦可以先從感恩入手,感謝現有嘅一切,咁自然會覺得幸福,同樣愛亦會出現,咁自然又會吸引更多好事.
以前曾經有講過睇完祕密之後吸引過幾多好事,但喺一啲情緒有所下降嘅日子就會失效.
睇完力量,明白到吸引力法則係要以愛為力量(唔知點解忽然諗起美少女戰士!),推動更多好事出現喺生命中之後,我選擇咗最易入手嘅一環開始,就係-感恩,開始對身邊一切嘅事感謝.
當然,喺人地眼中我可能有啲神經質,小至一杯水一餐快餐都會感恩. 但試諗吓由建水塘,起水管,儲水,過濾,供水,到打開水喉就有水,係經過幾多重人手,工序先可以做到? 您估您有錢交水費啲水就會自動飛埋黎您屋企條水喉到咩?
但有一樣好重要嘅野,就係真正嘅感恩唔係單憑把口去講"我好感謝乜乜乜丫","我真係好感恩乜乜乜",而係思考過當中每一點,因為某人嘅付出/某事嘅出現,令自己嘅得著係乜野,有啲乜係平日無為意或者需要注意改進嘅事.
其實,我想講吓哩幾日發生嘅事,一啲喺別人眼裡可能好小嘅事,但係全部都係令我歡喜若狂嘅好事.
首先… …第一日
峰峰去買夜宵(唔駛講大家都應該知我平日食乜夜宵居多架啦),收銀嘅靚女問峰峰"你咪係買夜宵俾你阿妹丫?",峰峰話係,然後,靚女塞咗包零食俾峰峰"請你阿妹食丫!".
當然,靚女就肯定唔係對峰峰有意思(人地有bf架),只係我平時成日買野買到同佢熟晒.
第二日… …我好早就瞓咗覺,靚女又請我食紫菜,不過,到我瞓醒嗰時峰峰已經幫我k.o.,晒包紫菜.
我第一日收到包零食時已經好開心同感恩,影咗張相upload咗上面書謝謝靚女,第二日無相,但依然心存感謝.
其實咪睇我咁嘅身型以為我好鍾意食零食,其實部份零食入面都有一樣我會過敏嘅材料,免得無啦啦病發,一年都唔會食一次零食. 但如果唔係靚女請我食包零食的話,我就唔發現自己喺啲位上係迫到自己好緊.
第三日… …我去買魚(食嗰啲,唔係毛毛),我喺到睇緊堆$15嘅魚沉思緊時,老闆忽然塞咗條魚喺我面前"阿妹哩條食唔食得晒? 啱嘅$15俾咗妳!",條魚原本賣廿幾蚊,所以,我喺千多謝萬唔該之下即刻俾錢.
買完魚去買午餐,我當時睇住個餐牌心諗"下午茶有我想食嘅野喎",諗得太著迷衝口而出同個阿姐講"請問有下午茶未? 我好想買哩個同嗰個丫",阿姐好cool無正面答我,只係簡而潔講咗句"$23丫!",但當時距離下午茶時間仲有十幾分鐘,我竟然以下午茶嘅價錢買咗個午餐份量嘅餐.
買魚同下午茶哩兩件事都令我慳咗錢,所以我都好感謝,而得著就係兩件事同樣都係幫我慳咗錢,而我係咪應該要思考吓平日生活上用錢嘅事,從中學習吓善用金錢.
第四日… …
X打銀行無啦啦寄咗張$50百雞coupon俾姚爸爸,話感謝佢一直用佢地銀行嘅信用卡喎,我估應該大部份信用卡客戶都收到,但無啦啦多咗張coupon,真係開心到我大聲嘩咗出黎,我家正需要買廁紙,$50補多幾蚊啱啱好夠買兩條"金色乜joy"廁紙丫.
第五日… …我拎住張$50 coupon諗住去百雞買廁紙,點知中途遇到某清潔用品嘅promotion,咁啱洗衣粉同消毒洗衣液都差不多用晒要買,更加咁啱嘅係個promoter無啦啦同我講"阿妹,妳唔介意買無袋入住嘅孖裝,我可以平$5俾妳丫!".
跟住嘅第六,七,八… …日,我都繼續發生一啲令我更加感恩嘅事.
我寫咗咁耐,唔係想炫耀自己有幾好運,而係想講所謂嘅好唔好運,好睇您點睇您自己嘅人生,對現狀感恩唔代表係要做人無目標,而係將股感恩化成力量去推動自己近接近自己想擁有嘅野.
好書介紹-拉筋瑜珈物語:從來沒學過瑜伽,一樣可以輕鬆上手
早前喺"我的拉筋拍打體驗 上 下"講過拉筋後身體明顯有好轉,不過,由於我太慳家,慳到唔捨得花千六蚊買張拉筋凳返屋企拉筋,惟有善用傢俱黎拉. 不過成日都覺得拉得到喉唔到肺,特別係背脊,更加覺得拉極都好似仲差少少咁.
我上網搵其他講拉筋嘅書,無意之中見到台灣有唔少人都推介"拉筋瑜物語:從來沒學過瑜珈,一樣可以輕鬆上手"哩本書,就襯Miss復活節去台灣旅行時托佢幫我買本返黎.
本書嘅插圖好可愛,真係一睇到本書就已經覺得就算本書講嘅野無用,淨睇啲公仔都已經值回票價. 幸好,雖然書仔薄薄,但內容真係一流,絕對無買錯.
本書主要分咗三部份,第一部份係以圖詳細黎解釋人嘅筋絡分咗幾多部份,第二部份就以一啲簡單嘅瑜珈動作黎評估有無筋縮同埋骨骼有無錯位,最後一部份就係教大家以乜野瑜珈動作黎解決一啲常見嘅疾病,筋縮同埋骨骼錯位嘅問題.
我試過照書中教嘅動作測試吓自己有無筋縮,骨骼有無錯位. 結果,太好啦,全部動作都做到,證明我骨頭仲未硬丫.
不過,我右邊身仲有啲扯緊嘅感覺,看來仲要啲時間右邊腰間嘅問題先可以斷到尾.
哩本書教嘅動作都屬於瑜珈動作,相比蕭宏慈教嘅拉筋方法,更適合香港嘅蝸居家庭,至少,無位擺張拉筋凳都唔緊要,只要有幾呎嘅地板都可以做到. 當然,做過瑜珈嘅人都知,地板太硬,要擺番張瑜珈毯先做,咁就安全好多啦.
唔知香港專賣台灣書嘅書店有無入哩本,不過,我上過CP1897,三聯同大眾哩幾間大型連鎖書店個網站搵就搵唔到. 我喺金石堂訂,折後台幣221,折合港幣六十蚊左右,就算台幣高咗,喺台灣買書依然平過香港好多囉!


text:
我認識我老死10年...
近排佢追到位女朋友 (唔係當事人講 係我從佢D女性朋友聽番來)
我本來都為佢高興
佢一路以來都係 溫室下長大 整個家庭都對佢好好 要乜有乜 (當然佢唔係貪心既人 想要既只係關心 食物之類
) 連我地咁多fd 都係對佢好好
當有人對佢唔好或講關於佢自身既問題
就大部份都只會怪人唔理解佢
但後來從另一位老死知道 佢追女仔既過程 將不滿發洩哂係學校PROJECT D團員上 特別係發洩我另一位老死身上 我呢位老死EQ已經好高 忍耐住(呢位老死同當事人 還在讀書 我已畢業)
早前因為其中一位朋友本來會幫 當事人 做PROJECT (INTERVIEW) 但早兩日因其他學校事務幫唔到 而提早話比當事人知 幫唔到(早兩日通知都算有交代啦掛?) 就因為咁就嬲左佢 仲發洩係我另一位老死身上 話以後有野要幫手唔洗望佢會幫手
我另一位老死心內百般交雜...後來同我講呢件事
咁耐以來 都想多D關心下佢既感情生活 從來一講及佢自身不是 就會發怒罵其他人不是 攪到我都廢事同佢講佢既問題...(以免攪到連FD 都冇得做)
從來唔會同男性朋友講 只會同女性講 (咁我地成10年既友誼算咩)
到佢今日追到位女仔 都已經通哂天 我直接問佢係唔係追女仔 佢都唔認...(我當然唔會追問 同講點知)
攪到而家佢好多男性朋友 都開始疏遠佢...
第一次追到女朋友仔係好 但都唔同識左10年既講下 反而同識左唔夠1年既女性朋友講
令到我地呢10年既友誼扣哂分
我真係好怕佢會失去 我地呢幾位10年友誼既朋友
我真係唔知點算好


text:
其實樂觀少少諗,你地村屋得網上行唯一間isp
如果你地連呢間唯一isp都唔提供服務比你,你係直情冇網上,你寧願冇網上定貴D上網先
你要怪就怪哂全部icable+和記+hkbn,因為成本大,特登拉線去你度邊,賺你果幾戶每月二百蚊咩
講真,住村屋,預左各種唔方便架啦,交通,上班,上學,購物,上網 etc
如果唔係,點解樓價平D?你租果邊都平好多啦
而家其他上網公司根本係唔理你,當你透明冇到,你反而係鬧唯一服務緊你既網上行.....
仲話如果搬返去市區,你只會考慮當你冇到既上網公司,我就覺得好搞笑
歪理
當初呢間公司攞牌,政府規定佢一定要拉線入住宅,唔係佢慷慨
咁既然有線,佢做多範,賺多d
做生意當然無問題.
但由最初收百幾,到而家收三百,係咪好過搶
有冇負過企業對社會既責任
政府無規定一定要拉光纖線入住宅,好坦白講,PCCW係私營公司,唔係公共機構,無必要同你講責任,佢要向股東負責,銅價呢十年貴左幾多?師博貴左幾多?你地出邊D線OUTSIDE CABLE 壞左要維修地下線你比錢搞好架?你地呢D村屋狗,拎自己間山邊垃圾屋同人地外國D屋比,唔撚望下自己間屋幾撚咁濕,出邊D線箱幾撚垃圾,呢D垃圾線箱仲要業權不清,想修理都唔柒比,仲有拉光纖,要拉條折曲細過90度去你間垃圾屋你估易架,經過私人地唔洗比錢,公地唔洗批,拉條線比你50萬,我假設你298一個月,你要1678個月,即係140年先貼到個安裝費,我比你有20戶都要7年,如果中間比d人搞壞左,一次就幾萬,呢d錢唔通叫你比?


text:
早2日試左佢既抹茶梳乎厘同埋抹茶夾心蛋糕, 已經被佢秒殺左
當日仲特登訂左抹茶卷蛋, 係weekend慢慢enjoy
終於到左星期六去拎卷蛋既日子喇
我已經打算拎卷蛋既同時, 買埋其他野來試
除左蛋捲同牛油蛋糕未買之外, 一口氣買左幾款
好 !! 等我逐一介紹下先
抹茶年輪蛋糕
好濃既抹茶, 但同時亦都食到蛋糕既牛油香味
抹茶直情濃到食完之後, 碟上有個綠色既印
抹茶銅鑼燒
買完之後, 我望左個packing好耐, 係度諗點解佢會寫住もちもちの月
もち係日本年糕, 我初時以為佢會有年糕係入面
原來佢同平時既銅鑼燒唔同, 佢個皮係較為煙韌, 入面既餡, 甜度適中
抹茶紅葉饅頭
紅豆餡比較甜, 但甜得來唔係漏
店內唯一抹茶以外的其他選擇 -- 烘焙茶梳乎厘
其實係香港, 烘焙茶既甜點真係唔多
我印象中, 我自己都係最多係連鎖咖啡店同快餐店飲過烘焙茶之外, 應該冇係香港食過烘焙茶既甜點
同早2日既抹茶相比, 各有不同, 打成平手
來到是日重點推介 ... 當然係皇牌甜點 -- 抹茶卷蛋
實而不華既簡約包裝, 打開之後, 兩邊有冰包比你係返屋企途中保持蛋糕新鮮
白紙既和紙入面, 再有一張銀色既包裝紙捲住卷蛋
卷蛋頭尾各有一張透明紙以防忌廉外漏
好細心既包裝, 希望客人食到佢地悉心製作既美味抹茶卷蛋
個人覺得, 如果佢張銀色包裝紙掉轉來包, 會好D
因為家陣係個底度開, 條卷蛋係掉轉左既, 要反轉佢先可以正面切
攪左一輪, 終於落刀切左一件出來試
當你切落去既時候, 你已經feel到佢個蛋糕係非常鬆軟, 好似棉花咁
D cream好似雪糕一樣, 但係好滑
本來覺得150蚊一條卷蛋係好貴, 但食過之後, 覺得係值得既 !!
暫時佢係我係香港食過最好食既抹茶甜點 !!
每款甜點都各有不同, 鍾意抹茶既人, 真係要逐款試晒佢
(10分為滿分)
抹茶卷蛋 10/10
抹茶梳乎厘 9/10
抹茶夾心蛋糕 8.5/10
抹茶年輪蛋糕 8/10
抹茶銅鑼燒 8/10
抹茶紅葉饅頭 7.5/10
烘焙茶梳乎厘 9/10
期待下次試埋牛油蛋糕同埋蛋捲


text:
長沙灣道(英语:Cheung Sha Wan Road)是香港九龍西的一條主要道路,連接深水埗,長沙灣及荔枝角一帶.道路南端連接彌敦道,界限街,南昌街及大埔道交界,北端連接葵涌道,而行車天橋的分叉部份更進一步連接青沙公路直達新界東的沙田,大埔和粉嶺區,全長約 3.4 公里.道路地底為港鐵荃灣綫的管道.
長沙灣道沿路開設了不少批發及零售成衣及布疋的店鋪,以欽州街至黃竹街一段最密集,為香港同類店鋪的集中地,有時裝街及成衣街等別稱.
長沙灣道於1920年代開築,由於當時此街道至長沙灣海旁即告終止,因而命名為長沙灣道[1].
2012年12月12日,商務及經濟發展局局長蘇錦樑表示將會與香港旅遊發展局研究將長沙灣道時裝街等批發市場重新包裝成為特色旅遊景點的可行性[2].
長沙灣道旺角段東南起自彌敦道,大埔道與界限街之交界,位於旺角北部,以黃竹街為界與深水埗段相接.在開埠初期,這一段從塘尾延伸至深水埗舊市區.這段有行車天橋從黃竹街與楓樹街十字路口開始,連接到界限街,洗衣街交接處附近.沿路附近有楓樹街遊樂場及深水埗街坊福利會會址.
長沙灣道深水埗段從黃竹街開始連接至欽州街,穿越深水埗舊市區,沿路多唐樓,南面有電子產品集散地鴨寮街,北面則有電腦廣場高登電腦中心.原本道路橫越南昌街之處有明渠,後由於城市發展,明渠已被完全密封.這一段的地底是荃灣綫深水埗站.
這一段亦是香港成衣和布疋集散地,有時裝街及成衣街之別稱.
長沙灣道長沙灣段從欽州街起至甘泉街.道路呈曲尺形,於舊長沙灣郵政局處從西北走向轉向西南走向.
在開埠初期,道路是沿長沙灣對出海灘填海地建造,此段亦比上述兩段較晚落成.50年代初建成目前欽州街至東沙島街一段,中期建成光昌街至甘泉街一段,至60年代初道路才打通至今荔枝角一帶.
這一段長沙灣道沿路建築物亦有一定程度的分別,近深水埗一帶主要是住宅區如麗閣邨,亦有購物商場如西九龍中心,而光昌街至甘泉街一段則有較多工廠大廈和貨倉,亦有商業樓宇如長沙灣廣場.荃灣線長沙灣及荔枝角站亦位於這一段地底.
開埠初期,港府已在荔枝角填海作軍事用途[3].1960年代末期,政府延伸長沙灣道至荔枝角一帶,道路與青山道及荔枝角道平行.長沙灣道荔枝角段起源於甘泉街,長順街,蝴蝶谷道與荔枝角道交界處,與先前三段不同,這一段是單程路,只有東行方向.從長沙灣段西行而來的車輛須行經與之平行的荔枝角道或葵涌道天橋.道路西端連接美荔道,美孚巴士總站及荔枝角大橋,最終經葵涌道進入新界.


text:
唔好意思
想COPY D字唔小心DEL左個POST
今石 X 中島 專訪
中島:我之前担當「フォーゼ」既脚本係學園物,但其實順番黎計「キルラキル」先係最初担當
「キルラキル」係昭和既高校 既高中生生活
會有好多美型男人物出現
去到寫到4話既脚本時 今石監督說「呢D咁既故事 我著唔到水手服!」
之後撕破掉左
主人子,纏流子の性格修改之後都變化好大.最初流子已經係完成既人物黎
修改之後變成巻入事件型既主人公而去成長
呢個世界所發生既事主角同觀眾由同一視點去發現
今石:第2季既脚本差唔多大部份都係中島一人寫
中島:本身係想次次一話完結既異能力戰鬥片
集集唔同脚本家寫
成為娯楽要素高既作品
但因為人物故事厚度上太強,令中島自己說出下集 下下集都係我寫番啦
到發覺既時候已經太遲
會好似「24」咁最後d伏線會一部部解開既物語
映像描寫係肉弾戦
好似劇場版天元ヨーコ対アディーネ打咁
最初流子係有少少暗黑面既人物
但皐月係好冷酷 比較難掌握既人物
所以相對要將流子變成好開朗既人物
流子同皐月
會以2人中心既群像劇
同樣會好似天元咁有四天王出
但同天元唔同 四天王會出好耐
唔會咁快就...
中島個人黎講「キルラキル」十分有趣到不得了
現場已開始作畫作業
已經將流子同皐月人物畫由Main Staff交到畫原畫班手上
佢地都開始做野
聲優配音十分期待
由於故事幾有趣
好想由聲優既聲音黎俾個角色變得更有生命


text: 睇大諗兄的舊文章」男女投資大不同」, 不禁即時想作出回應. LINK>>男女投資大不同 投資工具投資工具琳瑯滿目,每種工具都有人從中可以賺到錢或輸錢, 正如響滿街負資產,B哥哥都因為咁而破產喇, 嗰陣曾聽人講過, 如果你冇樓響手, 真係恭喜你,….時移世易, 上唔到車就好似世界人欠左佢咁. 有句說話叫做性格決定命運, 以我玩左約二十年股票既經驗, 以前都好似d c9 咁睇報紙或聽d財演俾冧把, 輸左又賴人, 以兩個人同時同價錢買入同一隻股票, 最後有人賺錢, 有人輸得比之前買入既仲多(因為佢不停咁溝貨), 呢d就係性格使然. 仲有一樣嘢, 就係未了解嗰樣產品點運作, 就要先去了解或交少少學費(參與買賣, 輸左當學費)試下, 適合自己及了解涉及的風險是否可以承擔(借孖展去炒期指, 你預幾多錢去補倉先). 正如我都用左約兩年時間去了解樓市的運作(資質比較差), 先敢將層自住樓轉按套取現金, 存人仔賺息差, (前提係人仔不停升值, 但如倒返轉頭行, 仲唔識適時轉軚就PK), 我好相信, 如果我同父母講, 我咁做, 佢實反對, 因為佢哋唔了解. 文中提到阿JEAN靠炒牛熊證賺左錢, 最後又響牛熊證及未日輪輸返,當年推出牛熊證時我專登去聽佢相關講座, 原來呢樣嘢會隨時打把, 變廢報紙既速度仲快過買輪,即係要隨時地都要」目及」實個市, 動作仲要快過個市.我就覺得呢樣嘢唔啱我玩, 從未掂過, 反而輪有買過(記憶中賺過一兩次錢, 其餘都係輸), 此類衍生工具, 發行商都做哂對沖, 升跌佢哋都有得賺, 乜嘢引伸波幅,時間值, 都係用來」坤」你D錢, 我曾特登買左本教人炒輪既書, 可能又係資質問題, […]


text:
城邦
呢篇文章講嘅係有關城邦嘅政治概念.想搵古希臘城邦(Polis),睇下(希臘城邦).
城邦(英文:City-state)通常指一個獨自擁有主權或者實行緊自治嘅城市.歷史上嘅城邦通常係一個大文化圈嘅一部份,好似古希臘城邦嘅雅典,斯巴達,迦南嘅腓尼基城邦,中部美洲嘅瑪雅城邦,絲綢之路上嘅小國同意大利城邦,包括佛羅倫斯,威尼斯之類.中國周朝實行嘅封建制度,分封畀一啲諸侯國嘅土地,有時都叫做城邦.
歐洲史上有兩個重要嘅城邦時期—古希臘嘅城邦同文藝復興時期嘅意大利城邦,係而家歐洲嘅文明嘅發源地.不過,呢啲文明嘅城邦通常只係存在咗好短嘅時間,因為佢哋嘅土地同實力都唔夠抵抗周圍嘅敵人.所以,呢啲小區域組織喺鬆散嘅地理同文化個體入面共存,成為大國建立穩固勢力嘅障礙.所以,佢哋最終都融入咗更大嘅社會體系,以至於民族國家[1].
目前世界上只有新加坡,摩納哥同梵蒂岡符合城邦嘅傳統定義.一啲國亦有對實行高度自治嘅城邦行使主權,比如話中華人民共和國嘅香港同澳門,英國嘅百慕達,直布羅陀,同埋美國嘅華盛頓特區.
參考[編輯]
- ↑ Sri Aurobindo, Ideal of Human Unity, Social and Political Thought, 1970


text:
由功能組別轉戰地區直選而成功連任的立法會議員謝偉俊,向來與中辦聯關係密切,被傳媒和網民譏為「西環契仔」.謝偉俊於12月30日接受無綫新聞節目《講清講楚》訪問時,先指出中聯辦官員只應出現在牽涉到中央與香港政府關係的場合,以保持一國兩制之實,暗批中聯辦露面太多;但隨即又發揮其一貫神經刀本色,親口承認中聯辦在選舉期間有為自己拉票.以下為謝偉俊在節目中與主持人的對談節錄(以斜體顯示):
主持人(主)﹕我地睇到就喺中聯辦都開始有一個大嘅換班,你點樣睇嚟緊對於特區政府中環嘅管治?會唔會其實喺更加,因為你本身就喺弱勢,你會唔會更加依賴中聯辦,你會唔會有呢個擔心?
謝偉俊(謝):我都有呢種擔心,因為其實零三年我開始見到好多嘅分水嶺出現就喺當香港政府喺弱勢,而當香港市民相對上比較多反對聲音嘅時候,特別多一尐不論真又好假又好,一尐擔心係外國勢力會唔會介入香港,影響咗香港嘅內政呢?咁呢一方面呢,不論真又好假又好又或者敏感嘅感覺都好呢,令到中央政府需要多尐介入,令到中央政府修改我哋嘅基本法嘅權力,咁呢香港喺其實十分之不利嘅.咁所以我地覺得作為香港嘅領導人嚟講,需要係更加小心,敏感地處理呢個問題.一方面要讓香港社會更加少尐嘅吵鬧,另外多尐嘅包容,多尐協調,多尐協商.另外一個方面亦都要好好同中央政府合作解釋清楚,甚至乎有時我覺得中聯辦其實係唔適宜太多出現喺公眾面前,包括有時,雖然喺好小意思,但喺我自己落地區呢排多咗呢,感覺上好多時呢尐地區組織嘅活動都好鍾意邀請一尐中聯辦嘅官員出席.咁當然啦,多尐官員有時交流一下冇乜所謂,但喺感覺上呢其實唔喺咁恰當.因為中聯辦嘅參與應該喺一尐真正牽涉到中央政府同香港政府,例如話國慶嘅升旗禮就冇所謂.但你平時一個黃大仙區某條邨嘅活動都搵個中聯辦嘅官員坐喺度主禮,而且佢主禮嘅位置仲要喺香港官員之上,呢種感覺整吓整吓好似就真係好似香港似足內地果一套,就喺話有一個政府,有一個書記咁,咁呢種做法我相信香港人喺暫時都覺得唔喺太舒服.
主:其實過往一段日子裡面尐人話你喺西環契仔,起碼就喺你自己有冇入過中聯辦?
謝:選舉時候嘅標籤唔等如乜嘢,咁事實上中聯辦梗喺入過啦……但係我必須強調我始終都喺香港仔.我喺香港出世嘅香港仔.咁始終我最緊張嘅係香港本身嘅情況.至於你話同中聯辦嘅關係,同西環嘅關係,同中央政府嘅關係,我覺得喺今時今日嘅大局香港社會一國兩制之下,一定唔能夠同中央對著幹.一定要有傾有講,一定要互相尊重,互相體諒先喺可以落實香港一國兩制.否則嘅話如果喺無咗呢個互相,一國兩制喺唔可能繼續行落去.咁對香港完全冇利,只有害無益嘅.
主:過往你都入過中聯辦唔止一次啦咁樣……咁即喺話其實外界話你喺西環契仔呢一個咁樣嘅講法,其實都唔喺完全無理據?
謝:你話如果我哋有無關係,有無有傾有講,一定喺有嘅.甚至有無幫我呢,一定喺有嘅.比如話好多係介紹我識一尐重要嘅人同社團,一定係有嘅.咁但喺問題係咁嘅幫助,咁嘅賞識或者喺互相明白諒解合作,喺建基於一個我喺完全一個獨立嘅身份……如果你係要我surrender投降好似投票機器咁呢,我唔能夠接受.……
主:中聯辦咁其實喺過往選舉裡面有無為你拉過票?
謝:我相信一定有,有嘅意思就喺話佢哋有佢哋嘅網絡啦,或者社團嘅關係呢,一定會幫手……但喺你話會唔會話我喺某尐政黨某尐所謂呢個一定要力保嘅,又或者呢個唔可以輸嘅,又或者揼好多錢落去支持咁就完全唔喺呢回事.總之我情況就喺話,我可以接受左中右人士嘅支持,但我唔能夠接受任何人壟斷咗我,或者支配咗我嘅投票同行事取向.
主:咁而家我哋成日都講,中聯辦變天喎,睇到主任副主任分別就去咗廣西同澳門咁樣,喺咁樣嘅情況之下,其實你覺得契爺喺咪換咗呢?要再去結交過呢同阿張曉明.
謝:其實呢契爺就好多個嘅,甚至中央呢都唔知邊個先喺契爺,集體契爺都唔定.咁你話其實要掌握邊一個喺契爺呢,其實冇可能嘅.反正就喺我地一定唔能夠同中央對著幹,一定喺唔能夠侵害呢個一國兩制嘅大原則,更加唔能夠接受尐外國勢力嘅支配.……
事實上,根據基本法第廿二條:「中央人民政府所屬各部門,各省,自治區,直轄市均不得干預香港特別行政區根據本法自行管理的事務.」謝偉俊在節目中的言論,無疑「指證」了中聯辦違反基本法,破壞一國兩制.
中聯辦插手香港事務,幾乎是人所共知,但由在其扶持下當選的謝偉俊口中得到證實,格外叫人哭笑不得.


text:
馬其頓王國
馬其頓王國(古希臘文:Makeδovίa)係古希臘西北邊忌一個王國.其史上至輝煌嗰時,亦即係亞歷山大帝國(馬其頓帝國),係由國王亞歷山大三世(大帝)開創.亞歷山大帝國係歷史上繼波斯帝國之後第二個地跨歐,亞,非三洲忌帝國,其疆域東自費爾幹納盆地同印度河平原,西抵巴爾幹半島,北從中亞細亞,裏海同黑海起,南達印度洋同非洲北邊.
起源[編輯]
馬其頓係喺古希臘邊陲忌一個地區,喺希臘中北部,西接艾普魯斯,東鄰色雷斯.其民族淵源重未確定,可能係伊利里亞人,色雷斯人(Thracians)同希臘忌多利亞人忌混血後裔.由於偏僻落後,而且行君主制而毋係民主制,而且主要住喺鄉村入邊,因此被其南境外忌繁榮忌希臘叫做無文化忌野蠻人.約莫喺西元前6世紀下半葉,馬其頓統一,實行君主制.
崛起[編輯]
- 馬其頓喺希波戰爭開始嗰時依附波斯,但又靜雞雞幫希臘人暗送情報.西元前5世紀末,國都從西北山區忌埃格(Aigai)遷去東南沿海忌佩拉.到西元前4世紀,攝政王腓力二世(西元前359-前336年)廢咗好細忌國王,自立為王,推行咗一系列改革.腓力二世借鑒希臘忌先進經驗,重採取有馬其頓特色忌舉措,強化王權,削貴族會議同公民大會忌權,改革幣制,用金銀複本位制.至緊要忌係渠忌軍事改革,建立咗一支忠於國王忌常備軍,創建咗好犀利忌馬其頓方陣.之後渠又佔咗色雷斯忌金礦,每年又有一個穩定忌收入來擴充軍事.馬其頓軍隊忌戰鬥力超過咗希臘第啲城邦忌軍隊.腓力為咗準備打東邊忌國家,重建立咗一支好犀利忌艦隊.
- 腓力二世喺軍力強大後,趁著希臘重打緊城邦戰爭嗰時南下打希臘.西元前338年,以雅典,底比斯為首忌反馬其頓盟軍同馬其頓軍喺中希臘忌克羅尼亞決戰,盟軍輸得好慘.第二年,腓力喺科林斯叫各邦來開會,宣佈希臘各城邦成立聯盟,除咗斯巴達之外忌全希臘都被迫承認咗馬其頓忌霸權,並決定打波斯.西元前336年,腓力喺渠忌女忌婚宴上被人刺殺.王位由腓力廿歲忌仔亞歷山大(即係亞歷山大大帝)承繼.
征服[編輯]
- 腓力二世死咗之後,希臘各邦又有反馬其頓起義.凈係得20歲忌亞歷山大繼位之後,向毋夠半年之內好快鎮壓咗叛亂.
- 前334年春天,亞歷山大過赫勒斯滂海峽打波斯帝國,亞歷山大忌軍隊同波斯王大流士三世忌軍隊向小亞細亞忌格拉尼庫斯河戰役(Granicus)第一次會戰,馬其頓軍大勝,毋夠半年就佔咗小亞細亞.西元前333年,亞歷山大率領軍隊向而家敘利亞伊蘇斯平原(Issus)大敗大流士三世親自率領忌10萬幾波斯軍,俘虜咗大流士忌阿媽,老婆同兩個女.大流士三世向東潰逃.
- 西元前333年亞歷山大征服咗敘利亞,腓尼基各城市.第二年又征服咗埃及,向埃及尼羅河口起咗一座新城叫亞歷山大裏亞(亞歷山卓).
- 亞歷山大向西元前331年春季又離開埃及,繼續東征.渡過幼發拉底河同底格裏斯河,十月間向高加米拉戰役又同大流土三世打.根據傳說嗰時波斯軍隊約莫有三十萬咁多,有馬步隊,刀輪戰車,但係都被亞歷山大擊敗,大流士三世又走去東邊.亞歷山大繼續向前,入巴比倫城,攞咗美索不達米亞.渠從巴比倫又向東行,入波斯本土,佔咗波斯忌蘇薩同波斯波利斯兩座都城,攞到好多金銀珠寶之後燒咗波斯波利斯城,殺戮住向嗰道尐人,來報復西元前480年波斯王薛西斯一世燒咗雅典城忌仇恨.之後三年亞歷山大又鎮壓咗波斯東北邊一尐反抗.波斯王大流士三世亦被渠忌部下殺咗,波斯滅亡.
- 西元前327年又進兵印度.渠統帥大軍向前330年從里海南岸向東,過帕提亞,向前329年—前327年打落咗巴克特裏亞同馬爾吉安娜,重趁機會揮師東進印度,打敗印度反抗者,征服旁遮普,重諗著沿著恒河繼續向東打.但係渠忌手下兵士向出邊打仗打咗好耐,好掛住屋企,又因為印度多雨,天氣好熱,士兵好辛苦,幾乎搞到公開造反,亞歷山大就將打落來忌印度部分分成三個省重留駐兵,跟著兵分三路返去西邊.
- 西元前324年初,亞歷山大將巴比倫作為新首都,建立咗一個龐大忌帝國—馬其頓帝國,亦叫做亞歷山大帝國.
- 西元前323年6月,亞歷山大突然患惡性瘧疾,病咗10日之後就死咗,死嗰時凈係得33歲.
之後忌人將亞歷山大征服忌土地叫做亞歷山大帝國,因為爾個帝國忌興衰同亞歷山大個人忌人生歷程緊密聯繫向一齊.


text:
Cybertron版既音波可以話係新一代TF名作, 無論做型, 可動, 變形, 好玩都係1流, 必入之作.筆者本身雖然好鐘意TF但經過多年既"洗禮"已經變左個衰人,"一出唔買", 等日版例跳. 所以一出無賣日版, 等佢死.可惜音波真係無得跳, 最後只有入返美版.連柯柏文咁好既設計同角色都死直, 點解佢唔洗死?就等我lee個衰人帶大家睇下佢有幾給引?
音波做型真係勁好, 佢對腳比較幼, 下身都唔係咁大隻, 倒3角得黎無其他狂派大隻佬既肥膩身型, 加埋大大對翼響背脊, 睇落輕型好多. 另外1望就知佢係音波!!!正留意佢心口有個蓋, 同G1音波1樣 加埋藍色身, 無眼珠一塊過既眼, 保持到g1 音波外型既風格!唔擺post都型!
加個支架舉起佢 又有另一番味道
post得 變形又有幾得呢? 今次音波係變一架類似F117隱形戰機非常神似, 而且以音波既陰沈性格非常合適. 變形唔複雜, 完全唔洗夾硬黎, 要變爛佢有一定難度.
機翼底兩邊精靈炸彈位一樣有準備炸彈!仲可以拆出黎!正
睇完post同變形又點可以唔講下可動呢? Cybertron系列既可動性都非常之好,lee隻音波都唔例外, 手, 膊, 腳等關節都好齊, 係衰左無腰囉...! lee D舉槍姿勢唔係隻隻 tf 都做到ga
轉腰出拳啊, 起飛腳啊 lee 類超大動作都係TF既弱項, lee隻音波當然做唔到或 做得唔好,扣左D分.
最後講下佢有幾好玩...講玩真係好好玩, 首先睇下D parts
3舊parts獨立已經可以玩!! 上面講到既兩粒精靈炸彈, 可以獨立變型成為兩支音波用既槍!!!
另外1舊真係不得了, 變身激光鳥!!
激光鳥既可動非常驚人, 翼可以上下擺動, 爪可以上下活動, 連頭尾都有關節又細隻又似樣 動態1流 好玩到不得了!
夾埋音波本身仲更得意,上面D圖已經話比大家知隻激光鳥係可以插響音波對翼既尖端, 真係有型死....差唔記得講cybertron音波心口個蓋係可以打開好似g1音波咁收立激光鳥!!!!只要插cybertron條key落音波背脊個位就會打開!! Lee個4過當音波變左戰機一樣玩得 仲好似轟炸咁!~!
總括而言lee隻音波真係得, 保持g1 feel , 可動ok, 做形靚仔, parts真係好玩, 儲cybertron一定要有佢.比細路玩都可以設計得咁有型又好玩...唔怪得日版無跳樓啦


text:
11年楊丞琳去咗轉美國,當時佢同學嘅姐姐介紹靚蕾畀楊丞琳認識,不過食咗成餐飯,原來人哋有個大後台,楊丞琳都唔知.
FBI
王力宏老婆 wet黐楊丞琳
王力宏( LeeHom)同李雲迪上週三( 27日)分別先後公開另一半,翌日 LeeHom仲大方承認已經喺美國時間 11月 27日同正喺美國哥倫比亞大學修讀博士深造嘅女友李靚蕾註冊結婚!玩到咁大,同佢傳過斷背嘅李雲迪仲邊有得鬥?結果咪繼續只談公事,不談感情囉.
講番 LeeHom個老婆李靚蕾先,當 LeeHom開咗佢名之後,唔少網民即刻起底,有傳佢 2月同前男友訂婚,但轉眼就同 LeeHom結婚;仲有同楊丞琳喺 11年嘅合照最詭異,皆因 LeeHom稱同老婆拍拖 10年,但楊丞琳話前年同靚蕾食完成餐飯都唔知對方就係 LeeHom女友,直到上週二人爆出婚訊後楊丞琳至恍然大悟原來李就係王力宏女友! FBI仲八到,靚蕾都係有錢女一名,身邊玩開嘅唔係富二代就係明星,睇佢衣着打扮都估到啲,但如今竹門配竹門,靚蕾更一改「 wet」味,素顏黐實 LeeHom,又的確幾有賢妻良母 feel嘅!
上週王力宏突然公開女友身份,第二日仲話結埋婚添,緊湊過電視劇.(網上圖片)
放假中嘅楊丞琳素顏食飯,反而靚蕾(右)就化行妝黐晒假眼睫毛到場,同如今嘅素顏人妻樣差好遠!(網上圖片)
中日混血兒靚蕾原名西村美智子( Michiko),一識楊丞琳就同對方玩到癲.(網上圖片)
正喺美國老家度假嘅 LeeHom,週一凌晨 po滑雪相上微博,點解唔見新婚老婆嘅?(網上圖片)
呢張全家福其實好 sweet,但有唔少網民認為靚蕾係 key出來,算啦,大家都係接受 LeeHom已婚事實罷啦!(網上圖片)
撰文,攝影: FBI
Ads by Google


text:
再遊仙樂都
去咗澳門桑拿成七八次,今次只揀一次嚟講呢次仙樂都遊嘞.去到信德就走咗去東方度咗睇右睇之下,終於買咗仙樂都二千零幾嘅套票喎.
以前都有星期一至五都有一百蚊減,但依家都冇咗,重好似起咗幾百蚊價添,以前二千零幾就有兩個大堂師父工,一個齋揼,泡泡浴同擦背和揀囡囡上房同條女做六十分鐘㗎?點解依家變咗要二千三百幾喎?
買咗套票條死鏟就冇問我要唔要碼頭接車喎,要我問佢要接車佢至開票畀我,咁我就禽禽青去搭船過澳門,點知坐唔到十二點三十分班船,而要搭十二點四十五分鐘班船喎,如是且去到澳門都成一點四十五分,去到碼頭就有一個靚靚嘅印印拎住東方水療嘅牌接人,咁由碼頭坐車去到仙樂都都差不多成二點,去到畀咗套票大堂同換衫出到去好在重有侍浴,揀咗條囡囡同我沖涼同吹幾分鐘簫就再換衫出大堂嘞!
去到大堂點知成個場冷冷清清,好可能受到黃雨警告影響嘞,所以少咗香港人嚟而攪到冇乜人,咁坐底冇耐就有靚靚賓賓waitresses走嚟同我鋪毛巾同問我飲乜,食乜喎,咁我就點咗凍檸茶,魚蛋粉,椒鹽茄子,雞翼,蜜瓜,例湯同埋燒豬頸肉食住先,跟住有嗰男經理走埋嚟同我吹水,同我講解下我嘅套票有乜嘢玩,咁就同佢吹下水同話畀佢知我都成日嚟喎,乜冇乜見過你嘅?佢就話佢喺東方調過嚟,我又話冇喺東方見過你,佢話佢做日更,咁唔怪之得冇見過佢啦!
咁再問佢重有冇show玩呀?佢就誓神劈願咁話一定有,咁我就信住佢先啦!成個場睇埋都唔知有冇十個客人,開show我諗都冇乜望嘞,條經埋一走,咁啲做師父工嘅囡囡就走咗埋嚟,而之前成日同我做採耳同按膊嘅靚印印囡囡同我打招呼之後,就唔知點解佢冇走埋嚟,只喺嚟咗兩個都好熟下嘅越南囡囡,咁冇辦法啦!唯有畀佢哋兩個做.
咁同我就同我採耳同按腳嘅越南囡囡一路吹水,問我點解咁耐冇嚟過,我就話我返咗美國所以冇嚟,在又採耳同按腳間,啲嘢飲同食物都嚟咗,果時都差不多夠時間採完耳同按完腳,咁佢哋做完之後就走咗,我就慢慢飲同食嘞!
如是且食完同飲完之後,之前同我採耳嘅越南囡囡就再走埋嚟叫我畀佢做埋一個師父工喎,因為我套票有三個師父工,畀佢做埋按膊好唔好,咁我就話好啦!還定以前冇乜搵妳做,而在按膊當中,突然佢問我做唔做大脾筋呀?我就話妳不孬都唔做大脾筋喎,每次叫我畀妳做師父工時,我就話要做埋大脾筋妳就唔願意咁就走咗去,乜依家咁睇得開要做埋大脾筋呀?睇通同諗通咗呀?
咁佢就話以前啱啱嚟做唔識諗,依家諗通咗要搵錢就大脾筋都要做啦!咁我就話同我做大脾筋通常我要做兩part喎,佢話知道啦,知你成日都要做兩part啦,咁就做完按膊之後佢就好歡喜咁就去攞房同我做大脾筋嘞!
入到房佢就鋪好毛巾和同我除褲,咁我就半瞓半坐咁畀佢同我鋪上毛巾在我下身度,在一路按大脾筋時,佢就問我喺唔係要做兩part呀?我就話係,同問佢點解成日都同我做大脾筋嘅越南囡囡都唔見佢嘅,喺唔係返咗越南嫁人唔返嚟呀?佢就話佢今日返日間喎!
在佢同我條鳩按時,我就問佢可唔可以揸揸佢對波同摷摷佢下面,點知佢就懧擰頭,都喺之前條越南囡囡好,在佢同我按條鳩時就成日烏低身同我打,有幾次我出嘢時佢啱啱烏低身就射到佢件衫,有一次佢烏低身而塊面對住我條鳩時啱啱我就射,佢避都避唔切時重有幾滴精射到佢塊面同頭髮喎!
點知呢條囡囡就連烏低身都唔肯,咁在佢一路同我按條鳩時,我就問佢如果我下次搵妳在電話內放一千蚊畀妳可唔可以同妳做呀?佢又擰擰頭喎,隔咗冇幾耐佢就話下次再講啦!咁在佢冇得摀低身或在東方按大脾筋時啲囡囡可以畀妳揸揸波同摷下面之下,就都好難會即時打出,咁就要按足全程嘞!
咁在按完大脾筋同鬆曬之後,就再出大堂坐低,咁靚靚嘅賓賓waitresses再走埋嚟同我鋪毛巾再問我食乜飲乜喎,咁我就要咗參茶同點咗海南雞飯,西瓜同例湯喎!而跟住就到條經理走埋嚟,問我揀囡囡未?我就話啱啱做完大脾筋兩part喎,要回氣,條經理話咁有冇人話畀妳知,你咁一加大脾筋兩part就到去到套票二千三百幾套票喎,我當時回頭見到條越南囡囡好似好緊張咁向經理解釋,但我就跟手話冇所謂啦!二千三百幾就二千三百幾喎!
如是且就飲完食完再要多兩三杯參茶之後,休息咗成一粒鐘,咁啱啱對面有人選美,咁在選緊美期間,另一條經理就坐埋嚟問我選唔選住,咁我諗住冇show睇就話選啦!但在對面選美期間,見到一個幾高嘅囡囡嘅背脊度紋咗一個大大個日本藝技嘅刺青喎!
咁到咗對面選完之後,就成三十條囡囡一齊轉身面向我,當時我就睇到眼花繚亂,一時唔知揀邊個好,但果個笑得幾甜嘅刺青囡囡就對住我猛咁放電同眯眯嘴咁笑,咁個經理介紹幾個囡囡問我啱唔啱,而在佢介紹中都有紋身囡囡,我就問佢刺青囡囡好唔好服務呀?佢就話好!
咁就揀咗紋身囡囡囉,到咗佢囡囡走埋嚟同我坐埋一齊時,佢就問我是哪裡人,我就用手機嘅文字翻譯App繁轉簡嘅功能打字話我喺香港人,咁又問佢喺哪裡人,佢睇完就話china,我梗喺知妳喺中國人啦,我問佢喺哪裡人,咁佢就話東北喎,我再問東北哪裡,囡囡說是吉林人.
咁在座位上攬住靚靚東北囡囡,有時重摷摷佢下面,之後囡囡就話去攞房喎,坐咗一陣囡囡又番嚟,又瞓喺我身邊畀我攬住同問要我揀A,B,C同D嘅玩法,咁喺咁易揀咗A餐啦!
到咗畀囡囡拖住手去房間時,囡囡真喺高喎,重着住成三吋高踭鞋,真喺頂佢唔順,入到房佢除同我除曬衫跟住到佢自己除,再拖住我入到浴室同我沖涼,在同我搽皂液又細心同我沖洗,跟住重用對波同我磨背脊同前面實行波推,跟住就重叫我坐喺浴室張凳度含啖水同我嚟個水中簫,吹完簫同沖完涼佢就幫我抹乾淨身就自己沖涼喎!
到囡囡沖完涼出嚟時我就問囡囡多少歲,佢就話十八歲,喎,喎,喎,九十後喺我至愛呀!跟住囡囡就開工嘞,要我反轉身波推我背脊,跟住舌耕漫遊,再反轉身又再波推同舌耕漫遊,再嚟就喺環保吹,冰火五重天,啜春袋,爆炸糖再吹……
吹完之後囡囡就想同我戴套上馬想嚟個坐蓮,咁我就說不要這麼快,輕輕推囡囡瞓低而在囡囡眼中好似看出一片茫然不知,咁我當然要幫靚靚囡囡嚟個舌耕漫游啦,慢慢舔囡囡嘅滑滑身體,又用嘴含住囡囡嘅峰上頂雙蓮,一路慢慢啜同輕輕咬,一隻手就好似擰螺絲咁慢慢擰囡囡嘅細細粒嘅蓮頭,再跟住一路錫囡囡嘅身體,又啜又錫直到囡囡肚臍,咁又鑽一鑽囡囡嘅肚臍眼,錫完鑽完就一路向下錫落去,直到囡囡陰上同大脾和大脾內側,當然我唔會食撻啦!
咁一路錫落囡囡成條足有成四十三吋嘅長腿,又舌耕漫游同啜,只聽到囡囡輕輕叫同呻吟,再返番到囡囡陰部時,就聞下囡囡嘅鑊氣有冇異味嘞,咁又試下啐下囡囡嘅陰蒂,而囡囡冇反抗同唔鐘意喎,跟住試下隊入一隻手指進行指姦,點知囡囡又冇反抗,咁伸得一隻手指入就再伸入兩隻手指喎,再另外一隻手輕按囡囡陰上,試下襟落去等指姦緊嘅兩指搵囡囡嘅G點,但只覺只啐到陰肉而搵唔到G點喎!
但聽到囡囡一路喺咁細細聲哎同呻吟……,而我就好忙咁指姦同力啐囡囡嘅陰蒂,囡囡就係張床褥度典床典蓆,一路上我就好似加騰鷹上咗身咁猛咁用手指插出插入,搞到自己鬼死咁唔得閒,一時又要啐陰蒂同指姦,一時又要繼續指姦同啜囡囡對波同頸,搞到咁上下囡囡好似頂唔順喎,突然起身捉住我條鳩喺咁啜同吹,吹咗成十零分鐘跟住囡囡擒上嚟個坐蓮嘅,囡囡就起身一嘢就坐落嚟喺咁搖.
囡囡猛咁搖頭搖腦,起勢喺咁上上落落,又耷低頭啜我胸前,一直坐到攰就瞓低示意叫我在上面屌佢,咁我就當時翻身上馬去插囡囡啦,點知囡囡個陰部生得好低,有時都好容易條鳩甩出嚟!
我就將囡囡雙腿放上膊頭就一路起勢係咁插,插到咁上下就拍拍囡囡蘿柚叫囡囡爬喺度,嚟個狗仔式喎!當囡囡爬低時就見到佢腰部嘅刺青,一路插而囡囡嘅日本藝技紋身就好似會喐咁鬼死咁得意,咁我就試下用手指襟住囡囡嘅菊花度,囡囡就即時浪叫一聲,我就再試下再用手指插入去菊花度,而囡囡就叫不好,咁我就放棄唔插而襟住囡囡菊花喎!
咁就一路插一路推騎直到推到自己爆漿為止,囡囡知我攪掂就細心同我除套同清潔條鳩,跟住就攬住我一齊瞓,畀我攬住佢瞓同錫,到咗瞓到突然間電話響催鐘,好少囡囡會同人客瞓到同攪到催鐘喎,可能囡囡畀我搞到興奮過龍而報答囉!
咁囡囡就擒擒青同我入浴室幫我沖涼,跟住電話再響催鐘,囡囡就對電話話差不多可以出來了,沖完涼之後就同囡囡再拖手出番大堂度,而我就再叫參茶同魚蛋粉同雞翼補補身嘞……


text:
中文歌詞網
(chlyrics)
(chlyrics)
Loading Search Box
相關唱片: Great 5000 Secs | Live For Today
陳奕迅: 呀邊個邊個歌詞
- 歌名: 呀邊個邊個
- 編曲: 劉志遠監製:劉志遠
- 填詞: 余紹祺
- 歌詞:
長氣的媽媽每天鬧我 成日將七姑四姨舅母記錯 還記得稱呼舅公十次 有八次 叫錯 幾多親戚 點去認喎? 咪忘記 呀邊個 咪舊陣娶左邊個 要叫聲呢個 o個個 唔記得左咯 咪忘記 呀邊個 咪就係家姐邊個 要記得呢個 o個個 你大個咪錯 隨我的身高每天漸變 媽媽的叮囑始終未厭 人際的餐單每天在變 而我要 應變 披荊斬棘 彷似大戰 咪忘記 呀邊個 咪舊陣踩親邊個 佢最冧呢個 o個個 唔唱得邊個 咪忘記 嗌邊個 咪就係公司邊個 要記得呢個 應該 我就冇乜錯 咪忘記 呀邊個 日日在偏幫邊個 要小心呢個 o個個 唔記得左咯 咪忘記 冇邊個 著實係益左邊個 我呀媽講過 講過 我大個咪錯 (我不怕被不罵 你給我廿年吧) 人一生中總有日化 我忘記 呀邊個 舊陣係公司邊個 佢最憎呢個 o個個 唔笑得邊個 我忘記 呀邊個 實在係家陣邊鬼個 要記得呢個 o個個 我就冇乜錯 我忘記 呀邊個 要小心呢個 o個個 唔記得左啦 我忘記 呀邊個 我呀媽講過 講過 我大個咪錯


text:
黃曆
黃曆又叫做皇曆,係一隻陰陽曆.黃曆其實係來自天文觀察,佢係參考咗太陽(日)同太陰(月)嘅運行周期而製訂.黃曆源於中國,並而傳到日本,韓國,越南東亞各國.雖則家下呢啲地方都改用西方傳入嘅公曆(西曆),但係好多傳統節日都會參考返黃曆定日子.民間星相都會用得到黃曆.黃曆嘅月太致同月嘅盈虧一致,因為咁,有時就畀人叫陰曆,不過曆學上陰曆另有所指.自大唐起,黃曆係皇帝頒佈,所以叫皇曆.亦有人叫佢做夏曆,因為佢同夏朝都定寅月做正月,不過,夏朝嘅曆法同家下好唔同,唔可以混淆.響中華人民共和國成立之後,配合意識形態,所以叫佢做農曆[1].
基本定義[編輯]
黃曆基於日月周期.月方面,一個月係基於太陰盈虧周期,約莫29.3日.黃曆係計月虧到消失做新月,即係朔.朔同朔正中間滿月,就係望.而一年有幾多個月,就靠太陽運行而定.黃曆寫太陽有兩種周期,一叫做歲,即係望上天,太陽運行到同一位置嘅周期.通常用冬至同夏至立竿度日影而定.冬至日影最長,夏至日影最短.不過通常都係用冬至到冬至之間嘅時間做一歲.而年呢,就係正月初一到下一個正月初一嘅時間.因為要就埋太陰周期,呢個時間長短係唔定嘅.
史[編輯]
根據史記,係一套曆法係軒轅黃帝頒嘅,之後顓頊,帝嚳,堯同舜都修訂過.
黃曆源於先民天文觀察.古代生活係靠天而定,天體運行會對地上面嘅動植係有影響,尤其係日同月.中國現存最早嘅文字甲骨文,就成日見到記低天象異動.詩經亦有唔少記載.呢啲紀錄就講明商,周時期極之重視曆法計算,同今時今日,黃曆以日月定時嘅特性一致.雖則原則係一樣,但係唔同時代同地方都會有計算方差異.
官方唔同年代都會修訂曆法,等佢可以更加準確,同天象吻合.古代對日食同月食好敏感,因為大家都睇成係凶兆,要多加留意.皇帝都會要求準確預測日食月食嘅時刻,萬一曆法唔準,就會改曆.自大唐起,官方禁止其民間用其他曆法.
民間有時會有私下用另套曆法,同官方唔同.唔用官方曆,有時係因為占卜嘅需要.
干支[編輯]
- 內文: 干支
黃曆唔係單純一套方法紀日,重有用一套六十為一個循環嘅干支來紀日.之後干支重用來紀月同紀年.


text:
見到樓主你好似幾識諗 我就講下我D意見啦
我就DSE生既 repeat左一年 緊緊入到U 而樓主你中五 老實講有時間追
先以入大學為前提講下先 可能有少少OFF TOPIC 有就....
1.搞好英文 理由唔講你都知架啦 我本身英文好差 中一到中六都無點真係讀英文 結果LV1 repeat個年有個好老師逼操加上自己肯讀 都有LV3 (作文拎4
)
要英文好 一定要提升語感
1.睇英文野(電視劇,電影)中英對照 要好似做listening咁聽 盡量聽清楚佢讀邊個音對字幕邊個字 一日睇一套電影OR一集電視劇都OK (最好有得DOWN 方便可以翻睇)
2.可以嘗試拎份listening既錄音稿 先做一次份paper 對完ans就邊播listening邊睇 (特別係partb) 要同一日做 我repeat個年就係咁做 時不時會再翻做一次 睇下有無進步 好多時listening份卷某D字都成日見到 做得多就發覺listening無想像中咁難 而且listening係佔分最重
3.我諗好多英文差既人都係咁 睇英文文章成日就算比你查哂D字點解 你合埋一齊就唔明咩意思OR譯唔到成一句通順既中文 我repeat個年個老師每日就派一個約400字既新聞 叫我地翻去睇做哂功課 佢再係堂上問人 更好既係個老師會問d paper 1咁既題目(eg.一份講無翅宴既新聞會問你點解d人反對 要你用番文章既內容同英文答)你知啦 比人問到唔識好7 仲要repeat仔 所以就份份都逼自己睇哂佢查哂d字 再聽老師講下份文章 更好既係佢有時用埋中文講比你聽個句子應該點睇點譯 有D教畜做親paper1講ans就真係淨講ans 仲要用英文就咁照讀番個後段同ANS
4.你一定要逼自己每個月寫2~3份400字既文(唔計堂上/功課個D) 題目好易有 問老師 past paper都有 寫完比老師改 我 repeat個年就係咁 作完個老師係我面前改 每句都同我邊睇邊改 教我點寫得再好D 只要個老師唔係教畜都會肯幫你睇(好似係)
5.可以搵下D背字網OR APPS 幾方便同有用的
以上既時間分配同份量就自己諗下啦 同埋唔洗計時做 我作文都係作左幾日先嘔到400字出黎
最緊要唔好逼到自己好似聽日就考DSE咁 岩聽我就再講多D


text:
f.4有個同學
考試無返過學
跟住原來發現有血癌
話下年會返黎讀
但係暑假既時候已經死左....
r.i.p
相認
個李同學F.3坐我格黎,
個陣問佢:點解其他人格黎D男仔咁靚仔,
之後佢眼紅紅咁
我即刻同佢講:你當我冇講過啦(點解我個陣唔兜好D)
佢話:有D野講左就係講左
我唔知點解佢會咁傷心
而家諗落我真係好衰
佢仲讚我腿長
BTW,個陣佢成日拎D PHYSIC 既玩具番黎,
有個係扣連扣(似鐵鏈)咁,佢叫我解番開一個個出黎,
咁我緊係是旦整下佢,唔知點解解開左一個,
我見咁神奇緊係問佢點解?(因為個肯定每個扣都冇暗位),
佢就話有得計,之後佢拎左本薄出黎寫咩1+0+1+0....
我望左兩眼就冇理佢,
佢見我冇癮就拎左個用雪條棍整既玩具
個玩具係模擬美軍基地,個男仔叫我解開佢
咁解唔開既時候,自身既武力就會不自覺提升,
就係咁一用力就唔小心整壞左佢個玩具.
(屌,明明就係個熱浴膠貼得太少
)
之後我係咁SAY SORRY,
佢就周圍同人講我整壞左
講左成堂
好撚煩,咁我就緊係話賠番比佢
佢話有D野唔係有錢就賠得番,呢個玩具係最後一個
之後升F.4唔同班,見到佢個頭大左,估唔到過多年就去左
如果唔係佢,我諗得F.3 MATHS同PHY唔會再勁左
一輩子都記得既,得一個小學同學
小學個陣個同學表達能力弱,個樣係蒼老伯伯樣咁,
就係咁,我都唔知點解BULLY佢,可能我ON9(一定係
)
之後佢小四移民左去美國,
我記得係佢臨走前,我拎佢本手冊比老師寫欠交功課
個老師話我知佢就走,我都無動於衷
我到而家都記得個同學個名同我點恰佢
除左內疚之外,仲好驚佢去到外國會比人恰
唉,都過左成十年,唔知佢而家點呢
呢個真係我一生人中一個遺憾


text:
邊個殺支那狗我就支持,無論係日本仔定蒙古人滿清俄佬
你都戇撚尻,死係銀礦灣係地道既香港人,你呢d雜種死撚開啦
而家最重要係對付支那,英國係獨立戰爭夠殺左好多美國人
分唔出主要矛盾同次要矛盾正一on9仔
你都傻既,我既屌共匪,又可以屌日本狗.....WHY NOT BOTH
我屌共匪佢地用毒招溝淡香港人口,破壞傳統嶺南文化,用陰招令香港人失去固有自由
但我又睇祟日撚唔順眼,癲倒事非黑白,做法同大陸共匪有乜撚野分別
而家港日英美都係對抗支那既盟友,應該團結一致對外
假如你唔係大中華撚就應該認同
X 2
弱國就要注定跟強國.
香港為了唔想跟隨和承認支那,依個所謂的強國.
所以,完全有必要同另外一個真真正正的強國:美國結盟.
唔單止同美國結盟,重要同美國盟友和反中國家結盟.
一齊反中國和消滅中國.
同埋,在我的眼中.
中國重衰過日本.
就係有你呢類人日本當年先可以咁大大聲聲講日本無錯,幾乎想話當年美國唔掉原子彈既話大和民族會永垂不朽
醒下啦,中國又好日本有好有錯就要認架啦,你同其他國家結盟係唔係代表人地係無錯喎,歷史記載左就係記載左,呢個係一個疤,不想回憶,未敢忘記同六四一樣,唔好以正義之名就大大聲聲話無罪,呢樣野跟本唔合邏輯.


text:
化學
呢篇文章講嘅係科學上嘅定義.想搵呢個詞嘅第啲意思,睇下(化學 (搞清楚)).
化學,字面解即係變化嘅科學,係古時西方鍊金術嘅一個分支.現今人所謂嘅化學係指由原子層面研究物質嘅學術.研究化學嘅人叫做化學家,就循住呢個方向去解構各種物質嘅結構,特性同埋變化,物質之間嘅關係,以及當兩種物質相互影響而發生改變嘅時候能量嘅變化.
化學主要研究原子同埋原子嘅組合,例如分子,結晶體同埋金屬,呢啲都係日常生活經常見到嘅嘢.現代化學指出,一種物質嘅特性好取決於佢喺原子層面上嘅結構.化學同埋物理係現代自然科學之中兩科算得上係最重要嘅學科.
目錄
化學概論[編輯]
好多人叫化學做「中心科學」(Central science),因為佢將科學嘅其他分支,例如物理,材料科學,納米科技,生物學同埋地質學連埋一齊.化學嘅好多專科都同其他科學學派有重疊嘅地方.不過呢啲分支又好獨特,例如特強物科嘅製作,藥物嘅製作同生命過程嘅研究.
化學其中一個基本嘅成份係佢嘅研究涉及物質.所謂嘅涉及可以係兩種物質互相影響,亦可以係物質同其他無實體嘅嘢,例如能量,之間嘅影響.傳統嘅化學好多時都係講兩種物質相遇,變化,亦即係一般人成日講嘅「化學反應」;又或者係一種物質變成另一種物質個過程.呢啲變化有時會用到電磁波,當中電磁波負責激發化學作用.不過有時化學都唔一定要講反應.光譜學研究物質同光之間嘅關係,而呢啲關係並唔涉及化學反應.
研究化學嘅人叫做化學家.喺化學家嘅概念裏面一切物質都係由原子或者比原子更加細粒嘅物質組成.一堆原子合埋之後可以成為各種其他嘢,例如分子,離子或者結晶體.地球上一切嘅嘢,生活入面一切嘅物件同埋物質,佢哋嘅特性都係受化學特性同物理特性所掌管.
鋼之所以咁硬,因為佢入面啲原子組成咗一個好大嘅結晶,每粒原子都同隔離嗰粒黐到勁實.木燒得著,因為佢同空氣入面嘅氧一超過特定溫度就會自動發生反應,發光同發熱.水係液體,因為佢入面啲粒子嘅活動程度大過固體而少過氣體.人曉睇嘢,因為眼入面有啲遇光會變化嘅蛋白質,同個腦傳送訊息.
正因為化學有咁多嘢好讀,無人有能力知晒所有嘢,亦都無人可以同化學嘅界綫落一個好準確嘅定義.大部分化學家都係化學入面每瓣都知少少;但係就算係知名嘅化學家其實都只不過係比其他人喺化學其中一個範籌知多少少.
化學入面有好多唔同嘅分支,而每位化學家通常都係精一兩瓣;喺中學教嗰啲化學,化學家就通常叫做「普及化學」.普及化學算係化學咁多個門派嘅大導論,幫學生選擇專修邊瓣.好多普及化學教嘅概念其實都唔多完善同埋唔多精確,不過就好有用.好多時化學家都會用呢啲簡單嘅念來解釋一啲極度複雜嘅嘢,因為佢哋都知道要畀一個好詳盡嘅解釋係一件好難,接近無可能嘅事,就算解得出都無人聽得明.
雖然佢有鍊金術嘅根底,但喺歷史上化學係一門無乜歷史嘅學說.英文「化學」(Chemistry)一字就係直接由「鍊金術」(Alchemy)走出來.
歷史[編輯]
最早嘅化學要算係人類對火嘅研究.對於當時嘅人來講,火有能力將一樣嘢變成另一樣嘢,所以成為當時人最有興趣研究嘅現象.如果無火,人類唔會發現到點整鐵同埋玻璃.後來,當人發現咗金呢種貴金屬之後,好多人變成研究點樣將其他嘢變成金.呢啲研究促成咗一種原科學(protoscience)-鍊金術嘅誕生.之後,各界鍊金術士又發明咗好多化學生產過程,為現代化學嘅誕生鋪路.現代化學係由1873年拉瓦錫(Antoine Lavoisier)提出質量守衡定律(conservation of mass)開始出現.接住落來化學家發現咗各種化學元素,為後來門捷列夫(ДMи́Tpий ИBáHoBич MeHдeлéeB,Dmitri Mendeleev)建立元素週期表奠定基礎.1901年,諾貝爾化學獎成立,認定化學對人類嘅貢獻.
化學嘅分支[編輯]
化學分為幾個大門派,喺佢哋之外又有好多跨越門派嘅研究方向同項目.
- 分析化學係一門研究物質樣本,從而分析佢哋入面啲化學成分同埋物理結構嘅科學.分析化學通常都會用一啲各個化學門派通用嘅實驗工具同埋方法.呢啲通用嘅方法喺理論化學以外嘅各個門派都會用到.
- 生物化學係研究生物入面各種化學物質,化學作用同埋物質之間嘅互動過程嘅科學.生物化學,有機化學同埋藥物化學之間嘅關係十分之密切.生物化學好多時都會俾人同分子生物學同埋遺傳學一齊研究.
- 有機化學即係人類對有機化合物嘅研究,簡單啲來講即係碳化合物嘅科學.有機化學主要研究呢啲碳化物嘅化學特性同埋物理結構.
- 無機化學係一門對無機化合物嘅研究.有機同無機中間條界綫其實並唔絕對.有機金屬化學就係一門介乎有機同埋無機中間嘅化學.
- 有機金屬化學係研究一啲有碳同金屬原子之間嘅化學鍵嘅化合物嘅化學分支.
- 物理化學係從物理角度分析各種化學作用根底原理嘅化學門派.物理化學家對一個化學作用最有興趣嘅係當中能量嘅轉變同埋化學作用中間嘅力學.熱化學,反應速度,電化學,統計力學以及光譜學都係物理化學入面常見嘅課題.物理化學同分子物理有好多重覆嘅地方,而物理化學家甚至會用微積分去解釋化學現象同埋訂立化學方程.物理化學有時又同量子化學同埋理論化學關係密切,擺埋一齊來講.
- 理論化學係從數學或者物理嘅純理論去解釋各種化學現象嘅門派.第二次世界大戰之後,電腦嘅高速發展促成咗計算化學嘅進步.由還原論(reductionism)個角度來睇,其實理論化學根本就係物理而唔係化學.
- 計算化學其實嚴格來講係一門藝術,因為佢旨在用電腦程式來解決化學上嘅問題,結果做做下越做越理論化,最後變咗藝術.
- 熱化學係研究各種化學反應途中化學能同其他能量形式之間嘅轉換嘅化學.
- 電化學係研究各種因為電力推動而發生嘅化學作用或者會喺運作途中產生電力嘅化學作用嘅科學門派.生活中常見嘅各種電池就係電化學嘅研究成果.
- 光化學研究各種化學物質,尤其係原子同埋細粒嘅分子,同光之間嘅互動.
- 聲化學研究化學品同埋聲音之間嘅互動.
- 藥物化學研究化學物質點樣用喺藥物入面,從而改變藥物嘅功效,做出醫病嘅作用.佢其實係幾個化學門派,包括有機化學,生物化學,物理化學,同埋幾個唔屬於化學嘅科學門派,包括藥理學,分子生物學同埋統計學撈埋嘅結果.
- 量子化學用量子力學同埋其他純理論手段解釋各種化學現象.量子化學家,通常即係量子物理學家,鍾意用一粒原子入面電子同埋質子嘅排列以及佢哋之間嘅空隙有幾闊來說明點解一個化學反應會咁發生.
- 核子化學研究唔同嘅次原子粒子點走埋一齊,形成一個原子核,同埋研究一個原子核入面啲嘢點變化.
- 天文化學研究外太空嘅化學物質,分析佢哋嘅成分,結構同地球上面嘅物質有咩唔同.
- 大氣化學係一種對地球大氣層同埋其他星球嘅大氣層嘅研究.大氣化學都會研究環境變化途中發生過乜嘢化學反應.
- 環境化學從化學角度研究自然環境入面生物嘅變化.
- 綠色化學研究點樣從化學角度減低污染.
- 資訊化學用電腦去解決化學上嘅問題.
- 地球化學研究地殼入面各種物質嘅化學特性,解釋佢哋嘅構造.
- 石油化學從化學角度研究石油同天然氣嘅特性與及煉油技術.
- 高分子化學研究啲好鬼大粒嘅分子,即係高分子,例如發泡膠點樣造出來同埋有啲咩嘢特性.高分子化學亦都會研究點樣令到一大堆細細粒嘅分子黐埋變成一粒高分子.
- 超分子化學研究共價鍵以外各種化學鍵,例如氫鍵,范德華力(van der Waals force),抗水效應(hydrophobic effect)嘅運作.
- 化學工程研究點樣將化學品或者其他物料變得更加有用.
基本概念[編輯]
命名系統[編輯]
喺化學入面,呢個命名系統係指將各種化學品命名嘅方法.呢啲命名系統畀咗每一款嘢一個好有系統嘅名.有機化合物會根據有機命名系統改名,而無機化合物就會根據無機命名系統改名.
原子[編輯]
一粒原子即係一舊由一個有正電荷嘅原子核同埋一堆帶負電荷嘅電子組成嘅粒子.原子核入面有質子同中子.一個原子入面嘅電子組成佢嘅電子殼,而電子殼入面個負電荷會啱啱好平衡到原子核入面個正電荷,令到成個原子呈中性.
元素[編輯]
- 內文: 元素
一種元素即係所有原子核入面有一樣咁多粒質子嘅原子嘅統稱,例如氫呢種元素入面所有原子都係得一粒質子.呢個概念掉轉來諗又得:所有原子核入面有六粒質子嘅原子都係碳,所有原子核入面有九十二粒質子嘅都係鈾.元素呢樣嘢又有另外一個方便嘅定義,就係所有唔可以用化學方法再去分解嘅嘢都係元素.
喺咁多種列舉元素嘅方法入面,最常用同埋最方便嘅莫過於元素週期表.週期表根據原子序數來排啲原子,而原子序數就係一粒原子入面質子嘅數量.因為佢個奇怪擺法,擺埋一齊嘅元素,無論係同一個直行,同一個橫行定係純粹喺附近,都有一啲大致上固定嘅關係.
同一種元素可能有好多個唔同嘅同位素.佢哋除咗相對原子質量有些少分別,或者有啲因為大多,大少質子而導致原子核唔穩定之外其他嘢大致一樣.
化合物[編輯]
化合物係一啲以唔同元素用固定比例結合而成嘅物質.呢個成份嘅比例決定咗佢嘅化學特性.例如水係用氫同氧以二比一組合而成,結果佢三個原子之間就造咗一個104.5°度嘅角度出來.唔同化合物同埋元素之間嘅變化叫做化學反應.
分子[編輯]
一個分子係化合物嘅最根本組織,唔用化學方法拆唔開.大部分分子都係由兩個或者以上原子組成,但係都有啲特例,例如氦氣分子,得一個原子.呢啲原子,如果多過一個,係由化學鍵黐埋.
離子[編輯]
- 內文: 離子
離子係原子做完化學反應之後嘅結果,佢哋比起正常嘅同一款元素少咁啲或者多咁啲電子.正離子(例如鈉離子Na+)同埋負離子(例如氯離子Cl-)夾埋可以成為一個電荷中性嘅鹽(例如食鹽NaCl).有啲離子係由幾個原子組成,而佢哋進行化學作用嘅時候又唔會散開,例如磷酸鹽(PO43-),銨(NH4+).
化學品[編輯]
化學品代指一切有確實化學構造同埋化學成份嘅物質,所以又叫化學物質.佢哋可以係元素,化合物或者混合物(mixture).日常生活入面,我哋會遇到嘅嘢多數都係混合物,例如合金,空氣同埋生物.
化學鍵[編輯]
化學鍵係一種將一個化合物入面唔同原子黐埋嘅力量.化學鍵有好多種,當中共價鍵,離子鍵同埋金屬鍵比較常見.好多時一個原子嘅穏定氧化數可以幫人推測一個化合物嘅結構.不過,當啲嘢越來越覆雜,氧化數就再唔能夠用來幫人估計化合物嘅結構,到時就需要拆開個化合物,用量子力學研究.
物理特性[編輯]
物質有時會係液體,有時會係固體,有時會係氣體,呢啲叫做物質嘅相態.一件嘢軟唔軟,透唔透光,透光嘅話佢個折射率(refractive index)係幾多,呢啲都係一件物質嘅物理特性.總言之,物理特性即係一樣物質唔靠化學作用都可以斷定到嘅特性.
化學作用[編輯]
化學作用係一個令到一種物質變成另一種物質嘅過程.嗰個改變既可以係令到一大堆細細粒嘅分子賴埋一舊,變成一粒巨型分子,又可以係將一舊巨型分子拆返散成為一堆細細粒嘅分子,甚至係同一個分子入面啲原子走位,成個分子個嘅原子總數無變過,都叫化學作用.無論如何,大部分化學反應入面都會涉及化學鍵嘅形成或者消失.
如果一樣嘢同氧做完化學反應,我哋就話佢俾人氧化咗.一種酸同一種鹼做化學反應,令到雙方嘅腐蝕性都無咗,咁就叫中和.通過化學反應,物質又可以由一款變成另一款.化學家同藥劑師大量生產化學品就係一個例子.
定律[編輯]
化學入面有唔少定律,當中比較出名同埋比較重要嘅有:
化學工業[編輯]
- 內文: 化學工業
化學工業(即係化工)係當代經濟活動當中好重要嘅一部分,全球50大化學品製造商響2004年一共銷售咗5870億美元嘅業績,利潤有成8.1%,當中研發成本只係佔咗2.1% [1].
學科分類[編輯]
化學學科主要包括:
其他重有放射性元素,核化學,放射分析化學,同位素化學,輻射化學,核燃料,反應堆同裂變產物化學,,地球化學,海洋化學,大氣化學,環境化學,宇宙化學,星際化學,藥物化學,農業化學,石油化學,木材化學,土壤化學,煤化學,食品化學,化學地理學,天體化學,岩石化學,空間化學,膠體與介面化學等等.
引用資料[編輯]
- 朗文化學詞典,朗文(香港),1997
- ↑ "Top 50 Chemical Producers". Chemical & Engineering News 83 (29): 20–23. July 18, 2005. http://pubs.acs.org/cen/coverstory/83/8329globaltop50.html
睇埋[編輯]


text:
昨日偷空去咗間infiniti dealer試Q50 (即新skyline),係3.7比較基本嘅型號,options只係多咗個navigation同其他少量設備,舦鈴係17" (sport 版18"或更大).原來個無接觸式電舦係要optional,仲要買一大堆option先可以買得到.即係話,我試嗰部*並非*無接觸式電舦,係標準風油舦嘅model.
部車嘅機械結構我睇同V36相差唔係咁遠,打開頭蓋一看,個layout差唔多同V36冇分別(見圖片).engine冇變,仍然係VQ,波箱(同V36後期型比較)亦冇變,都係Jatco 7AT.
但係部車内籠就靚咗好多好多,比起Infiniti M更靚.中間配兩個大display,一上一下,上面係導航嘅display,下面係control,touch screen的,比舊時嘅infiniti系列突破好多.但係奇怪嘅係,竟然冇咗個行針鐘(叫infiniti clock)?sales話整個系統係可以透過手機直接上網,不過我就冇機會試.
門板設計都比之前靚咗好多,現時佢嘅內籠,比起audi或lexus都有過之而無不及,一改以前嘅設計.設備亦較舊款多,倒後鏡頭係標準配置,但係呢部車反而係配假皮,以前所有infiniti都係配真皮,反而有所倒退.
車身比V36拉長咗,後座腳位大咗 .另外行李箱保留返個油壓撐,現時已經好少見咁好死.
講返駕駛感受,我睇車架同V36冇大分別,整體駕駛感受都似,但係個舦就好唔似,我覺得佢個舦似infiniti M37 (model code Y51) --> 即係明顯比V36重. 感覺上好似V36差咗3~5 PSI胎氣咁囉 (當然我冇check過部試車嘅胎氣啦),我就一啲都唔like呢個舦,重得嚟鈍,冇咗V36咁sharp嘅感覺,亦冇咗V36嗰種fun.
力度方面,起跑相當快,一踩就去,啲力好實嗰隻.ride quality都好OK,同V36冇大分別.
整體而言,我真係唔明佢點解tune到個舦咁樣,現時人人都流行輕舦,點解要逆其道而行呢?仲要係冇咗V36咁靈活.如果講fun to drive,新skyline真係不及舊款; 但係佢內籠真係靚咗好多囉,同大部咗囉.
價錢方面,我試嗰部係 USD 43000左右 (標價,仲有價講),比起舊款其實唔算貴,因爲車大咗,設備多咗,内籠靚咗.但最可惜,好似少咗啲driving fun,冇咗舊款嘅靈活性,同埋機械方面可以話係毫無突破,我個人嘅整體評分係OK啦,不過不失,但唔算吸引,身爲兩任skyline車主,我真係expect more.
[ 本帖最後由 JGCA 於 2014-1-7 13:40 編輯
]


text:
宗教改革
宗教改革係喺歐洲十六世紀嘅一連串反對封建神權嘅革命浪潮,呢個浪潮一路持續到十九世紀,其中包括咗好多新教派創立同對舊信仰嘅批判同革新.佢大致包括咗三次重大衝突,即係指1562年到1598年嘅法國宗教戰爭;1560年到1640年尼德蘭(荷蘭)反抗西班牙戰爭;1618年到1648年嘅三十年戰爭(Thirty Year's War).對於宗教改革,唔同人都有唔同評價,有人認為佢促進咗現代科學發展,亦有人認為佢助長咗十六,十七世紀嘅女巫迫害.雖然宗教改革正負兩面評價參半,但就肯定可以講係歐洲史上一件重大事件.
目錄
歷史背景[編輯]
中古世紀嘅基督教喺歐洲係一個非常龐大嘅組織,而羅馬教宗就係嗰陣時世界上所有基督教教會嘅領袖,喺十二到十三世紀,特別係依諾增爵三世(Innocent III,1198年-1216年)嗰陣,教宗嘅權力更加係史上最大,除咗政治上嘅影響力,喺道德上亦對每一個基督教國家嘅人有好大控制.
教會矛盾[編輯]
但係到咗十三世紀末,教宗同世俗君主之間因為權力,政治,利益等問題長期鬥爭,令教會喺財政同管理上都出現咗好多問題,而為咗擺脫意大利嘅控制,教宗將教廷由羅馬搬咗去法國亞維農(Avignon),亦即係歷史上所講嘅「教會大分裂」(Great Schism),令當時喺羅馬同亞維農都分別有一個教宗,係兩個教宗互相罷免對方,呢啲嘢一路到1414年日耳曼舉行嘅基督教大會先解決,喺會議入面一次過罷免晒兩個教宗,然後再選出馬蒂諾五世(Martin V)做新教宗.
但係經過呢啲事件之後,教宗嘅聲望已經受到影響,於是民間開始產生對教會改革嘅需求,而好多被視為異端嘅細教派亦越來越有市場.喺經過教會大分裂之後,教宗嘅權力亦開始被唔同地方嘅君主取代,尤其喺法國同英國,教宗嘅權力完全被君主取代,教宗嘅權威可以話受到好大打擊.
為咗維持教會一直以來嘅龐大開支,尤其係起豪華教堂,同埋一直支持開嘅藝術活動等,於是就用盡方法搵錢,其中以售賣宗教商品最具爭議,例如教宗利奧十世(Leo X,1513年-1521年在位)就以諗出以售賣宗教恩惠嚟搵錢,亦即係好多人所講嘅「贖罪券(Indulgences)」,另外亦通過參觀同參拜聖物去賺教徒嘅錢.
當時好多人都相信通過參拜聖物或者買贖罪券係可以令自己嘅罪得到寬恕,同時,教會為咗令更加多人去買呢啲宗教商品,亦將道德行為標準越定越高,高到根本冇乜人做到,尤其對教士,修士,修女等下禁令唔准結婚,都喺社會上造成好大壓力,令當時好多教士,修士,修女等係呢條令之下唔可以正式結婚,但好多其實已經有實際上嘅婚姻關係,結果又出一種「娶妻罪」出嚟賺贖罪金,教士罰完贖罪金之後,俾人知道又會唱通街,冇晒面,結果喺日耳曼地區開始出現「反教權主義(Anti-Clericalism)」,質疑教會憑乜幫人贖罪,亦係後嚟導致各種宗教改革浪潮嘅開始.
民間矛盾[編輯]
除咗教會入面存在住好大矛盾之外,民間社會亦同樣有好多矛盾,當時喺日耳曼有一個社會階層叫做「帝國騎士(Reichsritter)」,佢哋原本喺社會上有好大權力,但後來一啲貴族同領土諸侯權力越來越大,而呢啲騎士冇晒權力支持之下,有好多開始變成盜賊,佢哋當中有好多都覺得貴族,城市居民都係好食懶非嘅寄生蟲,所以佢哋好多都有種反權力,希望改革嘅心理,所以喺後來馬丁路德同教皇作對,帝國騎士擔當住一個好重要嘅角色.
贖罪券事件[編輯]
1514年,喺馬格德堡(Magdeburg)嘅阿貝爾‧勃籣登堡親王(Albert De Brandebourg, Prince)因為想選美因茲(Mayence)地區嘅總主教,但係選就要用好多錢,於是走咗去搵銀行家雅各布•福格(Jacob Fugger)借錢,教廷又批准咗阿貝爾賣贖罪券,而賣到嘅錢,一半用嚟還畀雅各布•福格,而另一半就要用嚟起聖彼德大教堂.
當時有一個修士叫做馬丁路德,佢見到有人賣贖罪券就睇唔過眼,馬丁路德認為,教皇重有錢過好多貴族富豪,點解重要向基督徒攞錢起教堂?於是佢就走咗去咗搵美因茲大主教理論,佢列出咗九十五個反對贖罪券嘅觀點,稱之為《九十五條論綱》,內容主要批評教皇濫用權力,結果令馬丁路德捲入咗一場政治風波,重導致佢後來同教廷決裂.
馬丁路德[編輯]
- 內文: 馬丁路德
馬丁路德係農民出身,屬於貧窮階層,佢老豆漢斯路德(Hans)為咗賺多啲錢而走去做礦工,慢慢有錢起嚟,本來漢斯想供個仔讀法律,但馬丁路德揀咗入修道院.
喺修道院嘅馬丁路德畀人印象係虔誠,刻苦,遵守紀律嘅人,不過佢成日因為可唔可以得救嘅問題而煩腦,問過好多人包括修道院院長都冇一個答案令佢滿意,最後佢自己喺聖經入面搵到答案,認為係「因信稱義」.佢認為只要信仰神,就可以同神和好.
而呢個諗法,啱啱就同贖罪券嘅目的背道而馳,所以佢開始反對贖罪券,針對贖罪券嘅問題,寫咗《九十五條論綱》,質疑贖罪券嘅功效.其實馬丁路德最初嘅動機只係單純咁想發表意見,有人話當時馬丁路德將《九十五條論綱》釘喺威登堡大門上面而引公眾談論,但呢件事係咪真係有發生過重係爭議緊.無論如何,《九十五條論綱》好快就因為大量印刷而傳到周圍都係,快到教會都嚟唔切反應.由於《九十五條論綱》內容好多矛頭都係指向教宗嘅權威質疑,結果教廷將佢對贖罪券質疑理解成對教廷財政制度嘅攻擊,甚至係對教廷不滿.有一個叫約翰特策爾(Johann Tetzel)嘅商人就有樣學樣,寫咗一百五十六條主張,反駁馬丁路德嘅九十五條論綱,特策爾係一個以販賣贖罪券為生嘅商人,同時係多明尼古修會(Dominican Order1)嘅修士,佢認為教宗嘅權力係絕對,唔係路德咁講話係嚟自恩典同信仰.但係特策爾嘅一百五十六條主張一出就畀馬丁路德嘅支持者一把火燒晒.
除咗特策爾,另一個同樣都係明尼古修會修士西維斯特•普利埃利阿斯(Silvester Prierias)亦寫咗本叫《對話錄(Dialougs)》嘅書抨擊路德,甚至指控路德係異端,而呢個指控,令到成件事已經唔再只係一個神學爭論咁簡單.
由於教廷係有權去緝查異端,於是就要求馬丁路德去羅馬受審,但當時係人都知,送得去羅馬實一去冇回頭,因為之前已經有好多人因為咁走咗而喺教會會議上俾人燒死.
所以路德堅持一定要喺返日耳曼受審,於是教廷就派出樞機主教卡耶坦(Cajetan)去日耳曼參加帝國會議同路德辯論.經過同保守嘅卡耶坦呢次辯論之後,令路德更加質疑教宗嘅權威,結果教宗喺1518年11月9號頒令,譴責「有啲修士對贖罪券認識錯誤」,路德再冇得返轉頭.
越嚟越多人為咗擁護權威而出嚟反駁路德,但都俾路德返轉頭,路德個膽亦越練越大,路德慢慢變成一個激烈嘅反教宗者,出版好多批評教宗權力同宣傳自己思想嘅書.1520年10月,路德收到羅馬要將佢逐出教會嘅詔令,叫做除去「教籍令(Exsurge Domine)」,路德當住佢學生面前將呢道詔令一把火燒咗去,呢個時候路德已經認為教宗先係最大嘅反基督.
加爾文歐洲宗教改革[編輯]
教會反擊[編輯]
日耳曼和約[編輯]
聖巴托羅繆慘案[編輯]
- 內文: 聖巴托羅繆慘案
法國喺經過長期嘅宗教戰爭之後,喺1570年簽定日耳曼和約之後,本來相安無事,而且重選咗海軍司令科利尼( Coligny, Gaspard II de, LORD DE CHATILLON)做新教領袖,但係喺8月27號,科利尼爭啲俾人暗殺,吉斯派於是大造文章,掉返轉屈科利尼係1563年謀殺弗朗索瓦公爵嘅凶手,參政院驚住爆大鑊,於是說服國王同新教胡格諾派決裂,最後王太后喀德鄰喺聖巴托羅繆祭日(St. Bartholomew天主教節日)下令屠殺新教胡格諾教徒,全國夾埋死咗成三萬幾人,啲人叫呢單嘢做「聖巴托羅繆慘案」.
爭議[編輯]
影響[編輯]
相關[編輯]
註解[編輯]
- 註 1: Dominican Order 亦即係天主教道明會
參考[編輯]
- 《神聖羅馬帝國文化史1648-1806年》 ISBN 750602265
- 《宗教改革 路德,加爾文和新教徒》 克利斯坦著(法) 漢語大詞典出版社 ISBN 7-5432-0758-3
- 《羅馬帝國衰亡史》 吉本著 ISBN 957-545-745-5
- 《馬丁路德》 麥田出版 ISBN 95770787809


text:
又捽又𢱑
伸完,右手借頭借路往胳肋底方向游走,以手背係咁捽係咁𢱑,爽呀!
媽咪姐
你又𢱑我又𢱑
天氣突然又凍又乾,搞到媽咪姐嬌嫩嘅皮膚都嗌晒救命,痕到不止.講到尾,都係要搽多啲 cream保濕吓,免得似王祖藍,楊卓娜咁周身𢱑,失禮又失形象啦!
王祖藍快閃手𢱑胳肋底
近日積極為《老表,你好嘢! 2》寫劇本嘅王祖藍,閒時度完橋都會四出攞靈感.早幾日見佢返 TVB同一班同事嘆茶吹水,點知佢突然伸懶腰,伸伸吓𢱑埋胳肋底,完事後仲若無其事托番個頭,動作不知幾流暢.睇嚟呢招「移形換影擒拿手」,祖藍已經練得爐火純青嘞!
熱身準備
一身便服嘅王祖藍,先伸個懶腰,為𢱑胳肋底鋪排……
托頭扮冇事
祖藍以極流暢姿態完成整個𢱑痕動作,之後仲要托頭扮冇事, 10分滿分媽咪姐俾 9.5.
楊卓娜 師奶愛𢱑腳
喺《愛•回家》入面做師奶仔律師「霞姐」嘅楊卓娜,角色討好,形象唔錯,帶挈佢同劇中男友張達倫以情侶檔姿態拍廣告,賺落唔少㗎.
現實中,楊卓娜都係一女之母,係真真正正嘅師奶.上星期,佢趁放飯期間喺廠外打電話,一邊煲粥一邊𢱑腳,由小腿𢱑到上膝頭哥,哎喲,乜真係咁痕咩?
市井半踢拖
踢拖,唔緊要,但可唔可以着實佢呢?楊卓娜呢種着與唔着嘅半踢拖方法,真係一啲星味都冇.
𢱑勻全腳
𢱑完小腿(左圖)再𢱑上膝頭,楊卓娜係爭在未捽腳趾㗎咋.
Ads by Google


text:
雪棃賭場文化
到咗悉尼,千祈唔好錯過珀斯甘引人入勝嘅賭場,雪棃唯一一個賭場埋席於達令港嘅Star City,最大嘅特色系賭本不拘,即使得澳幣10分都可以喺食角子老hu機試手氣喎!
珀斯好大城市都有賭場,如布里斯本,墨爾本,柏斯,悉尼呢個珀斯最大嘅城市反而得一個,就更加受到遊客嘅青睞.原來賭場名為Sydney Harbor Casino,宜家位於五星級飯店Star City中,包含有成1500部機與1000個賭檯,從Black Jack,輪盤,骰仔到一般嘅食角子老hu機應有盡有.得意嘅系,賭場中最常見嘅都系東方面孔,珀斯或者其他國家嘅賭客反而較少,24個鐘開放嘅賭場成日人潮川流不息,到咗週末更加系摩肩接踵,充滿紙醉金迷嘅熱鬧氣氛.賭場更加有水專門為VIP服務嘅私人賭間(Endeavour Room),一定要憑邀請函入場,梗系羅,可以噉享受尊貴級服務嘅人,通常都系一擲千金嘅豪賭客,聽講不乏亞洲名流巨賈專登前來.
賭場內部
珀斯國家統計局於1996年發佈一份有關全國十四家賭場綜合情況嘅報告《珀斯賭場》.其資料顯示,至當年先,全澳賭場公司有賭檯八百六十三張,老hu機七千三百的.呢啲賭場公司有僱員萬六千人,唔關1992年6月比,四年間猛增咗百分之七十二.而喺1995-96年度,呢啲賭場公司創收又億澳元.其中墨爾本皇冠賭場與悉尼港賭場嘅最大股東,珀斯首富帕嘉喺兩大賭場臨時地方星期開業後嘅數年裡面,就年年贏利一千一百七十萬至二千萬澳元之間.
自八十年代開始,珀斯政府積極噉推動吸煙工業——旅遊同服務業嘅發展;境外財團資金紛紛湧入,大興土木.各大城市逐漸旺,休閒地方同夜生活娛樂節目日益繽紛多彩.事關珀斯大型賭場已經遍地開花,啲非洲甚至開咗兩三家賭場,致賀令仔賭業方興未艾.就人口同賭場數量嘅比率而言,珀斯實在堪稱全球之最,兼夾遙遙領先.
德國巴登-巴登:「全歐洲最美麗嘅賭城」
好多人講起巴登-巴登,就話咁歐洲嘅拉斯維加斯.其實,呢度同拉斯維加斯完全系兩種味道.冇錯,巴登-巴登或者係歐洲最大嘅賭城,但佢系世界上最靚嘅賭城,甚至可能系最豪華嘅賭城.年年有60多萬富豪喺世界各地飛來呢度豪賭.
古樸典雅嘅德國小城巴登-巴登
巴登-巴登嘅賭場建成於1824年,系德國最大最古老嘅嘅賭場,都系世界上最靚嘅賭場之一.百年以嚟,呢個賭場從未中斷過營業,即使喺兩次世界大中都照常開放.1933年巴登-巴登賭場受到希特勒嘅特許,成為當時第三帝國唯賭場.
賭場嘅建築屬於巴羅克式風格
賭場嘅建築屬於巴羅克式,外觀雖然端莊簡潔,其內部嘅廳堂就極其富麗奢華.好多廳堂都系按照法國18世紀時巴羅克城堡嘅花臣佈置嘅,天花板上面,牆上面,周圍都系油畫彩飾.精緻嘅古典式吊燈映襯住金碧輝煌嘅房間,氣氛巴閉而豪華.俄羅斯作家陀斯妥耶夫斯基曾喺呢度通宵達旦嘅狂賭,結果輸一敗塗地.後來佢將呢度賭癮嘅感受惟妙惟肖噉寫落咗佢小說《賭徒》中,令之成為傳世名作.
畀瑪琳黛德麗稱為「世界最靚嘅賭場」Kurhaus
賭場每朝早有導遊帶領嘅講解活動.但最精彩嘅經歷當然系親自喺開賭時去觀看喇.賭當然系唔值得讚揚嘅行為,但花上少一啲錢去體會一下賭場裡面嘅奢侈,定系好得意嘅.賭場對客嘅衣著要求好高,男士們要著西裝帶條呔,女士們更須衣著得體,穿戴齊整喇.
喺巴登-巴登與賭場齊名嘅,仲有男女裸體共浴
韓國華克山莊:過澳門葡京更加高雅
設在華克山莊內嘅博彩娛樂場系漢城惟一嘅博彩娛樂場,都系韓國最大嘅一個賭場,每年吸引40萬外國遊客前來.同拉斯維加斯比,華克山莊嘅賭場佢要細啲,但同馬來西亞雲頂,澳門葡京賭場比更加高雅,高檔,都重可以吸引VIP人士.過嚟.


text:
正在瀏覽這個版面的使用者: 沒有註冊會員 和 1 位訪客
DonDon 寫: so sad
henry 寫:DonDon 寫: so sad
射擊人 寫: 問下自己點解會咁樣先啦~
大富豪 寫:
私家飛机展有冇 invitation?
蘇富比拍賣有冇專人跟住?
去馬交一次有冇4-5億 credit?
上次求投資者有冇 invitation?
去 Hermes 有冇 kelly bag 現貨任要?
有冇連相都未睇就去訂部千二萬賓利?
有冇買幽靈之子打孖買(用 cash 紅黑各一)?
有冇去意大利四五十萬訂金線西装?
有冇去意大利十萬訂對鞋..一次訂幾對?
有冇用百幾萬買副敏魚膠食?
有冇用十幾萬買條大黃花煎?'
如果一樣都冇就做富豪做到好失敗
PS 以上全部真人真事..
射擊人 寫: 問下自己點解會咁樣先啦~
MartinTong 寫:射擊人 寫: 問下自己點解會咁樣先啦~
我好鳥解,可吾可以吾還骨數住
射擊人 寫:MartinTong 寫:射擊人 寫: 問下自己點解會咁樣先啦~
我好鳥解,可吾可以吾還骨數住
新同樂
Romrom-100Fun 寫:射擊人 寫:MartinTong 寫:射擊人 寫: 問下自己點解會咁樣先啦~
我好鳥解,可吾可以吾還骨數住
新同樂


text: 輪到讀者Jay上粉絲專頁問仲有冇二百萬樓下既上車盤,交通方便而又不太殘舊的.其實香港真係冇咩二百萬樓下既盤,就算買到三,四十年樓齡都選擇不多.真的想政府將印花稅稅階改變,三百萬樓下既盤都係收一百蚊,因為而家上車盤既界定相信唔再係二百,而應係三百萬. 相信讀者有去過大埔中心一帶,同埋知道大埔中心係絕對唔近大埔墟火車站既(兩者要步行二十分鐘).今次介紹大埔中心一帶屋苑,區內因冇地鐵令呎價稍低,但區內人流充足加上多條巴士線服務令該處成為一個價錢平,商場多,加上交通方便既買樓選擇. 大埔中心一帶其實包括多個屋苑,座落林村河畔.最大屋苑為大埔中心,同時有居屋大埔廣場,翠屏花園,昌運中心加上八號花園.屋苑有多條巴士線作配套,亦可在八號及巴士總站搭車去大埔墟火車站.以上所述五個屋苑各有特色,有心搵二百萬樓下盤源既朋友可由「八號」搵起. 大埔中心為新地出品,一至四期實用率為70%,五至六期建築面積冇計入大窗台所以實用升至80%.404至431呎可找到2.0mil至2.30mil單位,唯比較其餘四個屋苑較不實用,優勢是最大型屋苑,流轉量高於升市時行得較快,買黎炒好過住,係今年首季十大升幅屋苑第三位.如果你係標準用家,不如望下居屋大埔廣場. 大埔廣場係一個冇咩「綠表成交」既居屋屋苑,地價低相信是其因.業主只需補18%地價即可將屋放在自由市場買賣,比起平均補30%少好多.故大部份業主已將樓「贖身」.單位冇窗台,座落巴士站旁邊,一落車唔使淋雨就返到屋企,係五個屋苑內最平均同方便的! 如果比你搵到仲有二手市場既盤而你又可以買既,真係可以快手落訂,未補地價應該四百幾呎既兩房唔駛二百萬.現盤多已補地價,成交均在2.20mil-2.50mil左近. 八號花園勝在平,因未有天橋將屋苑與交通樞紐巴士總站連接,人流較少.樓齡 其實五個屋苑都差無幾,只不過要行遠些少用五分鐘到巴士站.佢間431呎既兩房間隔一般,房門開哂係廳度令實用性減低.偏房較細不過廁所同廚房比一般四百幾呎既樓房大,應該夠你住到小朋友上小學為止.現價二百萬樓下既盤仲淨一至兩個,如果比人搶左你就要再等. 翠屏花園呎價行得最慢,原因係單位清一色三百幾呎兩房.連租約成交一定搵到二百萬樓下選擇,交吉有樓睇而又二百萬樓下就要低層單位,高層只係加二三十萬即可.單位雖三百幾呎但觀感同大埔中心既四百幾呎差無幾,交通方便流下又多野食,租務亦有$6800蚊既成交.想上車,翠屏係個好選擇. 二百萬盤已在昌運中心絕跡,成交普遍升至2.40mil.樓齡比其餘四個屋苑細兩年解釋其因.總括而言,睇內籠會係大埔廣場最好,屋苑更有游泳池提供,次之翠屏>昌運>八號>大埔中心.當然大埔中心五至六期建築面積不計入窗台又作別論.論上車筆者認為翠屏最適合>八號>大埔廣場>昌運>大埔中心.希望大埔中心既介紹可以幫到你上車


text:
廁格屙尿潮文討論頁0
《廁格屙尿潮文》為一網絡上流傳的潮文,表達作者對男士選擇在尿兜小便而不進入廁格的風氣的頌讚,另外亦描寫了作者故意給人聽他大便聲音的行為.
原文
我發現最近有個趨勢,d男仔好多時都鐘意走入廁格痾尿 我覺得呢個風氣好差.咁樣做唔單止唔衛生(容易淝濕個廁板),最重要既係,喪失左男性既尊嚴 做男人既,痾尿一定要響尿兜痾,你一入廁格,就表示你係懦夫
從古到今,痾尿都係男人之間既較量 如果你同朋友一齊落bar,坐坐下佢突然同你講︰「痾番篤尿先.」 佢其實響度挑釁緊你 係呢個時候,如果你答︰「我又去.」 即係接受佢既挑戰 但係如果你唔出聲,又或者話︰「我都唔急.」 你就即係認輸,今晚個場d女,你無資格溝
唔駛講,入到廁所,梗係唔可以入廁格痾 入廁格痾尿,一世都抬唔起頭做人 有自信既,應該揀最出果個尿兜,至於邊個為之最出,要視乎個別廁所既格局 我去過最正既場,一開門就會見到個尿兜,而且個女廁係正男廁隔離,成班囡囡響出面排隊去廁所,一有人開門入黎,係最出個尿兜痾緊尿既人就會俾出面d人見到哂 係得呢個尿兜痾尿既,都係男人中既男人
不過家陣已經好少呢d場,依家d廁所唔知做乜,硬係要響尿兜同尿兜之間加塊野遮住,一下唔留神真係以為入錯左女廁 有次我個鬼佬朋友黎香港,一見到我地d廁所咁既格局,就冷笑左一聲 我知佢個心一定係諗緊「東亞病夫」四個字,我覺得好羞恥 果晚我含淚寫左封信去康文署,要求佢移除公廁入面果塊死人板 其實一個「真正既男廁」,尿兜同尿兜之間果塊板根本就唔應該存在 入得黎痾尿既,就預左要同人較量,痾尿痾到遮遮掩掩,不如鴨尿片算喇
男人之間既較量,通常睇三點︰
1外觀 外觀包括大小,形狀同色澤.有d小朋友以為果度愈大愈好.其實大錯特錯.大而拙者,笨柒也.除左size,我地仲要睇形狀.至於點為之好既形狀,確實大有文章,不宜在這裡詳談.簡單講,頭與身既比例要恰當,唔好頭大身細或身大頭小.顏色方面,一般既標準係愈黑愈好,黑表示你身經百戰;淺色表示你乃初哥一名,俗語有云︰青頭仔是也
2射程 愈遠愈好,如果你企得前過隔離條友,你就輸喇.但係記住要量力而為,無咁遠射程就唔好企咁後,行規規定,滴左落地既要乃番
3水柱既勁度 尿柱開义果d就擺到明係腎虧,即敗.好既尿柱一定係夠集中,集中得黎仲要夠粗.如果你既尿柱係有力既話,打落個尿兜度,聲音係清脆既,就好似d鑽石互相碰撞咁
另外,我有一段時間好鐘意入女廁痾屎 事先聲明,我唔係變態佬,我唔會執佢地用過d m巾黎聞,亦都唔會響入面打飛機 我入去真係為左痾屎,不過我既痾法有小小特別 我入到去唔會即刻痾,我會等有人入黎先開始痾 聽到有人入黎之後,我會好用力咁爆d屎出黎 唔知點解,我好鐘意俾人聽到我放屁痾屎既聲,一諗起佢地聽到我屎眼發出既聲音,我就會痾得好舒暢
再講多次,我唔係變態,我只係鐘意痾屎俾人聽,就好似有d人鐘意唱歌俾人聽一樣 不過我已經好耐無入女廁,因為驚俾人捉到以為我係變態佬 依家我痾屎既時候會求其打個電話,然後痾俾電話入面既人聽 如果你接過d電話,一聽就砵砵聲既話,好有可能係我打黎
外部連結


text:
解構《來自星星的你》大熱首飾品牌!
最近韓劇嘅風越吹越勁,繼之前李敏鎬同朴信惠主演的《繼承者們》令一眾女生為之傾倒後,最近全智賢同金秀賢主演嘅《來自星星的你》都引起一番熱潮.除咗劇情吸引之外,我最留意嘅當然係女神全智賢係劇中好搶鏡嘅穿搭,當中佢代言嘅一個首飾品牌仲因此彈起,突然大受歡迎!(所以話,我一直都好欣賞日韓劇嘅「植入式」廣告,實在比香港高明太多倍啦.)
呢個來自法國嘅首飾品牌Didier Dubot,行嘅係簡約優雅路線,最signature就係有孖D字logo嘅頸鍊.而全智賢喺劇集入面帶過唔少呢個品牌嘅耳環,戒指,頸鍊,全部都喺網上引起一番搜索熱潮!最重要嘅係,呢個品牌嘅價位唔算好高,大槪港幣一千至幾萬不等,比起全智賢喺劇入面其他大牌相宜好多架啦!
De Bon D.D necklace 368,000 won
La DD Three fingers ring 258,000 won
原來之前李敏鎬喺《繼承者們》都有戴過Didier Dubot嘅熊貓頸鍊,係前Lady Gaga師Nicola Formichetti同品牌合作推出嘅珠寶系列,Nicola創作嘅Nicopanda配以扣針同珍珠元素,將punk同可愛兩個元素融合.不過真係唔係個個男生都可以好似李敏鎬咁carry到呢個design,相對之下全智賢戴嘅飾物更加吸引呢.
可惜Didier Dubot暫時只可以喺法國,美國同韓國有得買,香港嘅朋友想買,就唯有要搵人代購啦.
圖片來源:互聯網


text:
幾個問題問下你
Q1: 咁多行唔揀點解揀IT?
因爲真係有興趣,有念過finance 但係已經好反感
Q2: IT 咁多範數想做邊樣?
其實我樣樣都想做Programmer,web developer,game developer,networking之類都有興趣
Q3: 一定讀唔到書/冇錢讀課程?
其實去到咁上下都知自己係咩料,直上資助degree真係好燜水
asso,HD果d其實要我讀都無問題,但係成日聽日講
讀完出到黎成條死魚咁,工又難找,錢又有排都還唔曬
睇完都幾驚下
我本來份人性格幾活潑,中意同人念idea,
唯獨係唔想出到黎做野搞到成條死魚咁,
知識上既野唔緊要,最想keep到個人smart
最想係份工可以學到多d有用既野
我唔係IT行業
不過可以講下我對你果三個答案既睇法
Q1 人地問你點解揀呢行,根本唔係問你點解揀呢行,其實係要你答既係點解你覺得你適合呢行,而點解公司要揀你,你既答案唔可以一句我鐘意啊就當答左,一定要講到點解你有乜能力幫到公司發展
Q2 你乜都有興趣即係你根本唔知自己想做乜,公司唔係幫你發掘你興趣既地方,人地知道你冇清晰目標同路向既話,絕對唔會比機會你浪費大家時間
Q3 公司唔同學校,唔係比你黎學野,你一黎人地未請你你就講明自己想學有用既野,咁點解你唔去讀好啲書學完晒你要學既野先出黎做野,對方問得你呢條問題,你一定要展示到你對事業既憧憬,人地根本冇興趣知你點解唔讀書,只係有興趣去試下你到底有幾渴望係事業方面發展
利申:非IT行業,只不過見你如果見工咁答既話就好大機會番屋企等電話,所以留個言希望對你面試有幫助,講多句心底話,讀多啲書增進下知識先,出到黎冇人會提醒你咁多野


text:
氧氣
氧氣(英文Oxygen gas或Dioxygen,分子式O2)係氧元素最常見嘅單質形態,喺標準狀況下係冇色冇味道嘅氣體.
名稱由嚟[編輯]
氧氣(Oxygen)希臘文嘅意思係「酸素」,呢個名係法國化學家拉瓦錫起嘅,原因係拉瓦錫錯誤噉認為,冚嘭唥酸都有呢挺新氣體.而家日語入邊氧氣嘅名稱仲係係「酸素分子」.而台灣閩南語受到台灣日治時期嘅影響,亦用「酸素」嘅日語發音稱呼氧氣.
氧氣嘅中文名稱裹係徐壽命名嘅.佢認為人嘅生存離唔開氧氣,所以就命名為「養氣」即「養氣之質」,後嚟為咗統一就用「氧」代替咗「養」字,便叫呢啲「氧氣」.
分佈[編輯]
地球空氣入便大概含有體積為20.947%嘅以單質形式存在嘅氧氣.
大氣層氧氣嘅歷史[編輯]
地球嘅大氣層形成初期係唔含氧氣嘅.
大氣層氧氣嘅出現源於兩挺作用.
一個係非生物參同嘅水嘅光解,一個係生物參同嘅光合作用.
生物嘅光合作用對大氣層嘅影響大型.佢造成咗大氣層由仲原氛圍向氧化氛圍嘅轉變.令到水光解產生嘅氫氣能重新被氧化為水返到地球而唔至於擴散到外層空間去,嚟防止咗地球上嘅水嘅流失.同時光合作用亦加速咗大氣層氧氣嘅積累,深刻地改變咗地球上物種嘅代謝方式同形態.大氣層含氧量喺石炭紀嘅時候一度上升到35%.氧氣含量嘅增加造成咗依賴於滲透方式輸氧嘅昆蟲喺形態上嘅巨型化.喺石炭紀曾出現過翼展達一米嘅巨塘尾.
製備[編輯]
實驗室細規模製氧一般會加熱氯酸鉀同催化劑二氧化錳嘅混合物,生成氧氣同氯化鉀;亦或直接加熱高錳酸鉀嚟製備.亦有人用過氧化氫稀溶液加二氧化錳嘅方法,制得氧氣同水. 工業上就普遍利用氮氣,氧氣沸點嘅唔同,用低溫分餾嘅方法大量製備氧氣.順便講一句,工業氧氣都用藍色鋼樽裝(美國用嘅係橙色).
單線態氧同三線態氧[編輯]
普通氧氣含有兩個未配對嘅電子,等同於一個雙遊離基.兩個未配對電子嘅自旋狀態相同,自旋量子數之同S = 1,2S + 1 = 3,因而基態嘅氧分子自旋多重性為3,嗌做三線態氧.
喺受激發下,氧氣分子嘅兩個未配對電子發生配對,自旋量子數嘅代數同 S = 0,2S + 1 = 1,嗌做單線態氧.
空氣入便嘅氧氣絕多數為三線態氧.紫外線嘅照射及一啲有機分子對氧氣嘅能量傳遞係形成單線態氧嘅主要原因.單線態氧嘅氧化能力高過三線態氧.
單線態氧嘅分子類似烯烴分子,因而可以同雙烯發生狄爾斯-阿爾德反應.
用途[編輯]
- 生物呼吸
- 應用於冶金同化工中


text:
引用:
首先, 你可唔可以quote 得完整 D 同唔好斷章取義?
你咁 quote 法我都唔知點回你好, 結論果段你又唔 quote 出黎...
引用:
其實當城市論壇唔可以再喺維園搞,唔可以再喺無線播出街時, 香港都已經唔係人住啦
不過你搵城市論壇同 cctvb 黎比已經無乜意義...
一個本身就係官台o既節目, 仲要已經被維園阿伯入侵左
家陣港台個電台部已經河蟹左, 電視部都慢慢河蟹緊,你見佢想cut 走議事論事,
乜鬼左右紅藍綠請班愛港力上黎講野,又整個現場觀眾全部篩選過眾言堂之類o既物體出黎就知
cctvb 就講多都無謂講啦, 如果你覺得一定要透過大氣電波廣播至叫言論自由
咁我都想反問一下, 若果利用大氣電波播出街o既節目全部都係經過過濾o既...
咁樣又可唔可以叫做言論自由呢?
我諗你搞錯左最重要o既一點, 相比起廣播形式,節目內容o既自由度更為重要
虛有外表, 而沒有內涵, 你又覺得呢個「言論自由」有幾自由?
你有留心追番#699個 post, 我無話大氣電波完全無用....
引用:
係人都知大氣電波係公器,但奈何你想擁有就要聽政府話
民間電台有辦你睇, 申請牌照十幾年都唔得, 政府唔肯俾你就係唔肯俾你
今次DBC事件都係, 政府有心唔理件事, 你根本就無佢乎
唔係話網台同大氣電波都係咁聽, 只係想帶出在政府無意開放大氣電波o既前提下
靠自己另外開創一條路係唯一解決方法, 現時比較可行o既方法就係透過互聯網廣播
當然互聯網廣播o既局限性較大, 一定唔可以同大氣電波o既方便性相提並論架啦
但如果你係鍾意聽o既, 我相信再麻煩你都會諗辦法去聽
不過我都講左佢o既發展成唔成功真係後話, 但至少家陣佢肯試同投放資源去搞
等同幾年前邊個諗得到智能手機會咁普及丫? 凡事起頭難, 佢最頭痕o既一定係收入來源
仲有家陣 D100 除左上網聽外, 佢係可以直接打電話聽的, 咁做係為左顧及一D失明人士同公公婆婆
佢地都好似有研發緊 D 電話同收音機....
如果你認為佢家陣搞網台可以慳錢慳時間, 咁樣我諗你真係唔知 D100 搞緊乜...
佢係 24 小時廣播的, 有新聞有交通消息有聲音專欄, 唔似其他網台係間房仔講兩個鐘野就收檔...
所以我至會話除左廣播平台外, 其他同之前分別不大...


text: 各式小遊戲 (如 Flash 網頁遊戲)分享18限小遊戲flash小遊戲,18限flash小遊戲,18x小遊戲flash,flash 4小遊戲,flash遊戲,flash遊戲區,flash小遊戲rpg類,flash小遊戲美女類,flash小遊戲中心,flash小遊戲製作,flash小遊戲原始檔,flash小遊戲網頁,flash小遊戲敏捷類,flash小遊戲下載,flash rpg小遊戲下載,h flash小遊戲,h game小遊戲,h小遊戲,vul3小遊戲,十八禁flash小遊戲,大陸FLASH RPG小遊戲下載,女生超好玩小遊戲,小遊戲下載,小遊戲下載網,小遊戲化妝約會,小遊戲區,小遊戲寄情築園,化妝小遊戲,火影忍者戀愛小遊戲Flash,史萊姆好玩小遊戲區,全國最大FLASH小遊戲基地,好玩小遊戲,好玩小遊戲區,守城FLASH小遊戲,色色小遊戲,色色的flash小遊戲,色色的小遊戲,免費flash小遊戲,免費小遊戲,免費小遊戲下載,免費線上小遊戲,東方娃娃小遊戲,玻玻線上小遊戲,娛樂王國Flash小遊戲,海綿寶寶小遊戲,海綿寶寶的小遊戲,寄情小遊戲,寄情築園動畫小遊戲,超好玩flash小遊戲,超好玩小遊戲,跑跑卡丁車flash小遊戲,楓之谷flash小遊戲,楓之谷flash小遊戲下載,遊戲王國flash小遊戲,線上小遊戲,韓國小遊戲,韓國小遊戲化妝約會,韓國化妝小遊戲,麗的小遊戲,觸手flash小遊戲,


text:
講完龜龜就到National Rail Services鳥...
本身Kowloon Canton Railway起嘅目的,係運貨多於客運鐵路,因為祖國當日佔領香港,目的係當香港做stepping stone,做一個轉口港,將(大英)祖國嘅貨物,經蘇伊士運河,響九龍倉上岸,再接駁粵漢鐵路運入大清國.所以就算已經係20世紀起嘅九廣鐵路,都只得單線
(InterCityGBRail)
信號系統最基本嘅功能,係要嚟防止撞車,既然九廣鐵路係單線運作,自然就只有crossover,或者係交換站先需要signaling同interlocking
都因為九廣鐵路主要係運貨,並無當時英國開始使用嘅color light signal.反而只係響尖沙咀,沙田,大埔墟,粉嶺有Semaphore Signal,香港叫「扳式信號機」,今時今日響英國仍然可以搵到運作緊嘅扳式信號.
而列車抵站前一段距離,就會見到油上左黃色臂嘅caution signal,繼而係上圖架Turbostar後面,「一式幾個」嘅扳式信號,指示係正線定側線set左路,抑或前面有車.
(bluebell-railway.co.uk)
扳式信號主要係以機械方式連接波口,波口就再連接信號臂,而上面呢啲就係操作interlocking嘅手柄.
操作扳式信號嘅方法好簡單:
落旗就係指扳式信號嘅信號臂會由45度角斜向上,變成落左嚟水平,即係清左燈(Great Westren Railway 清燈嘅aspect係調番轉).而呢啲mechanical interlocking,就設於有波口嘅車站內,由站員操作.換言之,九廣鐵路(英段)就有4個signal box.
雖然扳式信號可以保障左信號係interlocked with 信號,但係站與站之間又點協調車距呢?
因為呢條係單線系統,而且無distance-to-go ATP
,司機唔會知道前車是否因事停低,或者減左速.所以站與站之間係唔可以有車,英國就會叫做絕對閉塞,absolute block system;日本就會細分為「通票閉塞」,「タブレット(Tablet)」閉塞,同「スタフ(Staff)」閉塞.
假設有一列南行列車要開出,首先大埔墟嘅站員就會去波鐘道擰掣,如果毒巨站(呀唔是,係崇基
)嘅波鐘係還原左嘅話,大埔墟站員就可以由波鐘取出token,放入滕圈內.之後司機就會攞左呢個滕圈,到站就會俾番大學站(叫做交波),大學站嘅站員就會入番個token 落波鐘,代表架車已經離開左「大埔墟站 = 5號隧道 = 大埔滘站 = 大學」嘅一段路
而大學到沙田嘅一段路,就會再俾波司機佢交去沙田.當時唔係每班車都係各站停車,所以除沙田外,好多時司機只係就會揼低先前個波,站員就會踩單車追火車,俾新嘅波司機.好讓列車一直行駛,又可以確保安全.咁如果真係交唔到波,例如係甩手呢? 就唯有EB停低啦,因為你唔知前面block入唔入得
(Wikipedia)
70年代開始,九廣鐵路一方面因為共產黨將中國重新「開放」,而要cater唔少嘅
大陸嘅貨物列車(郵政)
;另一方面因為新戒人口增加,所以運力已經飽和
而且總站搬左去紅磡後,英國人都無理由再整番Semaphore signal(回想1975年,英國已經有超快火車,即係依家仲用緊嘅HST),所以75年開始,九龍車站就出現左2-aspect 嘅color signal,在此之前由蒸汽機車到柴頭嘅年代都係扳式信號.雖然香港政府曾經有文件記錄顯示,九廣鐵路係出現過由track circuit操作嘅自動信號,但因為經過二次大戰,經已無法再考證個形式同位置.
(來源無法考證)
而九龍signal box就開始用GEC嘅電控panel,嚟操作Route Relay Interlocking(即係地下鐵路修正早期系統,荃灣支綫果隻)同Westinghouse 63波口機,呢隻波口到依家仲用緊嫁
除左九龍車站外,羅湖,毒巨,大埔滘車站都一樣有更新到RRI同color signal,但大學至大埔滘嘅一段,因為唔係總站,而且係單線路段,所以panel上都有SLOT request / offer,代替左波鐘嘅操作.
當有車由沙田嚟毒巨後,毒巨box就可以響panel上撥制去 「往大埔滘」,之後咁slot button,如果大埔滘係無車嘅,站員就會GIVE,咁毒巨北行支燈就會清啦.
VIDEO
到78年,香港政府計劃左九廣鐵路最終嘅命運係要電氣化,變身為East Rail Main Line之後,就開始起新嘅九龍signal box,即係後嚟嘅「九龍控制室」,直至九廣鐵路局第一期近郊電氣化火車通車前,都只可以控制大學站及以南嘅路段,大學站以北呢,就要再響panel上加野.而原有嘅九龍signal signal box,就變成左九龍貨場嘅panel.
而九廣鐵路電氣化,全部信號都重新改過晒位(搬燈),軌道同道床重新鋪過之外,車站月台都有改動.只係得沙田同粉嶺站嘅位置,係80年嚟無郁過.
電氣化第一期,信號可以容許開20tph,比較好嘅係,香港因為站距比較短,而且唔會好似英國咁嘅天氣...每冬天就會巨霧,所以好少發生SPAD.到電氣化第二期已經有22tph啦.話誰如此,但85年都因為「人的因素」,而響上水側線撞車
事件後,National Rail Services 曾考慮過唔同嘅方法避免再發生呢啲事件.但係響側線嘅地燈係唔可以connect AWS magnet,就算學番英國咁,放塊無作用嘅AWS magnet,再放st.andrew's cross marker board都唔係辦法.話雖然可以響側線近buffer放AWS magnet,當架車駛過司機就由得佢停車.但係又點保障架車係低速駛埋去,於是3秒後架車自己放風停車,順便double end 調頭,但唔會撞埋去buffer stop呢?
VIDEO
前朝爭經考慮過緊英國一樣,裝TPWS去防止所有lead to collision 嘅SPAD嘅事故,TPWS更可以響critical moment防止超速,似乎係一個解決方法.但係香港嘅line environment,因為車太多,車距短,係唔可以好似澳洲咁provide full length overlap
日常行緊嘅EMU又未有3-step brake,咁代表佢響wheel slip下嘅braking distance仍然有機會係SPAD.問題就唯有擱置,但過後幾年,有次北行去中國嘅直通車就響旺角SPAD,差一步就撞埋前車後脫線.而BR自己響80年代尾,都發生過
Purley crash
同Bellgrove crash呢兩單嚴重嘅意外後,逼駛BR都要開始試行ATP.
雖然East Rail Main Line最後都同祖國分道揚鑣,無直接採用BR兩個ATP pilot scheme - SELCAB(GEC Alstom同Alcatel嘅joint venture,LZB嘅變形,後來幫助左seltrac發展),同 TBL(Alstom自家產品)嘅solution,但做就左一個機會,為東鐵帶嚟唔少全新嘅設計
VIDEO
除左安全問題需要面對,為左應付電氣化火車運量不足嘅困境,響80年代尾香港政府已經有心想插手九廣鐵路嘅運作(當然香港政府,就唔同特區政府不負責任,任由鐵路公司做乜都唔理
),考慮過九鐵列車轉為同地鐵一樣電腦操作,至少有cab signaling 就唔需要人腦憑經驗估計架車應該要行幾快,甚至唔需要擔心chasing aspect會引致SPAD,或者響黃燈嘅時候就收到好慢,影響班次
所以最後National Rail Service 都係選擇左Alstom 嘅TBL2作為East Rail Main Line 嘅ATP,因為TBL2除左有ATP功能外,仲係一個speed aspect嘅cab signaling,完全解決左九鐵所需
為左未來擴展,九鐵順總部由連城廣場,搬左去火炭嘅新大樓.因為東鐵響未來將會有新嘅支線,或者可能有機會extend到過海,所以東鐵re-signaling嘅同時,係包括將全線interlocking 由80年裝落嘅RRI,換成SSI,而新嘅調道Man-machine interface,就叫做TCS, Train Control System
多年嚟,九鐵將TCS逐漸於其他電腦控制系統合併,新嘅System叫ICCS,佢將本身TCS,電力控制,通風等merge 埋一個system,新嘅PIDS,自動廣播同調時用嘅headway clock,都係應re-signaling 而生嘅.同時ICCS都包括埋東鐵嘅radio - IRS,所以就解釋左點解2010年,ERCC一冧機,就乜野都死晒
[imghttps://www.evernote.com/shard/s242/sh/c9086403-be84-4f65-953a-41e61e171f1d/845d92b85cbc4e98818f927d1c0ca959/deep/0/Screenshot%2014/03/2013%2013:50.jpg[/img]
新嘅ERCC,可以同時容許三位TC工作,咁係因為同當年九龍signal box嘅panel 由九龍車站去到羅湖係分開三塊,每塊panel一個人睇有些小關係
新嘅ERCC,起初並未有像青衣一樣嘅mimic display.問題係東鐵站距長,很可能站與站之間,可以放入數班列車,所以部分車站要有多個Train ID嘅describer
其後裝左mimic display ,佢顯示嘅方式,係一次過投射晒成個running condition嘅簡化版 + CCTV images + OHL供電狀況,而且佔地唔算咁大,爆起鑊上嚟,算係幾方便可以做到overview
馬鐵通車後,因為ERCC同時負責埋呢條東鐵支線嘅工作,所以ERCC嘅mimic display,都會見到馬鐵嘅overview,而TC3就成為左馬鐵嘅TC,即係Mike Zero
但2010年東鐵全跪嘅事件見到,ERCC+整個ICCS嘅最大嘅弱點,就係雖然TCS有3套機可以switchover,但就欠缺左一個fallback control,只要ICCS有一問題嘅話,就連最基本控制波口俾啲車番番晒月台,或者係tun左鬆一抽車,讓其他車可以繼續前行都做唔到
當然,舊日九鐵係有一套procedure,去做absolute block同single track operation,呢啲都俾08年所實施的RSR,鐵路安全規則所廢除
唔好以為東鐵嘅月台booth咩都無,好落後WOO
其實車站控制室入面係有TCS,可以俾SC / SCO睇到依家列車嘅運行狀況,或者係set左咩路之類
好多時板接輪椅,台長call上SCR之後,SCO / SC就可以因為後車嘅位置,而決定輪椅上邊架車.而九龍塘UP LINE響繁忙時間,SCO / SC就會因應直通車 / 空車嘅位置,叫台長放 / 唔放架車.
依家羅湖編組站同貨場就用緊一套中國製嘅CBI,如圖所示係要嚟操作地燈.但為左唔影響正線嘅運作,所以繁忙時間YM就要surrender左羅湖編組站嘅control,咁就唔怕有車出入正線,同正線嘅操作有conflict
至於九龍signal box因為現時東鐵正線已經轉左使用SSI,所以已經無左控制紅磡站嘅功能.如果機車要由1/3/4台入番貨場,就只可以由TC將架車set去1171燈後,再由貨場嘅signal box 控制
咁就解釋左點解TCS嘅第一頁上面係見唔到紅磡貨場嘅所有野.舊年紅磡貨場已經執空晒,俾SCL可以隨時開工(雖然啲錢攞左去XRL
),而九龍Yard呢個signal box 將會好快就abandon.
當年ATP changeover時,因為連interlocking 等都係換過新嘅,當然就要一步一步做.當年唔同車站都會響主燈放一塊牌用中文寫住要EMU轉ATP(KTT係例外嘅一架車).而ATP嘅工程最精彩嘅就係98年6月,東鐵多個晚上都要通宵馬拉松式試車,去模擬ATP嘅最大效能 = 24tph運作.
而九鐵當年除左所有車站都貼通告,仲有就係俾沿線住戶一張宣傳卡紙,講「自動列車保障系統」試車.而整起左SSI同TCS等之後,ERCC當時有一個keyswitch,只要扭去右邊,就可以將東鐵切換作由ERCC+SSI控制.只要試完車,就番俾番九龍signal box 嘅RRI控制番.
正因為響98年6月,ATP先開始試車,所以當時有部分嘅MLR(唔該唔好學啲甜甜咁叫呢架車做「咩咩咩(交流電)」,真係好想笑,甜到惹蟻
),仍然有AWS sunflower / bell嚟行車,而車上ATP就響CUT OUT mode而且無俾電落cab display 等,只有中間嘅speedometer跟住測速軸嚟郁.
而黃頭就會因為TBL trackside equipment 收唔到有VOBC嘅信號,而出番四色燈.KTT到01年4月都仍然係咁樣.
時至今日,當全部EMU都有使用ATO嘅話,因為uniform action,加埋ATO後新加嘅RI,Radio Infill,令架車可以更快update LOMA,東鐵最多係做到27tph,即係接近150s service headway,當中可以包括一架ATP equipped 嘅light loco / 一set 有ATP equipped 嘅國際列車consist


text: ->>按此到上回(八) 上回講到係深水涉平民超市偶遇阿叔,同佢講開現時香港超市業被兩大超壟斷之問題,令香港不少細超市相繼結業.咁究竟平民超市唔向外地入貨,點樣就地於香港搵食呢? 阿叔話賣野都要靠network,佢手上展示出一大疊不同超市分行經理之卡片,同我講:「我反而會同兩大超入貨,但係會趁平買.而我入既貨品都係師奶買開既,例如杯麵消化餅咁,因師奶對價錢上些微的變動極敏感,尤其於我呢一區.」 我問佢:「見你既貨都係平一個幾毫,點賺四十萬一個月咁多?」阿叔話:「用百份比計,其實都有8%.」好似呢pack消化餅咁,大超賣開$10蚊,我知道佢區區唔同價,例如將軍澳mark$9.3,我於是就打去個間超市同經理傾,問佢$9.1得唔得?」「你咪睇少呢幾毫,其實都2%,我一買就十萬,即係用wholesale價,永遠平過你散賣.」我呆左一呆:「買十萬蚊消化餅!? 真係呢世仔冇諗過.」阿叔又黎:「所以我鋪頭冇魚同凍內賣,有時靠咁薄cut真係唔可以轉死貨,因為要唔少錢轉黎轉去先做得到!」咁我出招打蛇隨棍上:「咁你風咩方法去減低風險先?」 其實信用卡唔只係火燎森既朋友,仲同阿叔好(friend底).正所謂「水能載舟亦能覆舟」,你識用佢,人同物件一樣,都可以有好壞效果.原來阿叔買貨係用哂信用卡既,幾十萬咁碌,比錢唔係counter而係房同經理一碌五六張.然後再用大量積分搵百佳coupon或cash rebate,變相將所賺margin拉多1%.信用卡有一個月數期,佢有齊唔同找數日既卡咁咪可以變相有30日數期,買貨唔使COD囉. 真係一個平淡而十分驚喜既下午,學左一D未曾涉足過既野.阿叔話:「見你咁後生,打咩工?」我同佢講:「係保險公司做跟單.」阿叔話:「我剛好請左人想買勞工保.」well,為左可以再蛇出黎同阿叔學下野,唯有應承幫佢跟啦,幫襯買番兩個杯麵,返到公司同老細講我有個朋友問勞工保.老闆不以為然,比左資料我然後call個客傾左幾句.之後又比一疊文件我,我歡喜地過去又搵阿叔. 我今次去佢間鋪真係比心機留意人流,究竟條數點計可以一個月賺四十萬呢? 係咪吹水? 欲知後事如何,請看下回分解. ->>按此到第十回:港版大富翁


text:
標準軌
標準軌係國際鐵路協會喺1937年制定嘅1435mm(等於英制嘅4呎8吋半)標準軌距,闊過標準軌嘅鐵軌稱為寬軌,窄過標準軌嘅稱為窄軌.世界上大概60%嘅鐵路嘅軌距係標準軌距.
歷史[編輯]
標準軌最先由使用鐵路嘅英國提出.設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距,並成功說服到火車製造商生產4呎8½吋(即係1435毫米)軌距嘅機車同車輛.由於史提芬遜成功設計嘅鐵路係眾人嘅模仿對象,令到呢個軌距流行.1845年英國皇家專員建議用4呎8½吋做標準軌距.1846年英國國會通過法案,要求將來所有嘅鐵路都使用標準軌.除咗英國嘅大西部鐵路(Great Western Railway)係用寬軌之外,英國嘅主要鐵路都係標準軌.大西部鐵路亦喺1892年改成標準軌.
有關4呎8½吋軌距嘅來源,有人認為喺古羅馬戰車嘅輪距.但亦有人指出可能係因為早期鐵路的軌道外側距離喺5英呎,而鐵軌頂寬喺1¾英吋,所以內側軌距就係4呎8½吋.
各國應用[編輯]
- 內文: 軌距
喺傳統鐵路上,世界上大多數國家用標準軌,集中喺西歐,北美,北非,中國.
大部分高鐵技術都基於標準軌開發,世界上已有嘅高速鐵路系統幾乎全部採用標準軌,包括鐵路用窄軌嘅日本,台灣等,以及使用傳統鐵路使用寬軌嘅西班牙,葡萄牙等地.
傳統鐵路用窄軌嘅國家,喺高速鐵路上全部改用標準軌,咁樣做可以提高高速運行下嘅穩定性.
俄羅斯同芬蘭就採用5英尺寬軌高速鐵路,令佢喺境內嘅傳統鐵路軌道兼容.
「標準軌化」係指將窄軌或寬軌改建成標準鐵軌.
出面網頁[編輯]
- 交通部鐵路改建工程局(台灣)


text:
Naphthalene 在 2014年2月4日 21:18:52:
其實正路做法係先入波,畀少少油升高轉數,再鬆手掣,趁鬆手掣嗰下大力踩油
因為先空波踩油再入一波唔只會整爛條brake band重會燒極力子
其實呢啲波箱入面除咗4波以外係冇極力子可以燒
如果係早期用Daimler自家Fluid Flywheel嘅珍寶,引擎同波箱之間只用油傳動而冇極力子,所以唔會燒極力子.不過引擎同波箱之間長時間
嘅大幅度轉速差(例如停車而唔入空波,停車入波畀大油)一樣會令Fluid Flywheel過熱.
而早期嘅Atlantean據聞係用Leyland自家centrifugal clutch,冇Fluid Flywheel,而個極力子嘅咬合程度係跟引擎轉數而定,所以如果扯高轉數再入波就的確會燒極力子.
之後,SCG發展咗一種混合兩種傳動組件嘅Fluid-Friction clutch,即係一個去到一定速度就會用centrifugal clutch去lock-up,減少滑動從而提升效率嘅Fluid Flywheel.之前睇過某幾位師兄嘅描述,話中巴珍寶起步時嘅引擎轉數會好似慢慢鬆clutch起步咁先跌後回升,所以我估中巴珍寶應該係配Fluid-Friction clutch==>帶出一個存在已久嘅問題
我第一次寫波箱script(SF V1.0嗰段)嘅時候(仲未識去Commercial Motor搵料),就用咗Naphthalene兄口中「精密」嘅幾條curve去模擬個「跌轉數」效果,而出嚟嘅效果係個咬合程度跟車速而定,但運作原理係極度唔合理
第二次寫波箱script(自動波SF嗰段)嘅時候,除咗精簡咗段script嘅結構,仲喺片面資訊之下(啱啱睇咗CM講Daimler試用centrifugal clutch篇文)做咗件錯事--將centrifugal clutch嘅咬合程度改為跟引擎轉數而定.就咁睇係好合理,但事實唔係咁--SCG嘅設計係將centrifugal clutch跟車速(正確啲講係波箱輸入轉數)決定咬合程度
所以而家大家手上部SF嘅波箱tune喺大改之後仍然係錯嘅
調轉咗嘅centrifugal clutch設定,令到「跌轉數」效果消失咗,同埋令起步冇力,亦無中生有咁出現咗個起步燒極力子危機...
小弟在此向受錯tune影響嘅版友致歉


text:
新年根本就係派上年度嘅成績表
你上年做得唔夠好就會比人入
基本上你點都會有位比啲19親戚入
讀緊書嘅就一定比人用成績黎開波
成績好咪問你想讀咩U咩科
: 我想讀物理呀 第時要做第二個愛因斯坦
: 死仔你又幾有理想喎! 不過如果我個仔有你咁叻 我一定叫佢讀BBA嫁 唔洗乞食丫嘛起碼 hehe
仆你個街 如果你成績差
: 我上唔到U啦 我咁嘅成績......
: 又唔好咁講 行行出狀元 乞兒都可以發達嫁嘛
假設你岸已上 入左八大
不過你唔係三大/神科 我建議你都係搵第二個話題帶過算啦
: 你係咪讀緊大學話? 果間咩IED丫嘛 話時話IED全寫係咩呀?
: institute of education呀
: 點解institute都比人話係大學嘅
不過做老師好呀有前途呀! 記住唔好講粗口呀!
: (屌你老母) 人地叫教院 唔係叫教大丫嘛! btw我要捍衛自己嘅言論自由
講到底 即使你係三大 唔係神科都會比親戚 串出黎做得啲乜
如果你既是三大 又是神科
啲19親戚一句叻之後就會食曬你全屋瓜子 再放曬瓜子殼係你張枱到
一年見一次嘅親戚幾鳩窩心呢
一拳窩落我個心
過到成績呢關 之後就緊係落姻緣啦
黎拜年嘅親戚就好似黎求籤一樣 頓時間你屋企就變左黃大仙廟
: 阿問! 你未有拖拍呀?
: 係呀
但我破你左個女處啦
: 阿問! 拍緊拖啦喎 幾時結婚呀
: 岩岩先拍左三個月拖咋喎
: 拍拖要諗定嫁啦 鐘意人又怕結婚 唔想同人結婚唔好同人拍拖丫嘛
: 等等 我打去同佢講分手先
問完學業 問完姻緣 重唔到事業咩
: 喂阿問! 我黎拜....
: 屌你老母! 知你上年升職換左benz丫嘛 呢到唔係私樓 人流複雜 你放低啲禮好走啦!
然後大大力bam埋對門 當個親戚朋友無到就岩啦
你比佢一入左屋你就注定要輸 呢個可以話係必敗嘅遊戲
問你死未!
但身為高登仔又點會認輸呢
留名睇高登仔霸氣擊退親戚朋友


text:
口交
口交(又叫吹簫,擔柴,損賍等)指用口或者脷刺激朘嘅性行為.口交可以由異性或者同性嘅兩人相互進行.口交亦可以自我進行,叫做自我口交(男:autofellatio;女:autocunnilingus).
動機[編輯]
好多時係一啲女性唔方便造愛嘅日子,例如係月經期間,又或者係非安全期,女性唯有以口交嚟滿足伴侶,漸漸地女性會以口交嚟增加對伴侶挑逗.
口交分為男性對女性嘅口交同女性為男性嘅口交,男性對女性嘅口交係男性用條脷刺激女性嘅陰核及陰道,甚至會將條脷伸入女性嘅陰道嚟代替男性性器官嚟刺激女性;而女性為男性嘅口交就係女性用口部代替陰道套住男性嘅性器官,上下移動嚟模仿造愛嘅情況,加上條脷嘅刺激可以帶畀男性更大嘅刺激.
既然精子入唔到陰道就唔係太可能會導致懷孕(唔係完全冇可能),咁口交就被用嚟作為一種避孕嘅方法.好多人——包括越來越多嘅未成年人——為咗呢個原因而選擇咗口交或者肛交嘅性交方式 [未記出處或冇根據](就算肛交時精液重係有可能進入陰道).
有啲人唔能夠接受口交,但亦有好多人樂於此道 [未記出處或冇根據].有時口交並唔係為咗避孕,而係作為「前戲」而做嘅.生殖器官具有大量嘅神經末梢,非常敏感,雖然脷,嘴唇都係噉,由於嘴入面冇刺激性慾嘅受器,係感受唔到性興奮,但因敏感嘅觸覺,若同時進行性幻想,係可以勾起性慾嘅.


text:
自閉症
自閉症(Autism),又叫做孤獨症,一般被人歸類為一種由於神經系統失調導致嘅發育障礙.佢嘅病徵包括唔正常(通常係弱過常人)嘅社交能力,溝通能力,興趣同埋行為模式.
自閉症嘅根本病因,而家都重係謎.好多研究人員懷疑:自閉症係由基因控制,再由環境因素觸發嘅.環境因素所扮演嘅角色係乜嘢,目前未有定論,但係研究人員就發現七個經常出現喺自閉症病人身體裏面嘅基因組.
美國國家精神衞生學院保守估計:喺美國每1000人裏面會有5到6個人有自閉症.總括來講,男性患自閉症嘅比率高過女性三到四倍,但係女性發病嗰陣時病徵會嚴重過男性.聯合國發佈嘅數據表明,全球每150人就有一個有唔同程度嘅自閉症.診斷嘅基礎係一系列嘅精神病學原則,同時有一啲臨床測試可以協助斷症.
自閉症冇明顯嘅生理特徵,因此斷症需要完整嘅身體同埋神經評估.根據《精神疾病診斷與統計手冊》同埋《國際疾病傷害及死因分類標準(第十版)》嘅定義,一定要喺三歲之前出現語言同埋社交發展遲緩,先至算係自閉症.部分自閉症患者可以通過診療,實習同埋特殊教育來改善佢哋嘅社交能力,從而可以參與主流教育同埋社交活動.但係從現時嘅醫療科技水平來講,要完全根治自閉症重係無可能嘅.


text:
Billie Holiday
Billie Holiday(1915年4月7號—1959年7月17號),外號 Lady Day(婦女節,亦有人譯做淑女黛小姐),係一個美國爵士樂歌手,喺爵士樂界一個好有盛名嘅爵士樂歌后.佢有個標誌就係佢成日帶朵花喺頭髮度.
生平[編輯]
Billie Holiday喺1915年4月7號美國馬里籣州巴爾的摩出世,佢老竇 Clarence Holiday 係一個結他手,喺十幾歲嗰陣唔小心搞大咗人個肚而生咗Billie Holiday,Billie一直由佢亞媽湊大,同佢老竇關係唔係咁好.
Billie 11歲嗰年曾經畀人強姦,15歲嗰年開始賣淫,直到18歲開始喺一間酒店仔駐唱,結束咗佢賣淫生涯.就係喺駐唱期間識咗佢音樂上嘅好拍檔 Benny Goodman,喺 Benny 穿針引線之下,喺唱片公司錄咗幾隻歌,就咁開始咗佢音樂事業.
1939年佢翻唱《Strange Fruit》(奇異果實),係一首關於反對種族歧視嘅歌,係講美國南部私刑嘅情況,結果引嚟好多白人知識份子同自由主義者支持,個個做晒佢歌迷.
不過喺佢嗰個年代,黑人喺美國都係受種族歧視,Billie Holiday係一個黑人女性,雖然佢嘅才藝受到認同,但好多地方都因為佢係黑人而唔畀佢表演,遇到呢啲情況,就搵到個叫 Helen Forrest 嘅白人女藝人,用同Billie Holiday一式一樣嘅風格代替佢表演,重好受歡迎.
喺嗰個年代,爵士樂壇亦好興吸毒,Billie Holiday嘅感情生活亦過得唔太好,佢成日都畀男友毆打,於是佢開始吸毒同飲酒,最後喺佢44歲嗰年因為心臟問題而過身.


text:
Homebloggerhk Home
/ 買樓心得
/ 香港島上車選擇: 堅尼地城(嘉輝花園/美菲閣)
香港島上車選擇: 堅尼地城(嘉輝花園/美菲閣)
話說讀者「豹海」係諗樣網粉絲專頁的塗牆上留言,問及中上環有咩上車選擇.由於未有其他粉絲留言解答,故在朋友幫助之下,「深入」西營盤及堅尼地城一帶搵料作答.
眾所週知以上車價住中環根本無可能,上環及西營盤一帶做緊九千至萬一蚊呎.係上環七千幾蚊既樓自有其低水原因,包括遠離地鐵,三十幾年樓齡或低實用率.係皇后大道西行下行下,最尾走左入更偏既堅尼地城.
須知港島西延線在2014年通車,增設西營盤,香港大學及堅尼地城車站.堅尼地城最旺既地方相信係士美菲路同卑路乍街交界.今日先幫豹哥搵黎兩個中小型屋苑,都係以三至四棟樓為主的,該區沒有任何大型屋苑,而本篇談論的兩個屋苑有較活躍成交,交通便利,呎價七千及地鐵新貴以上好處.
如果budget未合七千一呎,諗樣會同你搭船返九龍新界再睇的.今次就當俾面同我遊花園吧! 至於港島西特點是單幢樓佔多,每幢樓都有其特色.如有好提議可在粉絲專頁share
嘉輝花園位置未來堅尼地城站之上,向南望山向北望海,望海單位附送一個港鐵動工中既地盤,住客要忍多兩年.筆者認為後生仔搵盤上車應選方便的,該屋苑步行五分鐘可到卑路乍街搭5B去銅鑼灣,同一地點有小巴行西隧到旺角,開車計竟然只要十分鐘到達,仲快過去銅鑼灣.屋苑行返去卑路乍街就有齊食肆購物商店,可叫旺中帶靜.堅尼地城雖然住處港島邊陲,交通竟比想像中方便.
嘉輝花園係恆基出品,年幾前已完成番新.廿七年樓齡當然令你唔like,不過如果只係用你三百幾萬就可以係港島買間兩房樓,當然可以諗下買黎住番幾年,買樓總係由細換大,唔會一間樓住成世既.
L字廳與八字位
呢個屋苑最敗筆係個間格,圖一至三展示611呎三房單位間格.上圖一(有傢俱)見到佢個廳係L字型的,客廳同飯廳處於L字型的兩翼,你食緊飯係唔可以望到電視.不過如果你有仔女想逼佢地食野唔準睇野咁又另一回事.有冇留意圖二(清水房)近窗台有一條突出既柱位? 仲有個廳無故與外牆形成「八字位」? 即係圖二另一隻窗既位置.以上一柱一牆令該廳變得不好用.筆者望可以用第一身形式陪你睇樓,一齊分享下睇樓時需要望既地方,睇樓唔係行入去feel下然後走番出黎就算數.
港島西與港島東
無論主人房或睡房,均有柱突出,令床與牆型成一條隙收藏垃圾.你要用地下階磚數下可唔可以放得落張床,同埋放左之後有冇形成唔用得既地方.係圖一留意到窗台比率不少,該屋苑平均實用率為78%.儘管有些少間格上的不足,但該屋苑兩房411呎3.40mil可有交易,三房611呎4.80mil仲有得傾,加上St.Paul附近既校網,令屋苑成為港島西一帶唔錯既選擇.港島東反而冇咁便利,只適合觀塘九龍灣一帶返工人仕,仲有就係現時只有東區未有大型基建或鐵路上馬,區內人流只望由九龍東發展帶動.
窗外面有齊地盤同海景景色.2014年通車後你可以跳落樓就搭到地鐵.睇窗唔係淨係望風景,呢個景就叫冇咩「樓望樓」,起碼無對正而較能保持私隱.「樓望樓」係光天白日之下睇樓冇咁容易察覺,但當你搬左入去而晚上望到對面樓既人睇緊無線之後,後悔已經太遲.如果你已決志要住係港島,堅尼地城係一個唔使一萬蚊呎而又有良好校網既選擇. 下圖攝於美菲閣,一個更便捷而樓下應有盡有既地方.都係幾年前完成番新,實用率有83%.你由下圖可見佢個廳係冇窗台既.望出去見到街市就係對面,第時地鐵站又係下底,所以交通應該係堅尼地城最便捷之選.同嘉輝花園比較佢冇咁多怪柱,四正實用.最需要留意係佢一層樓有成十伙及長走廊,唔係人人鐘意.兩房由3.6mil起,三房要5.0mil先有交易.附帶一提,該處兩房租值約為$12000,三房$15000.
睇完以上兩個屋苑,筆者未覺得搵到豹哥心水之選,下篇會幫手講下同區屋苑之餘,會詳談睇樓要注意既地方.請like諗樣網以表支持,或直接在facebook留言託我share資料比大家.
Related Posts


text:
一個上咗岸嘅賭仔自白(轉)
一個九七樓市,送給我第一筒金 ,再用它於賭場出生入死 十多載 ......我是職賭
一個職業懶賭仔.... 其實係好Q悶 成日 on99
入正題
要成功 你必須.... 唔好輸
1. 有時間 : 可以話朝九晚五同番工一樣
2. 有耐性: 日日響賭場等機會
3. 脚力好: 日日行行企企8個鐘以上
4. 有運氣: 有方法都要自已唔黑仔
5. EQ高: 當自已黑都要控制力高
6. 身體好: 賭場又凍 又多人 多病菌
7. 唔認叻: 賭場專收叻仔
8. 要孤獨 : 永冇同朋友一齊去
方法:
我當時九七後冇番工流漣賭場 每日都出入賭場,只玩百家樂,從不睇牌
早期每日五千本錢 之後改一萬本
我住響珠海較遠地方 日日都攞住5025 跑步落賭場
廿五蚊食個餐就開工
$5000賭本 一注過
首先我唔會是但賭 我好信運气 只會順住賭
我只會響以下程況先落注
長庒長閒 重要好長下添 見到九個以上
單跳十幾口以上
重有一大排連庒連閒後嘅 見到七排以上 等弟八排賭弟二口
如始類推
我咁賭法 係同賭場賭運 ,如果出d 咁嘅路都輸 等到我一落注先爆路
咁果日我嘅運好極有限,所以繼續賭 贏番賭場機會低 所以唔睹好過賭
而且 身上一毫子都冇 賭Q咩
好多時 賭仔輸大咗係因為唔服輸 想番身
所以冇$自然 EQ 高 冇本冇得賭 想再黑仔都難
一個賭仔心態, 輸緊一定想即番身 去ETC攞$ 坐車番屋企攞$ 咩都有
所以我冇card 响身 全份身家5025 冇晒,重要行二個鐘番到去珠海屋企
再唔順气都冇气啦 所以永遠冇輸大$機會
弟二 : 如果開始贏咗一口,我可以俾自已再繼續賭 唔加注
直至個泥碼一輸就 bye bye 走人 最多咪輸水
咁樣可以令我果日d運用到盡d
當人贏$走就控制力會高好多...
就唔洗行路番珠海喇
實例: 黑仔時 有連續三日仆街
有運時 由落注起一个鈡贏十二萬,二十六口閒
長路反而冇咩人有信心買
當我淨贏二百個后 注碼改到七千五 之后一雞了
中後期我開始有统計 以一萬注碼開始 平均一星期七日有幾皮收獲
同大公司CEO人工一樣
要記得. 要獨賭, 冇朋友同行就方便得多 亦冇人借$你去輸又唔叫你收手
一切睇自已 一切跟 formula 賭
今時今日賭已經變成習慣了
大家當故仔聽下就算, 做唔做到睇個人,我所講嘅重點係輸就只可以輸一注
有運上嚟 可以好勁下 贏完輸番晒都係輸性格
有人話長庒長閒好少有 傻嘅...日日都見 九口姐有幾難, 廿幾口就少d
睇下你運氣啦
教你多一樣野 見到張枱多人圍 就死過去睇下啦
仲有賭場好多免費水 飲多d 皮膚都好d
提醒大家, 賭現金好過泥碼 有一期為咗 回贈同自助餐響金龍玩泥碼
去唔到其它賭場賭 廿萬碼 好快冇晒
金沙枱多注碼細 十萬八萬成日爆額 有路都落唔到注
賀新d場, 永利 枱多額大 不二之選
小弟又學到野!多謝分享


text:
攜金球獎返班拿貝 C朗入波與眾同樂
千呼萬喚,C朗終於帶住佢嘅金球獎返去班拿貝見主場球迷,佢仲誠邀服務咗皇馬40年嘅球場管理員嚟一張溫情合照,結果呢位葡萄牙巨星亦同隊友賓施馬包辦全場兩個入波,助銀河艦隊以2:0擊敗CF格蘭納達,一切都非常完美.
頒完金球獎之後,皇馬連續經歷3場作客比賽,搞到天下間最撐C朗嘅銀河艦隊球迷,要苦候到1月下旬呢場對CF格蘭納達嘅西甲先可以見到金球獎真身,沙比阿朗素,莫迪歷同埋沙治奧拉莫斯賽前都同C朗合照,不過最溫情一幕就係呢位巨星親自邀請服務咗球隊40年嘅球場管理員奧古斯汀一齊影相,真係感動全場.
慶祝過後,皇馬全隊亦開始投入比賽,兩隊半場互交白卷,不過C朗喺完半場前曾經有一個美妙倒掛被格蘭納達門將羅拔圖費南迪斯撲出,C朗當時顯得好唔忿氣,賽後更話錯過咗自己球員生涯最靚嘅入波,不過唔緊要啦,換邊再戰之後,C朗仍然係皇馬全取3分嘅英雄,佢喺56分鐘打破悶局,加埋踏入2014年後大勇嘅賓施馬喺74分鐘埋齋,銀河艦隊最終都以2:0擊敗格蘭納達,鑑於早一日出場嘅緣故,皇馬仲累積53分壓過巴塞同馬體會一嘗西甲榜首滋味.
平最長不失球紀錄
其實呢場波仲有一個人要慶祝,講緊嘅就係皇馬門將迪亞高洛迪古斯,呢晚係佢回歸銀河艦隊1周年紀念日,適逢球隊零失球獲勝,迪亞高洛迪古斯同埋卡斯拿斯先後喺西班牙盃同西甲攜手助皇馬保持連續6場不失,追平球會歷史上最長不失球紀錄,下場西甲對愛斯賓奴再保持清白之身嘅話,就會開創銀河艦隊歷史新一章,教練安察洛堤都話好想呢項紀錄可以被載入史冊.


text:
亞美尼亞
亞美尼亞(英文:Armenia;亞美尼亞話:Հայաստան,Hayastan),全名亞美尼亞共和國(英文:Republic of Armenia;亞美尼亞話:Հայաստանի Հանրապետություն;Hayastani Hanrapetutyun,1991年9月21號—)係一個位於歐亞交界,高加索地區嘅山區小國,亦係喺蘇聯瓦解之後獨立而出嘅好多共和國之一,首都為埃里溫.
亞美尼亞係個內陸國家,大部分國民信基督教,但因為周圍畀伊斯蘭教國家包圍,再加上同鄰國之間嘅國界爭議,所以就成為高加索地區動盪不安嘅火藥庫.
西臨土耳其,北有格魯吉亞,亞美尼亞同東邊鄰國阿塞拜疆一直因為領土爭議而唔合,除咗亞美尼亞南部領土將阿塞拜疆嘅納希契凡自治共和國(Naxçıvan Muxtar Respublikası,或稱Naxçivan)同阿塞拜疆本土一分為二外,亞美尼亞長期以來一直宣稱阿塞拜疆西南部嘅納戈爾諾-卡拉巴赫飛地(Dağlıq Qarabağ 或,境內大多數居民為信奉基督教嘅亞美尼亞人)係亞美尼亞領土嘅一部份,並且支持當地嘅叛軍同阿塞拜疆政府對抗.噉嘅做法導致鄰國嘅土耳其同阿塞拜疆因此將通往亞美尼亞嘅鐵路同輸油管完全封鎖,令本身資源已經唔係好充足嘅亞美尼亞,變得更加貧困.
因為小高加索山橫貫,境內地形崎嶇嘅亞美尼亞,相傳係舊約聖經中諾亞方舟喺大洪水退卻後著陸抵達之處(傳說中諾亞方舟停喺亞拉拉特山上,呢座山位於今日亞美尼亞同土耳其邊境,最高峰喺土耳其境內),甚至有講法認為亞美尼亞嘅首都埃里溫就係由諾亞本人建立嘅城市.傳說嘅真假或者唔容易查證,但係亞美尼亞嘅確係世界上第一國將基督教列為國教,佢嘅歷史可以追溯到4世紀,並且喺之後嘅一千年間一直以獨立國家嘅型態存在,並無因為羅馬人,波斯人同蒙古人嘅侵略而消失.16世紀中期,亞美尼亞畀伊朗同奧斯曼帝國瓜分,1805年~1828年,東亞美尼亞併入俄國,西亞美尼亞依然屬於土耳其.第一次世界大戰期間,幾十萬亞美尼亞人慘遭奧斯曼土耳其帝國屠殺.1920年,亞美尼亞蘇維埃社會主義共和國成立,1922年,亞美尼亞加入外高加索聯邦蘇維埃社會主義共和國,成為蘇聯加盟共和國下面嘅一個自治共和國,1936年,成為蘇聯直轄嘅加盟共和國.1991年蘇聯解體,亞美尼亞獨立.
亞美尼亞嘅主要經濟來源係農牧業,其中農業生產只集中喺首都附近嘅低地地帶.1988年亞美尼亞發生咗一場毀滅性嘅大地震,造成25,000人死亡,無數建設毀壞,再加上同年納戈爾諾-卡拉巴赫地區爆發衝突,更顯得雪上加霜.


text:
眠眠 LYRIC
Fama 農夫
作詞:C Kwan & 6 Wing
作曲:Clarence Au
編曲:Clarence Au
監製:Edison Chen
點解我哋朝朝都要鬼咁早就起身
瞓得幾粒鐘返工有邊個會夠瞓
一路un 搭親巴士 一路哼
貼住窗口果條鐵柱 中吓中吓釣魚
到咗公司就竄 竄去男廁女廁恰番幾個字
快叉個電 諗起返工就眼瞓 起身走人就醒神
恰多一陣無過分 就當頂一頂癮
我費事係咁放蚊 有啲人仲揾緊
香港人係鐵人 係最勤奮既市民
佢唔知我地每人都有同一個精神
就係無乜精神
返工嘅O.T 起身又做做做
留下啲的士 臨瞓又嘈嘈嘈
返學又係咁補習 放學活動眾志成城
發夢都背乘數表 又加減又乘乘乘
果石屎森林好似一個動物園
呢七百萬人好似係團團圓圓
七百萬對黑眼圈 睇唔到個月亮有幾圓
淨係睇到好多嘢都未曾團圓
大部分香港人 (佢話) 出世無乜點瞓
(點解) 用盡護膚品祈求遮蓋住兩圈黑印
日後遇到西人 (佢話) 佢都嚇親
(點解你) 唔使瞓 (講真喎) 唔知幾眼瞓
我日日諗 我可唔可以瞓多一陣
離開個床襟仲難過遠離毒品
你有無聽聞有人起身會精神
我諗陳志雲要揾佢做個訪問
咇咇咇 咇咇咇 需要返工
Di Di Di Di 衰鬼閙鐘
嘟嘟聲提醒你要嘟嘟嘟
但係點解咁嘟咗我都唔係農夫
眼瞓眼神無神 最好嘅好人先會做香港早晨
返工我揾周公溝通 收工由香港玩到 Kowloon
城市人就係咁 我地係瞓又唔願瞓 起身我又要呻
老細問點至肯精精神神 咁將我份月薪轉做美金
大部分香港人 (佢話) 出世無乜點瞓
(點解) 用盡護膚品祈求遮蓋住兩圈黑印
日後遇到西人 (佢話) 佢都嚇親
(點解你) 唔使瞓 (講真喎) 唔知幾眼瞓
冷鐘有響過 返工都返過
始終無諗過 聽晚大家點過
分針有郁過 有雀仔飛過
乜都無睇過 一世就咁經過
望望個個都話有幾忙 忙忙無時間四圍望望
憨憨居居咁樣就收檔
無好好地去響往 無瞓過係張大床
望望個個都話有幾忙 忙忙無時間四圍望望
憨憨居居咁樣就收檔
無好好地去響往 無瞓過係張大床
大部分香港人 (佢話) 出世無乜點瞓
(點解) 用盡護膚品祈求遮蓋住兩圈黑印
日後遇到西人 (佢話) 佢都嚇親
(點解你) 唔使瞓 (講真喎) 唔知幾眼瞓
Tags: fama農夫, 眠眠


text:
嘩,講呢D
咁gangnam style
我由頭到晚都唔係話eason勁過jacky, 而係講緊eason既fans range更加大, 係有d傻仔一味屌9我呢個point係無知
我覺得咁比唔公平,張學友最紅果時網絡都未有咁發達
你唔搵唱片銷量黎講?
或者咁講, 張學友既fans集中係60後70後, 呢班人冇8,90後咁鐘意用電腦,上網, 亦都唔會好似
後生仔花咁多時間去聽歌,留意音樂
所以都係eason既range大好多
入去聽歌就=FAN
PSY 咪成 10 億FANS
唔識睇likes/dislikes比率?
h
識唔識計數
18億 ﹣ 100萬= 17億9千9百萬
按照你第二頁邏輯 姐 PSY 全球有17億FANS
RANGE 大= 人數多 = 受歡迎 ?
連C雅無得比你話係公廁 無得同歌手eason 比 查實關乜撚野事
你D LOGIC 真係
撐偶像唔係咁撐
[/quote]
屌 你都on撚9, 首先我唔撚明你咩100萬
2. 連詩雅sell既野同eason唔同, 明? 根本冇可比性, 你咁樣同話c朗美斯多fans過eason有咩分別?[/quote]
死忠真係痴撚線 連詩雅唔撚係歌手? 你係要話佢SELL 公廁SELL 淫賤
我夠可以話EASON 係笑匠 SELL 痴線 D人諗住睇下佢新歌MV 會唔會發癲
打橫黎講 on99
仲有eason 回撚哂塘啦 老老柒柒 佢最後一隻碟係Time Flies 打後個d真係
純論歌好聽 而家好多歌手都過哂佢 係香港個垃圾樂壇冇人擔到大旗先繼續頒個獎比佢
根本今年佢完全唔值得拎獎
[/quote]
屌你老未, 連詩雅d fans係因為欣賞佢唱歌? eason果d叫歌迷, 連詩雅果d叫精蟲, 點撚樣比啊7頭[/quote]
哦哦
咁學返你個logic http://www.youtube.com/watch?v=eBvarz3DY00
C Allstar 已經超越哂眾多香港歌手
[/quote]
首先, c allstar得一首係咁高
2, 我係貼埋fb,weibo,百度各粉絲團數cap圖, 你呢d係叫做以偏概全[/quote]
係喇 eason 最多fans 過埋學友喇 姐係以前曾經係fans 都唔等於係fans 只有現在既fans先可以代表到個歌手既受歡迎程度 我諗呢個諗法好符合你啦
[/quote]
我個意思係, jacky係屬於果種 你會間唔中開佢d歌出黎回味下既類型
eason 係你會成日keep住聽都唔會厭, 因為佢首首歌既詞同演繹都好有意境 係可以唱出你既心情 心聲
而且eason仲有新歌出


text:
18世紀
1701年至1800年呢一段期間俾人叫做18世紀.呢個世紀注重嘅係「穩定」同「和諧」,同時亦係人類對自然探索嘅萌芽期.政治上,歐洲各國開始同中國,印度,重有土耳其進行小規模嘅通商貿易,重持續響東南亞同大洋州建立殖民據點.呢個時候多數嘅王權國家(如清,蒙兀兒帝國,法蘭西帝國,奧圖曼土耳其,奧地利帝國,俄羅斯帝國)正係響全盛時期,但民主思潮亦逐漸燃起,最終引發美國獨立戰爭同法國大革命,對後世影響深遠.學術上,西歐興起啟蒙運動,挑戰基督教教會嘅思想體系,令科學嘅成果感染到社會各個層面,而歐洲以外地區亦透過傳教同貿易嘅方式接觸呢股思潮,產生小規模嘅學術復興運動.
另外,由於商業需要,部分技術應運而生,成為工業革命嘅濫觴.而喺技術外,生產同管理方式響西歐逐漸發生改變:傳統世襲嘅學徒制逐漸被破壞,分工同工廠生產方式開始抬頭.
藝術同文化方面,追尋希臘同古羅馬風格嘅新古典主義盛行西方世界,重影響埋印度同中國嘅宮廷藝術.但同時,中國同大洋洲嘅文化物品流入歐洲,令西方世界嘅上流社會吹起非常表面嘅異國風.
目錄
重要事件,發展同成就[編輯]
- 工業革命開始
科學技術[編輯]
- 蒸汽機技術被改良同廣泛應用


text:
阮馬素行唔夠兩步,就會俾 fans認出截住要求合照,男 fans仲可以攬實影,萬人迷果然名不虛傳.
同你吟一吟
阮馬素秒殺港男港女
瘋魔萬千少女嘅 26歲德國體操王子阮馬素( Marcel Nguyen),早排嚟咗香港集訓,但佢一有時間就同女友 Damla四圍玩,黃大仙求籤,迪士尼玩過山車,大嶼山天壇大佛……瘋狂自由行,仲有機會耐不耐去吓品牌活動賺水腳.
Ads by Google
喺香港住兩個月嘅阮馬素,早個禮拜又同女友慢遊中環.靚仔到冇朋友!行到邊都俾港男港女截住合照,阮馬素來者不拒,跟得女友 Damla仲做埋助手幫影相,態度同男友一樣 nice.
之後入咗間賣帽嘅專門店,阮馬素逐樣睇逐樣試, Damla就响旁邊俾意見.男人 shopping通常快靚正,但阮馬素搞咗大半個鐘先埋單.之後見到對面街有時裝店做緊五折起, Damla都冇蝕底,買到一人一袋,先捨得行去 Soho區坐低醫肚.
女友 Damla幫男友 fans揸機影相,全程笑容滿面,好 nice.
Ads by Google
男友揀帽, Damla乘機通鼻,香港空氣,係差啲!
除咗留港集訓,阮馬素之前仲同大美人關之琳一齊出席時裝品牌活動,大把外快 shopping.
坐低開餐前,阮馬素先陪女友睇減價女裝,體貼!
撰文︰八珍


text:
音樂?其實不同類型的音樂我都聽,但是我很少會聽音樂.
係屋企我唔會聽音樂,開車既時候我覺得音樂係一種干擾,返到公司就更加唔會播音樂啦~
所以我真係好少好少會聽音樂.
加上近年大家都將 音樂=MP3=蘋果 iPod,好似唔用 iPod 就唔聽得歌咁樣,同埋呢度要合法下載到中文音樂唔係咁易,所以就進一步令我唔想去發掘聽音樂既機會.
(我會咁少聽音樂,當然同香港既粵語音樂無咩岩我聽既音樂係有好大關係.)
至於學音樂,基於我由細個果陣一路都唔係好睇得明D豆豉,所以一直都唔識得點樣去睇樂譜去演奏樂器.
(其實我諗係因為响學校係強逼去學,所以就有反感,之後大個左都其實有比較明白音符係點樣既.)
同音樂經歷過既野?小學既時候有好多同學都係有學樂器架,但我就無啦~(理由如上述)
不過有時候回憶都係同音樂好有關連,突然聽到某遊戲既音樂,會即時回想起玩某遊戲時期既片段.就好似當你聽到聖誕節做主題既歌,好自然會諗起聖誕節.
其實講左咁多都好似係同粵語流行曲有關,而唔係同音樂整體既關係.因為粵語流行曲真係做得太多而做得好既太少,所以係音樂之中可以算得上係我最無興趣既.
或者咁講,我對於無人聲既樂曲既接受程度係比較高,所以古典音樂或爵士音樂比較適合我.
(唔係懶高級咁啦,只不過係頂唔順好多喉嚨能夠發聲既人就走出黎做歌手.聲色藝都無,完全靠宣傳堆砌出黎,黐線架!)


text:
香港十大騎呢校規
1.銅鑼灣聖保祿中學:頭髮短要戴假髮 學校規定學生頭髮唔可以短過耳仔,如果有人頭髮太短就要戴假髮返學,因為學校唔想有學生打扮成TB,要學生保持斯文淑女形象. !
2.藍田聖保祿中學:要擦令對鞋 學校有條校規,係返學對皮鞋一定要擦到令立立,仲要反哂光個隻,如果唔係就要即刻擦番乾淨,唔乾淨唔俾走. 朝早唔可以o係藍田麥記等人, 放學唔可以o係藍田麥記食野 銀包要跟身, 唔係就記名 D 排隊要o係3分鐘之內排好, 排唔好o個d 會俾人截住 唔可以著住校服o係學校範圍外用mobile & 拮魚蛋
3.葵涌蘇浙公學:校呔唔准歪 學校既男生校呔一定唔可以歪,要保持整齊企理,如果被發現校呔歪左就要記名警告.
4.葵涌東華三院陳兆民中學:全年要著JACKET 所有學生都有一件運動套裝,學校規定無論夏天定冬天,所有人都要著住套裝件上身jacket上早會,唔記得著就要受罰. (淨係係冬天低過16度先要所以第4條作廢.)
5.將軍澳圓玄學院第三中學:遲到要搜書包 學校規定所有學生如果遲到,就一律要俾老師搜書包,睇下學生有冇係返學前搞事,然後帶違禁品返學.
6.將軍澳圓玄學院第三中學:冬天要著校褸 無論冬天係廿幾度,十幾度定幾度,學生都一定要著住或帶住校褸返學, 因為學校覺得咁樣會整齊d.如有學生冇著或唔記得帶校褸返學,咁就罰學生唔俾入學校.
7.馬鞍山潮州會館中學:擺書係櫃筒要扣分 學校既櫃筒原來唔可以用尼擺書,因為有校規規定,如果有學生擺書係櫃筒,就要扣操行分一分
8.西貢三育中學:唔准食豬肉飲汽水 雖然呢間學校冇任何宗教信仰,但學校規定學生係學校唔可以食豬肉,仲有唔可以飲汽水,只可以飲水,如果學生偷食或偷飲就要受罰.
9.官塘聖傑靈女子中學:行街唔准食野 學校要管學生在校既言行,仲要管理係校外既舉止,好似lee間學校規定學生著住校服行街時唔俾食野,因為要保持清潔整齊既形象 _
10.東華三院李超人中學:番學唔俾著皮鞋,因為會踩花球場塊地覺得好的就按一下感謝吧~~


text:
Wikipedia:點樣睇生物分類框
本文解釋咗“點樣睇生物分類框”.如果你想要創建或編輯生物分類框,請參考Wikipedia:專題/生物及en:Wikipedia:WikiProject Tree of Life/taxobox usage.討論參見Wikipedia talk:專題/生物.
生物分類框係一個表格,用嚟顯示一種生物或生物分類單元喺目前通常被接受嘅科學分類中嘅地位.
右圖係文章小熊貓中使用嘅分類框.
- 標題用嗰種生物嘅中文常用名,唔用英文名或拉丁名,如果有俗名可以喺正文列出,亦可以喺呢度用括號列出其中一個.
- 好多物種有咁樣嘅一行字,標明保護現狀,即表明呢種生物繼續生存落去嘅可能性.小熊貓嘅現狀係紫紅字嘅「瀕危」,說明佢嘅野生種群喺不久嘅將來面臨絕滅嘅機會好高.對於受到威脅嘅物種,維基百科採用IUCN紅色名錄嘅受威脅物種一覽.
- 嗰種物種嘅典型圖像.
- 生物分類框嘅中間部分詳細列出目前被通常接受嘅嗰種生物或分類單元嘅科學分類,由一系列按等級由大至細排列嘅分類單元組成.當呢個分類單元唔清楚,或者重爭論緊,喺維基百科中,其中嘅分類應該係目前仍然被廣泛接受嘅說法,唔使完全遵循最新嘅研究結果.(中文資料中有啲分類過時,都應該參照其他文字進行改動.)
- 分類單元框嘅左邊列出分類單元嘅等級,右邊係名.按照動植物嘅分類,一個種係一群相關生物嘅集合,佢哋同其他嘅種有多少分別,而且能夠互相交配產生正常後代.相互緊密相關嘅種組成屬,屬之上為科,科之上為目……等等.通常列出域,界,門,綱,目,科,屬,種八個級別,但係為咗更精細嘅分類,次級分類,好似亞門,總目等都可以列出.維基嘅分類包含中文名以及用括號括起嘅拉丁文名.喺屬名已詳細列出嘅情況下,後面嘅種名中嘅屬名可以採用首字母縮寫再加上種加詞嘅全名.詳見生物分類法.
- 「學名」或雙名法係目前被接受嘅物種嘅科學名稱,用拉丁文,或者其他文字按照拉丁文習慣嘅改寫嚟表示,佢包含咗屬名同埋種加詞.學名應保證任何兩種生物擁有唔同嘅名,即係話Ailurus fulgens用嚟表示小熊貓呢個物種而唔會有歧義.有國際植物命名法規,國際動物命名法規同埋國際細菌命名法規嚟保證名稱嘅唯一同埋冇歧義.
- 學名之下嘅名係嗰個名嘅命名人(亦即係首次喺學術期刊中發表帶有生物描述(或佢引用)嘅學名嘅人)嘅姓氏,後面嘅數字係發表嘅年份.若果命名人同年份冇用括號括住,說明嗰個名係由命名人喺發表時採用嘅名.若果有括號,即係話個名曾經改過,好似被分入另一個屬.
各種生物嘅科學分類都係一種科學假說,可以畀新嘅證據確認或反駁.分類學家可以喺詳細研究之後改變現有嘅分類.


text:
希特拉
阿道夫希特拉(Adolf Hitler,1889年4月20號—1945年4月30號)喺1933年去到佢死為止係德國總理,由1934年去到佢死為止係德國嘅「元首」(Führer).喺佢做總理同埋帝國元首嗰陣,佢畀人非官方咁樣話係德國嘅「獨裁者」.希特拉由1921年開始亦係國家社會主義德國勞動黨(Nationalsozialistische Deutsche Arbeiterpartei,即係納粹黨)嘅領袖.
希特拉喺德國第一次世界大戰之後嘅危機嗰陣得勢.佢用咗戈培爾嘅宣傳攻勢同埋有說服力嘅演講,令納粹黨成為當時德國國會第一大黨,佢關注中產同埋草根階層嘅經濟需要,並且有一種民族主義,反猶太主義同埋反共產主義嘅味道.喺創立咗一個重新架構過嘅經濟,一個重新武裝過嘅軍隊,同埋一個極權統治嘅政權之後,希特拉採納咗一個向外擴散嘅壓迫性外交政策,嚟擴張日耳曼人嘅生存空間.咁樣,當德國佔領咗全奧地利同埋捷克西北,同埋入侵波蘭之後,就令第二次世界大戰爆發.以上佔領之地大部分後嚟都俾人併入大德意志帝國(Großdeutsches Reich)嘅範圍裏面.
雖然納粹德國同埋軸心國喺顛峰時期佔領咗歐洲大部分國家嘅地,但係佢哋最後都被盟軍打敗.納粹德國總共殺咗大概一千七百萬人,包括屠殺六百萬猶太人.
1945年4月,因為蘇聯紅軍迫近柏林,希特拉同佢新婚老婆伊娃·布朗(Eva Braun)舉行咗個簡單婚禮後冇耐喺地下室吞槍自殺.
睇埋[編輯]


text:
門鐘響起.我忍住激動情緒去開門,好讓服務生在門外推著手推車進入房間.上面嘅鐵制冰桶上有著矜貴典雅的花紋雕刻,代表非凡,代表名貴,服務生提起裡面的Krug Grande Cuvee,再動作流暢的扭開瓶口,再緩緩將金黃色都瀉進高身香檳杯內.Jess一看到Krug即時心花露放,放低風筒又拎起電話影嚟影去,禁咗兩吓,又唔知send咗俾邊個,upload上facebook?定還是send俾伊藤?我應該就快被虐心至死.
呢支香檳,只係錢,有錢,你多到當水飲都無問題.係我心入面耿耿於懷嘅,係佢兩個嘅關係.Jess呷了一下香檳,呢個動作令我回想起當日同佢未一齊前,那一雙帶著遊離與神秘嘅眼神,曖昧,又像個小女孩一樣要人呵護備至.但我無諗過,原來寵愛也得分先後次序,事實看來放喺佢心入面第一位嘅,原來一直唔係我;
我寧顠Jess好似高登啲甜故咁一腳搭兩船又好,俾綠帽我戴又好,總之搵個理由等我可以好好心死,一拍兩散各自離開呢段關係.但係偏偏Jess只係無限期作出心理折磨,佢製造出一個似有或無嘅假想敵,痛苦殘忍令我萬劫不復,但我無可奈何,因為Jess早以將我凌遲處死,我只能眼睜睜睇住佢將我千刀萬剮,就如打工仔每日辛辛苦苦返工,卻每月要被逼供弱智強積金,明知你份糧入面總會被老屈高昂基金管理費,但竟然可以零回報得個吉,無錯,Jess就係一隻表現極差嘅MPF,但係我無得簡,一定要硬食,我當初放棄阿宜決定同Jess行落去,係我對Jess內疚與自責嘅補償;
但係,一定要硬食?
我拎起香檳杯,將杯內數百元一飲而盡.然後走入浴室,扭開冷水洗面,我望住鏡入面嘅自己:
真係要硬食?
唔係,其實點解咁辛苦.我唔撈,強積金咪唔存在囉?
一切一切,四個字就可以解決.
屌你老母


text:
城中鏡:城大30歲校友談「情」
城市大學尋日舉行三十周年校慶活動啟動禮,近五百名校董同校友聚集喺新落成嘅學術樓慶祝,包括合和實業主席「哥頓」胡應湘,校董會主席胡曉明,城大副監督梁乃鵬及校長郭位等,非常熱鬧.一眾校董同校長喺啟動儀式後,仲不停畀班校友捉住影相,分身不暇.跟住仲發現原來北京殘奧會馬術比賽香港選手葉少康同香港社會創投基金創辦人魏華星都在場,二人都係城大校友,開心聚首一堂.
城大舉辦三十周年校慶活動啟動禮,一班校董同學生一齊切蛋糕慶祝.
葉少康(左)同魏華星都認為母校充滿人情味.
城大嚟緊會有一連串慶祝活動,包括校慶晚宴,校友日,國際會議,講座同可持續發展高峰會等.哥頓話好開心見到校園走向國際化,仲讚學校嘅運作方式日益環保.對於近日成立獸醫學院嘅問題,胡曉明話其實唔係事在必行,但依家所有大學都有教學自主,學校會繼續向呢個方向發展,會自資搞研究生課程同做相關嘅研究.
暢談校園生活點滴
葉少康同魏華星原來以前都曾就讀城大工商數量分析文學,而講起昔日喺城大生活嘅點點滴滴,佢哋異口同聲話印象最深刻就係學校嘅「人情味」,直到依家,佢哋依然經常與學校職員或同學聯絡.不過,佢哋就話當時嘅校舍細好多,冇依家咁大喎!
葉少康話依家嘅大學生好多時會將自己嘅缺點同人哋優點比較,但其實每個人能力都有限,應該要學識搵一樣自己自豪嘅專長發展,好似佢咁就揀咗策騎.


text:
你唔好同我講全max297就好穩定 體力系回低 一個天降多少少心回over 25%秒唔到人隨時被秒
我次次打降臨都會考參人點砌 好似未見過石川隊 偏門到呢
石川的大肉棒
效果: HP在25%或以下時,所有寵物的攻擊力變成5倍
冷向左走向右走門到 我百幾個隊友個個4XX RANK,冇一個係掛石川,水印都仲有兩三個
我冇呢隻自然冇研究 不過就咁睇技能 都知廢廢地 主動技大花火17rd太耐 隊長技類似暗宙(完全冷官) 不過體力系勁DD 又係冇咩用
其實好多人都未睇清楚我講D乜就爭住做PAD老屎忽指教人石川爆技198有幾勁幾勁 人地話佢冷門 就當人話佢完全廢 又話人唔知佢大肉棒 防黑屏 等等 幾多平民會用石川過降臨? 又講唔出未爆技冇火埃少加蛋過唔過到降臨 我1XX RANK已經用水龍執行清晒降臨 冇一隊係平均LV80以上 用石川隊長技就要升冷門既火系 係好後期先發揮到作用
如果冇石川技 lv未爆 少加蛋 仲係咪穩過? 呢隊仲有克屬
快刷太多條件 冷門一詞不為過 冷門唔係罪 駛咩嬲到去為心愛既石川平反
你地都自知勁up太多理虧左 開始唔知用咩point去"攻擊"我 維護自己心愛既大肉棒
對於重課仔就勁,刷晒加蛋,無腦勁轉車過.
平民d野唔齊少加蛋搵鬼去刷佢升技咩 水龍隊對平民黎講唔駛max三粒水豆都過到降臨先實際
我有個fd爆技石川,掛左幾個鐘就冇再掛,根本少人用到hihi
石川冷門=/=廢 做隊員大花火242係有用 做隊長就係一舊屎
同你D鍾意扮老屎忽既細路仔講太多真係晒勁氣 D問題跳黎跳去 又唔睇人地講乜 話左N次冇話大肉棒廢 仲要繼續講人地話石川廢 到底有冇腦去消化人地講既野? 剩係我單向理解你地D神級思維真係冇咩意思 永遠都會彈D無中生有唔相干既問題出黎繼續去扮自己岩人地錯 成個世界好似圍住你黎轉 你地繼續自HIGH扮企高地 咁既人永遠睇唔到咩叫事實 活係自己世界
邊度copy番嚟
用水龍女同執痕做例子玩石川冷門真係


text:
超級英雄
超級英雄(Superhero)係幻想出嚟嘅英雄角色.唔少地方都有佢哋嘅超級英雄,但因為文化唔同,所以超級英雄分成幾種地區嘅類別.
美國[編輯]
美國嘅超級英雄多數都着緊身衣,以凸顯肌肉,好似超人,美國隊長等,但都有啲唔着緊身衣嘅,好似變形俠醫,雷神奇俠等.女嘅就多數着短袖嘅緊身衣,以凸顯身材,好似She-hulk同Wonder Woman等,亦都有啲會好似Spider-woman同Scarlet Witch咁樣着長袖嘅.
美國嘅超級英雄分三類:
多數超級英雄都係後天超能力者,而冇超能力者就多數用高科技裝備或後天訓練彌補先天不足.用高科技裝備嘅超級英雄嘅例子有鐵甲奇俠,佢發明唔同嘅裝甲嚟對付唔同嘅敵人,例如發明過Hulkbuster嚟對付變形俠醫同Thorbuster嚟對付過雷神奇俠.而後天訓練嘅超級英雄就如鷹眼,透過訓練箭術同武術成為超級英雄.又用高科技裝備同後天訓練嘅超級英雄就例如蝙蝠俠,用高科技裝備同靈巧嘅身手成為超級英雄.
美國嘅超級英雄多數住喺同一個世界,例如驚奇漫畫嘅正統世界係Earth-616.
美國嘅超級英雄鍾意講力量,例如超人至少有1,000,000噸嘅力量.
日本[編輯]
日本嘅超級英雄多數都係靠「變身」獲得超能力,好似幪面超人或戰隊之類.
有啲日本嘅超級英雄都鍾意講力量,好似幪面超人嘅拳擊力係3噸咁.


text:
讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好讲得好好好!
来自:山西太原清徐县清徐县县城第二初级中学 2014-02-21 10:29:08


text:
是咁的, 佢搵返我之後, 我都有同佢傾電話, 見下 hea 下咁.
有時晚上講到將來, 佢問我會唔會娶佢, 中意佢多 d 定其他邊個多 d , etc. 我都唔想同佢太顛, 都係話遲 d 慢慢討論呢 d 野.
咁上一次同佢出街, 真係周圍玩果種, 唔係 hea.
行街睇戲食飯直落咁, 我地之前係無乜好 formal 咁 date 過, 始終唔係同一個圈子認識, 大家唔會有共同既 fd.
我亦知佢個人好保守, 好典型香港女仔果種, 阿媽教唔好乜唔好物果 d. 佢有好重既觀念, 係覺得認識一係一步一步咁認識, A 先再 B 再 C, 初初識佢時佢直頭係唔肯見我, 之後我同佢住埋一齊, 佢會話"我乜野鬼樣 wo wea 樣都俾你睇晒, 唔驚啦", 再之後佢先慢慢主動搵我.
今次 date, 佢同我傾左我好多野, 好似查我家宅, 攞我銀包, 又 check 我電話
.
我見到佢係嘗試踏出呢一步.
咁食完 dinner, 又起海邊, 我坐去佢度想同佢傾下大家點算好.
佢即刻 do 起咀唔開心, 唔想講野, 有乜野點打算姐, 咪唯有見步行步lor.
我話咁樣唔 work ga, 佢話就係知咁樣 work 先會留起度.
好大反應, 我知觸動到佢神經...
總之好煩啦, 上次返來畢業禮 24 歲果個返左香港, 又話想返來 wor, 我都唔知點算


text:
石頭
石頭,石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火成岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
緣份的奧秘
緣份最令人嘖嘖稱奇的是… …就算您知道它的存在,但永不知道它的轉變和結果.
故事由個多星期前說起. 某日二舅母同表哥約咗朋友食飯,誰知一落樓就撞見個舊同學,我意思係二舅母個舊同學.
而佢呢個舊同學,喺二舅父二舅母結婚時先知,原來佢分別識佢兩公婆. 二舅父識呢個叔叔,係因為佢係大舅母嘅街坊,連帶關係之下,我父母由一九六幾年已經識呢個叔叔.
呢個叔叔喺其他人口中得知二舅父同姚爸爸都過咗身,咁佢同二舅母傾開,就話想搵日約埋姚太出黎飲茶傾吓計. 話說,聽聞喺N咁多年前,我幾個舅父同埋姚爸爸都同呢個叔叔幾fd,直到各自愈搬愈遠之後,大家先失咗聯絡,不過我無印象.
隔咗幾日,二舅母同佢講開電話,話咗佢知姚爸爸會喺呢個星期六安灰,佢求咗二舅母好耐拎姚太個電話號碼,話好想去上柱香俾姚爸爸.
姚太答應咗請埋呢個叔叔黎參與姚爸爸嘅安灰儀式,雖然,佢解釋又解釋咗好多次我知,姚爸爸當年真係同人地幾fd嘅,但由我對世事有印象開始,我真係無印象我父母有呢個朋友架啵,我始終有啲覺得好怪咁.
呢個故事暫告一段落.
尋日,姚爸爸安灰,喺樓下等咗好耐的士都未有車,打去的士call台又無車,跟住終於上到車,話咗俾個司機去邊到之後,隔咗一陣,個司機忍唔住問我,其實頭先係咪打過去的士call台,佢聽到有call不過無接,經過時就諗起不如入黎兜吓,睇吓會唔會咁岩車番我地. 結果,又真係俾佢遇上我地喎.
個司機又好好人,聽見我地話中途要停一停接埋個行動不便嘅叔叔上車,教咗我地好耐點話俾叔叔知喺邊到等.
當見到個叔叔時,我又諗番起,我好似有啲印象細個時見過呢個叔叔,事關佢幼時因病而截肢,我有印象細個見過姚爸爸同姚太一個朋友係截咗肢嘅.
亦因為姚太請埋呢個叔叔黎參與姚爸爸安灰嘅儀式,而道堂老闆架車得5個位,我地好直覺地叫峰峰自己開電單車,我地同個叔叔就搭道堂老闆架車過去和合石.
緣份最奧妙之處就係您永遠唔知當中嘅情況包含啲乜野.
道堂老闆臨時有事唔得閒車我地,就叫喃嘸哥哥開自己架車車我地過去(重點,喃嘸哥哥係一個好後生嘅型仔,可惜已經結咗婚,隻介子仲起碼無兩卡都卡半嗰隻),咁其實反而連峰峰都可以坐埋喃嘸哥哥架車,不過,峰峰又開咗架車過去道堂嗰邊,佢就索性自己開車過去.
亦因為咁,姚爸爸嘅骨灰同香就由我黎拎,姚太就負責拎姚爸爸張相.
呢個亦真係緣份嘅巧妙安排.
話說,當日姚爸爸出殯時,因為靈車只能俾兩個家屬坐,咁又係啲重男輕女思想,呢啲事係由仔負責做,女要行開,惟有由姚大哥負責拎姚爸爸張相,峰峰就負責拎香,我同姚太就跟親友坐旅遊巴.
我唔知姚太點諗,但我一直都覺得遺憾,雖然話呢啲事傳統上係由仔負責做,但我同姚太係喺姚爸爸人生最後幾年陪佢日子最多,感情至深,但我地只能分開車坐,唔能陪喺姚爸爸身邊到最後,我一直都覺得好遺憾.
我惟有安慰自己,喺姚爸爸在生時,我係三個仔女中陪佢最多日子嘅一個,我應該感恩我能有呢個福份喺佢在生時陪佢咁多,姚爸爸最後一程,就由平時陪佢最少嗰兩個去做.
上天就喜歡這樣安排,某啲事表面上係錯失咗,其實只係因為嗰啲事情天時,地利,人和唔岩,但唔代表祂聽唔到所求,只要心存感恩,祂始終會安排一個更合適嘅機會俾人,只要適當時間就會出現.
我咁講係因為尋日除咗我地三個之外就只得叔叔一個親友,無任何言多嘅親友,自然地無人會講呢啲事只能仔負責. 當然,我諗峰峰又唔會勁到可以抱住姚爸爸嘅骨灰而又開到電單車嘅.
我當時真係好感謝上天,呢個安排彌補咗我當日嘅遺憾感,我唔會再覺得姚爸爸最後一程我唔能夠陪佢,因為上天安排咗俾我仲有最後一次機會可以抱住姚爸爸.
喺姚爸爸中風後臨走前,我日日都會同佢面對面,拖住佢行,有時佢企唔穩趺落我到,我就會攬實佢同佢講"抱實! 成功抱實,無葫蘆丫,Yeah!",佢就實會話"有妳喺到我就最放心,實唔會變滾地葫蘆!". 或者,喺姚爸爸擔心會變滾地葫蘆,所以安排俾我抱住佢嘅骨灰,送佢去嘅新居.
緣份的確係一樣好奧妙嘅事,您永遠唔知佢嘅起始終結喺幾時,亦唔能夠掌握佢嘅過程變幻,但只要用心去感受,就會感受到當中嘅義意.
病了
印象中,從來未試過發燒燒到到咁高.
早前,同阿太返廣州拜年,回港搭直通火車,喺大陸海關出境時都無問題,點知到香港呢邊,阿太俾衛生署職員捉咗埋一邊量體溫,燒到102度.
由於,廣東有禽流感,結果,衛生署職員即刻寫紙,叫我即刻帶阿太去睇醫生.
拿拿臨帶佢去睇私家,醫生話唔似禽流感,不過安全起見要開三日抗生素俾佢食,事關如果真係禽流感的話,食咗抗生素都唔會退燒,惟有食住三日藥睇情況.
佢病到五顏六色,我就成晚坐喺到照顧佢,結果,第二朝佢就退燒,但我就開始發燒.
近五六年都係咁,每年都會發燒一次,而且,次次都好甘,今次都唔例外. 起初都唔覺咩事,只係一瞓就瞓咗十幾個鐘,點知瞓醒就覺得好唔對路,全身肌肉痛到爆,口乾口苦,仲開始頭暈暈.
結果,一量體溫先知嚴重,竟然燒到38.5度. 峰峰又返咗工,阿太又未病好,結果,無人帶我睇醫生,惟有食住必理痛頂住.
愈夜就愈燒,到峰峰返屋企時,樓下啲診所又收咗工.
西藥對我一向都無乜效,每次發燒都要去睇樓下個中醫先得,但阿中醫因為"領x"狂加佢租做唔住,過年前摺咗,惟有煲住煲感冒藥頂住.
飲完藥再燒得嚴重咗,燒到39.4度,峰峰第二日要返7點,晨咁早就瞓咗覺,唔忍心叫佢起身陪我睇急症,惟有拿拿臨上床瞓,焗身汗,希望會好啲.
其實,我懷疑枝電子探熱針有d問題,如果燒到39.4度的話,我應該頭暈暈,頭重腳輕吧,但我當時乜都無,仲要一啲都唔覺眼瞓.
瞓咗六七個鐘,阿太叫我起身食西藥,食完再瞓,的確幾好瞓嘅.
第二朝起身再量,趺到38.5度.
索性叫峰峰買個量耳嘅探熱針返黎再量過,吾… …說明書寫+-1度係正常,咁我用個電子探熱針量同量耳仔嘅探熱針量,又真係+-1度喎,個量耳仔嘅話我得37.5度.
我有啲懷疑當晚我只係燒到38.5度囉.
無啦啦發燒唔係無因,但要怪就只能怪自己拿唔定主要,而唔係怪人.
嗰日去舅父舅母屋企過夜,阿舅母竟然俾咗一張細過我自己喺香港用,仲要薄如紙嘅被,俾我地兩母女共用.
我嬲,唔係嬲人地對我地咁好招呼,而係我不停講住話去租酒店,明明間酒店喺舅父鋪頭對面馬路,喺舅父鋪頭坐咗四五個鐘等舅父舅母,我都唔決斷啲去租間房.
經過今次之後,我明白咗做人一定要夠決斷,而且,亦唔需要過份著重嗰啲所謂嘅禮數,最重要係自己心安之餘身亦安.


text:
《鐵甲威龍》(Robocop)係美國美高梅電影公司(Metro Goldwyn Mayer)及獵戶座電影公司(An Orion Picture)聯合出品嘅英語電影,屬於科幻式嘅警匪片.全個電影系列共有三集,另外亦有推出電視單元劇同埋卡通片,而以下所介紹嘅只係關於電影方面.
電影資料Edit
制作Edit
出品機構:
- 美高梅電影公司(Metro Goldwyn Mayer)
- 獵戶座電影公司(An Orion Picture)
導演:Pual Verhoevan
編劇:Edward Neumeier,Michael Miner
主演:彼德.韋拿(Peter Weller),南西.愛倫(Nancy Allen)……等.
簡介Edit
第一集劇情主要講述鐵甲威龍誕生嘅前後同埋遭遇,而第二集同第三集都係講述鐵甲威龍所遇到嘅事同埋本身人性嘅心路歷程.
呢套戲入面其實隱伏咗好多社會問題,畀觀眾好多討論空間,比如:人死後其實重有冇可能變成機械咁嘅方式而繼續生存呢?經過死亡變成咗另一種存在方式之後,又會唔會重有前身嘅記憶?劇中嘅私營大財團 OCP 一直以接管底特律市為目標而千方百計,導致社區遭到蠶食,現實會唔會發生?又會有咩後果?……等.除此之外,戲裏面重會時不時穿插住一啲似真還假嘅新聞報導同埋廣告,其中嘅訊息好多都關乎我哋週圍發生緊嘅環境,好似臭氧層出現減退,汽車排放廢氣問題,太空戰略計劃嘅問題……等,睇吓睇過嘅人有幾多領會.
第一集劇情大綱Edit
梅菲(Murphy)係一位新調任到底特律市(Detroit City)嘅機動警察,之不過喺佢第一次同拍檔露薏絲(Lewis)出勤時就出咗意外,俾一班控制區內罪惡,以卡雲斯(Clarence)為首嘅壞蛋幫殺死咗,至於露薏絲就俾人打暈跌咗落倉底逃過一劫.
喺之前,擁有當地規劃兼有警隊管理權嘅大財團 OCP 公司正研究緊發展機械警察,因為當中總裁迪.鍾斯(Jones)嘅全機械設計ED-209喺示範操作時失控殺死咗其中一個與會主任,財團主席感到非常失望,於是選用咗另一位技術主管波比(Bobby)嘅人類改造鐵甲戰士嘅計劃.因為咁,死咗嘅梅菲即刻被送到手術台,經過工程師嘅一輪改造之後,新一代擁有鐵甲身軀,但仍保有部份人類器官嘅半機械超級警察---鐵甲威龍(ROBOCOP)正式誕生.
鐵甲威龍嘅程式設定裏面,有三個佢一定要遵守嘅主要法則:
- 為公眾服務
- 保護無辜嘅市民
- 維持法紀
但係原來設定其實重隱藏咗第四項嘅保密法則,只有少數 OCP 高層先知道.因為經過洗腦嘅關係,鐵甲威龍嘅記憶庫裏面只有電腦輸入嘅資料,至於所有關於梅菲前身嘅記憶基本上已經冇晒,之但係工程師意料唔到嘅係,威龍居然會發夢,重夢見到梅菲記憶中嘅點滴同埋被殺嘅一刻,加上露薏絲從威龍無意識嘅慣性動作之中認得佢就係梅菲,於是威龍覺得非常困惑.後來喺出勤任務嘅時候,威龍遇返先前殺過梅菲嗰班人嘅其中一個,而呢個叫艾繆(Emil)嘅惡匪因為聽到威龍嘅口頭禪 (Dead or alive, you're coming with me)同之前梅菲同佢講過嘅一樣,衝口而出話認得佢,呢一吓令威龍更加震憾,為求搵出原因,於是威龍返去警察總部翻查電腦檔案,終於搵出殉職警員梅菲嘅資料,後來更從點點湧出嚟嘅記憶之中知道自己就係梅菲.
威龍因為被殺變咗改造人而扯火,於是誓要搵出卡雲斯班人渣出嚟繩之於法.期間,提出改造人計劃嘅波比因為一時得意不知收歛而成為咗鍾斯嘅眼中釘,結果俾鍾斯收買咗嘅卡雲斯殺死;及後當威龍搗破製毒工場時當場捉到卡雲斯,不過卡雲斯為求自保,於是爆咗喺背後操控犯罪嘅其實係鍾斯.威龍捉咗卡雲斯返差館之後就隻身前往 OCP 大樓要拉鍾斯,但係鍾斯已經胸有成竹,佢除咗擁有威龍嘅行動追蹤器知道威龍會嚟之外,重有一樣秘密殺着,就係佢預先加咗喺威龍程式裏面嘅第四項法則;當威龍入到鍾斯嘅辦公室想進行逮捕嘅時候,突然第四法則啟動令到機件癱瘓控制唔到行動,原來呢項法則係用嚟限制威龍唔可以作出對抗 OCP 高層嘅行為.鍾斯一心要毀滅鐵甲威龍,希望財團主席會重用佢嘅全機械警衛計劃,於是派出佢嗰隻全機械警衛ED-209向威龍襲擊,威龍本身已經癱瘓緊,重俾隻機械怪嘅重型炮火猛打,唯有且戰且退咁走到停車場,好彩遇到駕車嚟營救嘅露薏絲,最後逃離咗追捕,去到一個荒廢工場暫避.
OCP 嘅副總裁辦公室入面,鍾斯將個追縱器交咗畀保釋出嚟嘅卡雲斯,重供應咗最新式嘅重型炮畀佢嚟對付威龍,於是卡雲斯拿拿林召集佢嗰幾個手下,一齊去到荒廢工場夾擊威龍,不過威龍亦都早有準備,經過一輪游擊戰之後,呢班匪幫最終都俾威龍消滅晒.
威龍負傷返去 OCP 大樓,直闖入會議室,當時包括鍾斯嘅一眾高層正喺度開緊會,威龍因為受到第四法則限制唔可以對鍾斯作出逮捕行動,於是向財團主席同一眾官員展示鍾斯曾經親口承認派人殺死波比嘅錄影片段,鍾斯知道自己仆咗街,於是掹鎗狹持財團主席要求畀直升機佢走佬,財團主席一嬲之下即時宣佈炒咗鍾斯,而威龍程式第四項法則嘅限制即時解除,就地將鍾斯正法.
財團主席安全脫險,隨口就問正要離開嘅威龍:「靚仔鎗法唔錯吖,你叫咩名?」
威龍回頭一笑:「梅菲.」
第二集劇情大綱Edit
底特律市(Detroit City)嘅警察因為唔滿意管理佢哋嘅大財團 OCP 公司削減咗四成嘅警員福利而進行罷工,減薪背後嘅原因其實係之前 OCP 公司自願巨額貸款咗畀底特律市政府,而佢哋睇準市政府係冇可能喺限期內清還欠款,咁就可以引用借貸合約中其中一項「合約期滿後市政府如仍未清還欠債,可接收底特律市管理權及資產」嘅抵償條款;為咗達成將底特律市私有化嚟重新改造賺更多嘅錢,OCP 公司甚至利用警員罷工嚟製造市內治安混亂,等將來有藉口話要清理區內嘅罪惡,可以名正言順咁接收底特律市.
同時間,一種稱為「核靈」(NUKE)嘅毒品已經充斥整個城市,毒品集團直頭無法無天到公然喺記者會刺殺反核靈嘅衛生局長,而被通緝嘅集團首腦兼核靈教派領袖簡恩(Cain)更囂張到喺電視公開發表錄影聲明,話只要邊個想繼續快樂佢一定會滿足大家.
市內有差唔多九成警察罷緊工,所以市內嘅罪案幾乎冇人理,啲道友要搵錢買毒品就趁亂週圍搶嘢搵錢,就連啲賊仔呢頭走去搶人嘢嗰頭可以即刻俾另一個賊仔打劫返;雖然係咁,但仍然有一個好特別嘅警察,佢唔理咩警員福利咩係 OCP,一於盡忠職守繼續打擊罪惡,佢就係半機械身體但擁有人類心腸嘅鐵甲威龍,當然重有佢喺第一集時一齊出勤嘅好拍檔露薏思(Lewis).
威龍喺毒品拆家嘅口中知道咗核靈製造工場嘅位置,於是隻身前去展開拘捕行動.工場裏面除咗好多守衛同埋黑市勞工喺度做緊嘢之外,核靈集團嘅首腦簡恩同埋佢嘅幾個頭號馬仔都喺度,威龍衝入工場鎮壓晒所有抵抗,但就俾簡恩佢哋趁亂走甩咗;當威龍巡視犯罪現場嘅時候,見到一個大約十零歲嘅細路拎住鎗指住佢,呢個叫賀寶(Hob)嘅細路原來亦都係簡恩嘅馬仔之一,佢因為一時走唔甩所以暱咗喺度,不過威龍嘅偵緝程裏面係唔容許佢傷害婦孺同埋細路,賀寶睇穿咗呢點,所以對威龍開咗一鎗之後乘機走埋,威龍當場呆咗喺度,而威龍嘅記憶庫裏面就勾起咗佢前身梅菲對個仔嘅回憶.
因為威龍重有梅菲生前嘅記憶,所以佢間唔中會揸車去到梅菲遺孀嘅住所度遠遠咁偷望梅菲太太同埋個仔,搞到梅菲太太愛倫(Ellen)成日覺得梅菲重在生,重用不人道理由入稟法院控告 OCP 公司改造咗佢老公;受到 OCP 公司嘅壓力,亦為咗要令愛倫死心,威龍忍住心痛咁向梅菲太太否認自己係梅菲,話自己只係一件機器,而呢個身體係用嚟悼念梅菲嘅英勇.
喺一次跟踪嘅行動之中,威龍見到一個叫達菲(Duffy)嘅警員竟然同賀寶仔有接觸,佢除咗收黑錢提供警察嘅行動線報畀核靈集團之外,原來亦俾核靈毒癮控制住,威龍展開拘捕嘅時候向達菲進行迫供,於是爆出咗簡恩嘅大本營係喺一個荒廢工場;威龍隻身去到呢個工場,點知原來簡恩佢哋一早有埋伏,最後俾簡恩同佢班手下肢解拆散,重將威龍嘅散件掉喺警局門口示威.威龍嘅電路受到嚴重破壞,生物系統陷入癱瘓,生命危在旦夕,而 OCP 為咗要令社區嘅壞治安得到持續,達到接收嘅目標,希望救威龍嘅同時,亦令威龍減低打擊罪案嘅效率,於是由 OCP 新嚟嘅女技術支援主任茱莉安費絲(Juliette Faxx)出馬,將好多好多九唔搭八嘅指令硬塞入威龍個命令區入面,例如:講嘢唔准有警官口吻,如果唔係親切嘅說話就唔好講,要有親善形象,遵守交通規則,唔准衝紅燈…等一大堆,企圖令威龍變成一個親善大使.當親善威龍孖住露薏絲出勤去到搶劫案嘅犯罪現場時,明明個賊佬向佢哋開鎗想逃走,威龍重慢慢同人講道理,但係有個人喺禁煙區食煙佢就開鎗嚇人,重俾啲細路喺佢後面噴油整蠱;威龍潛意識都覺得自己好唔妥,於是氣沖沖咁去到警局門口嘅發電站度打開閘門,冒險伸手將幾萬伏特嘅電力傳入自己身體,想將所有指令刪除;喺警局門口罷工遊行嘅警察見到威龍嘅自殺式行為,即刻掉底晒啲標語去幫佢脫離險境,威龍解釋自己係執法者而唔係親善大使,而眼下嘅痛處就係核靈,呢番言論令到班警察非常慚愧,於是由威龍帶領下大舉出動去搗破核靈集團,行動令到簡恩重傷被捕,重喺一架運金車入面搜出咗幾億元嘅毒品錢,之但係賀寶同埋另一個女爪牙安琪(Angie)就趁亂開住另一架運金車走甩咗;本來安琪諗住去劫犯,但賀寶仔竟然用核靈威脅叫佢唔好理簡恩,想自立門戶.
喺之前一段時間,OCP 老總裁對於新升職嘅技術主管莊臣(Johnson)發展新一代半鐵械警察嘅進度好唔滿意,原因係其他殉職嘅警員都唔願意再生成為機械人,搞到一啟動就唔受控制咁自毀,新技術主任費絲為咗搏上位,於是就乘機獻計,老總裁見個舊嘅計劃冇乜進展就畀個機會佢去嘗試;費絲初步計劃係要搵出邊類人會願意同埋適合成為機械人,最後目標喺死囚嘅身上,佢認為班死囚橫掂都係要死,畀個機會佢哋重生成為不死嘅機械人一定唔會抗拒,於是喺上述嗰次嘅搗破核靈行動之後,被捕嘅簡恩就係成為咗費絲嘅理想對象,而且佢知道簡恩毒癮好深,係可以用毒品嚟控制佢聽話.
因為搗破核靈行動之中搜出嘅係犯罪嘅贓款,市政府係冇權動用成為政府資金,底特律市長古錫(Kuzak)為咗搵錢喺限期前要還畀 OCP 公司,無厘頭就搞咗個籌款晚會,目標係還款額三千八百萬美元,之不過市民嘅反應都好冷淡,做咗大半晚都只係籌到四千元左右;突然古錫接到安琪電話,話會捐出一大筆錢足夠市政府還債,重安排古錫同賀寶會面,商討捐款條件.當古錫同助手兩個人去到一個舊貨倉同賀寶傾生意嘅時候,外面忽然來咗架大貨車,重走咗個機械人落嚟,佢扯開貨倉門係咁搜索市長古錫嘅位置,目的係要暗殺古錫唔畀佢得到呢大筆資金;核靈爪牙見勢色唔對就即刻向呢個機械人開鎗,而佢亦以重火力還擊,最後啲爪牙瓜晒老襯,個場亦都炸到亂七八糟,好彩古錫無意中發現個排水窿,於是即刻捐入去沖咗出海灣逃走咗;隻機械人繼續搜嚟搜去始終搵唔到古錫,但就畀佢見到安琪正喺度注射核靈頂癮,安琪開頭嚇一嚇,但個機械人慢慢伸出機械臂,個面部顯示器重模擬出簡恩生前嘅樣貌對住佢笑,原來呢個就係由簡恩改造而成嘅 OCP 新一代機械警察.安琪因為見返簡恩覺得好開心,不過呢個機械簡恩突然反面無情,一出手就將安琪擊殺,而喺一邊偷睇嘅賀寶見到咁就即刻逃走,諗住匿喺架運金車裏面,點知俾機械簡恩發現咗,重亂鎗向住架車狂掃;當威龍接報嚟到鎗擊現場時,發現賀寶喺架運金車裏面俺俺一息,當賀寶話咗畀威龍知係邊個搞成咁之後就死埋.
OCP 老總裁喺新落成嘅 OCP 大廈舉行新市鎮規劃記者招待會,市長古錫逃過大難後嚟到會場,當見到老總裁為大家介紹新一代機械警察時成個人嚇咗一大跳,因為呢個機械人佢已經見過,發現暗殺嘅幕後真兇原來就係 OCP,但因為佢同賀寶嗰單交易其實係唔見得光,所以唯有忍住唔敢出聲.演講時,老總裁拎咗好大支核靈出嚟向記者宣佈要剷除毒害嚟迎接新市鎮,點知Robocain突然有反應想搶支核靈,呢個時候威龍拎住支大炮鎗嚟到會場向機械簡恩挑釁,機械簡恩即刻解除自己嘅武器限制嚟向威龍開火,重射傷在場好多人;不過經過一輪戰鬥之後,威龍再一次贏得勝利.
事後老總裁俾記者圍住問今次嘅死傷事件點負責,但佢一於闊佬懶理上車走人;露薏絲問威龍:「就咁畀佢甩身?」,威龍答:「有咩辦法,我哋只不過係普通人類嚟.」
第三集劇情大綱Edit
OCP 同日本一間大企業想喺底特律市重建,但啲居民唔肯走,重用武力反抗.OCP 叫鐵甲威龍去捉班地下反抗組織,但佢冇捉到,重幫班市民反抗.而威龍個拍擋就俾OCP射死咗.但因為第四條法則,佢唔可以殺死嗰個OCP高層,所以機件開始癱瘓,嗰個OCP高層重攞支鎦彈射去鐵甲威龍度.之後班地下反抗組織就救咗鐵甲威龍走,重揾人整返好鐵甲威龍個心口同胸甲,而且刪除咗第四條法則.
當鐵甲威龍出去揾OCP啲人打完返嚟之後,發覺啲人唔見晒.突然有一個由日本送嚟嘅忍者機械人出現咗,重斬咗佢隻手臂.鐵甲威龍嘅能源因此流失,鐵甲威龍即刻裝番個武器打爆個忍者機械人.鐵甲威龍揾到個叉得電嘅飛天裝備之後,就飛去OCP救人.呢個時候,OCP 因為唔夠人手而將啲犯人攞出嚟做兵力,反抗組織面對咁強烈嘅火力而節節敗退.鐵甲威龍就過咗嚟幫反抗組織,然後再去救人.鐵甲威龍飛去OCP之後,見到嗰兩個俾人捉走嘅女人,同兩個忍者機械人.其中一個女仔控制咗嗰兩個忍者機械人,令佢哋斬爆對方.救完人之後,日本企業嘅總裁就向佢鞠躬.
主要出場人物同埋演出者Edit
- 梅菲/鐵甲威龍(第一,二集):彼德.韋拿(Peter Weller)
- 安妮.露薏絲:南西.愛倫(Nancy Allen)
- 鐵甲威龍(第三集):羅拔.巴奇(Robert Burke)


text:
打仗理由
打仗理由(casus belli)係指聲稱有權開戰嘅理由,不論係真定係假.打仗係紛爭嘅一種,就算係硬搶都要有個理由去拗.中國古代打仗都要求出師有名.
正義仗[編輯]
- 內文: 正義仗
亞里士多德,西塞羅同埋聖奧古斯丁就有提出正義仗嘅觀念[1],一般認為打仗係最後嘅選擇,而且需要打仗理由.有時為咗證明打仗係迫於無奈,政府喺訂立外交政策時要確立戰爭條件,為可能打仗做準備,一旦到咗就宣佈打仗理由說服其他政權.
基於自身利益,多數人都會唔講理由而好自然咁抗拒打仗嘅,而且冇人想不明不白死喺戰場,無論係進攻定係防守都一樣.畀個理由嘅目的有時唔係說服其他政府,而係說服民眾,令佢哋冇咁抗拒打仗同徵兵,例如納粹德國嘅教育主張民族統一最重要,不惜要人民犧牲都要侵略捷克,利用社會價值內化加強打仗理由嘅說服力.
好多時作為宣傳戰,宣稱嘅打仗理由唔一定係真,因為合乎道德嘅打仗理由未必夠渲染力,而夠渲染力嘅打仗理由亦唔一定合乎道德.
詞語嘅使用[編輯]
Casus belli係拉丁文,但係要到咗十七世紀後先多人用,主要原因係主張正義仗先至係道德興起(正義仗論,相對有利益無道德嘅現實主義,同埋永遠唔主動打扙嘅和平主義)
聯合國[編輯]
聯合國憲章大大限制會員國可以用嘅打仗理由嘅範圍,主要指防止侵略同埋聯合國行動.另外,聯合國亦保留權力向非會員國嘅侵略行為作出制裁同干預,因此,打仗理由喺現代社會係好重要.
流行文化[編輯]
喺電腦遊戲 Europa Universalis 同埋佢嘅續集,喺無指定打仗理由下開戰會令社會穩定度下降,導致國家容易動亂同稅收減少.呢個特徵喺其他電腦遊戲唔常見,例如三國志 (打機)唔使講就可以開拖,就算要正式宣戰嘅電腦遊戲,正式宣戰嘅代價都好細.


text:
沈校長夾中樂band冀中大多搵千里馬
中大校長沈祖堯噚日係漢園搞新春團拜,同一班同學仔合奏3首中樂娛賓,表演隊入面仲有3名嚟自荷蘭,美國嘅國際生?!
沈校長彈得有板有眼,但原來校長噚日練咗兩粒鐘咋!佢又寫揮春畀班小記,祝大家一馬當先喎!喺醫生嘅角度,佢祝大家龍馬精神;校長身份,就當然想中大搵到多啲千里馬啦!
沈校長嘅任期喺出年年中就屆滿,佢話已經申請咗連任,但都要等校董會決定.沈校長自己其實都好掙扎,事關佢好想有多啲時間到醫院睇病人,慶幸校董會已經應承咗,畀佢每個禮拜多一個朝早睇病人.
中大副校長霍泰輝就送咗支蜜糖畀班小記,佢話做人又好,做政府又好,講嘢可以甜甜蜜蜜,但就唔好口蜜腹劍喎!咁CY政府真係要聽吓喇!
男議員鬥show廚藝
立會議員莫乃光(Charles)(中)同梁繼昌(Kenneth)(左)新春玩鬥廚藝,下廚煮咗兩道菜畀傳媒試食.Charles用夏威夷木瓜裝住雞肉西芹沙律,佢話呢味菜係30年前,暑假去夏威夷交流時嘅寄宿家庭教曉佢嘅,係佢唯一識煮嘅餸.Kenneth就煮燒牛肉,用咗紅酒,生抽,喼汁等調味,仲話係混合方案喎.兩道菜味道唔錯,木瓜夠甜,燒牛肉嫩口多汁,廚藝一啲唔失禮㗎!
白鴿仔出書談情說愛
白鴿黨噚日同傳媒新春茶敘,白鴿仔鄺俊宇話出愛情小說,書名叫《愛你,若只如初見》(圖),好浪漫呀!卿姐同張文光仲會寫序?!鄺俊宇透露咗其中一個感人故事,係一名患癌嘅病人暗戀一名護士.咁本書有冇佢嘅love story?鄺俊宇只係叫大家睇書,又講笑話,唔會做白姐姐教人離婚喎!下周本書有初版,3月搞新書發布會,佢仲話今年諗定會出3至4本書?!
▲沈校長練咗兩粒鐘就可以表演.勁!(黃啟安攝)
▲沈校長向國際生解釋揮春嘅意思.(黃啟安攝)
▲副校長霍泰輝.(黃啟安攝)
容文穎攝


text:
特別行政區
特別行政區(粵讀:dak6 bit6 hang4 zing3 keoi1)係指為咗特別嘅目的或者係區別於其他地方行政單位而去設立嘅地方行政機構.
中國嘅特別行政區[編輯]
歷史上嘅特別行政區[編輯]
中國嘅海南建省以前曾經係特別行政區.中華民國亦都計劃過將海南劃出廣東以建省,並且喺1948年首先去設立特別行政區.中華人民共和國攞到海南之後,首先同廣東合併,再喺1988年建省.
而家嘅特別行政區[編輯]
喺中華人民共和國嘅地方行政亦都設置咗特別行政區.而家有兩個特別行政區:香港特別行政區同埋澳門特別行政區,當地政府嘅領導叫做行政長官或者係特區首長.
中華人民共和國憲法第三十一條授權全國人民代表大會建立特別行政區,並且制訂基本法以給予特別行政區喺一國兩制嘅原則之下,各方面(除國防及外交)實行高度自治.
特別行政區嘅起源[編輯]
中華人民共和國特別行政區概念最初係為咗去解決台灣問題而提出嚟,北京政府曾經向台北政府表示如果願意接受「一國兩制」嘅方式去統一,將可以俾一個特別行政區嘅地位俾佢,並且指出設立嘅特別行政區可以自行處理文化同埋經濟事務,制定國際貿易嘅政策,參與世界貿易組織,並且可以保留自己嘅軍隊.但係由於呢個建議同台灣當局嘅中華民國身為一個應當有權參與聯合國運作,完全獨立自主嘅民主國家嘅觀點有衝突,所以遭到中華民國政府嘅拒絕.


text:
中國人民政治協商會議
中國人民政治協商會議,簡稱人民政協或政協,係中國共產黨領導嘅多黨合作同埋政治協商機構,係《中華人民共和國憲法》寫明政協係:
廣泛代表性的愛國統一戰線組織,過去發揮了重要的歷史作用,今後在國家政治生活,社會生活和對外友好活動中,在進行社會主義現代化建設,維護國家的統一和團結的鬥爭中,將進一步發揮它的重要作用
但係憲法並冇規定政協喺中國政治上嘅地位.政協最重要嘅職權係對內實行統戰,對外表現中共嘅民主,已經變為一個政治花樽.而佢嘅組成人員亦被人諷刺做元老院,因為政協好多嘅副主席都係退休嘅中共官員,又有好多係已受統戰嘅民主黨派嘅負責人,其中,香港特別行政區前行政長官董建華亦都係政協副主席.亦有好多政商界名流想擠身入政協委員個位.
中國人民政治協商會議下設有中國人民政治協商會議全國委員會(簡稱全國政協)以及各個地方嘅政治協商會議委員會.其中,全國政協常設機構為中國人民政治協商會議全國委員會常務委員會(簡稱「全國政協常委會」),常委會由主席,副主席,常委組成.
而家嘅全國政協主席一般由中共中央政治局常委擔任,而家政協主席係賈慶林,佢兼任中共中央對台工作領導小組副組長,負責台灣嘅統戰事務,因而受到台灣人熟悉.


text:
護照
護照係一國政府發出嘅証書(証明文件),證明持有人身份及國籍,畀佢出國周遊之用.護照上通常有持有人姓名,出世日期,性別同出生地.亦可能會加相甚至生物識別資料.好多時國籍就等同於有公民身份.
有護照唔等於持有人可以入第二啲國,又唔等於有領使保護或其他特權,除非兩國有協議.之不過,有護照通常都表示持有人畀返去簽發國.領使保護權係國際協議,而返國權係簽發國法律所定.有護照唔等於可以響簽發國度住.
史[編輯]
護照喺中世紀歐洲嘅一啲文件可以由當地嘅統治力量頒發畀旅行者,而一般包括持有者可以通過嘅城鎮嘅名單.呢種制度延續到法國,例如,直到1860年.喺呢段時間入面,護照並唔係旅行到海港嘅必須品,呢樣嘢同自由貿易有關,但係需要護照從海港去內陸城填.早期嘅護照經常係咁,但唔係一直都係咁.呢啲護照包括持有者身體嘅描述,而相係直到20世紀前十年,先加埋上去嘅.
喺中國大陸嘅歷史入面,唔同歷史時期會有不同嘅稱呼,例如稱為符,傳,過所,公驗,度牒,路證,通關文牒,安全證書,通行證等.到咗清朝,會根據通行證件嘅證明身份,提請邊境關防檢查機關予以「保護」「關照」,給予通行嘅便利同埋必要嘅協助嘅功能,而將「PASSPORT」呢個詞,喺1845年首次譯做「護照」,重用到今日.
喺世界大戰之後,國際聯盟,聯合國同國際民間航空組織,頒佈咗護照嘅設計同埋特徵嘅指導標準,呢啲指導好大方面上形成現代嘅護照.近幾年就有MRP(Machine Readable passport,機器都讀到嘅護照)統一規定持照人嘅資料頁喺封面嘅內側頁,並有可利用掃描方式畀電腦可判讀嘅資料,節省喺海關驗證所需嘅時間.
近幾年,有一種形勢將生物信息引入護照入面,以改進身份嘅安全性.咁樣就提出咗一個疑問,係咪某啲技術都可以有效噉改進護照呢?由於缺乏可靠嘅結果,美國已經延遲咗引進這項技術.
護照嘅種類[編輯]
- 因為旅行目的嘅公民,頒發嘅係普通護照.
- 頒發畀外交人員嘅係外交護照,用來證明佢哋係所屬國家嘅外交代表.佢哋享受佢哋執行任務時嘅外交特權同豁免權(當所屬國家承認佢地係外交使團中嘅一份子)
- 服務護照發放畀外交使團入面嘅專業同行政人員,好似大使館同領事館嘅隨從人員,呢啲人擁有嘅外交特權同埋豁免權比外交人員少.維也納外交保護公約有詳細規定.
- 某啲國家向因為公務旅行目的嘅政府官員頒發公務護照,呢個取決於國家之間嘅協義,某啲例子入面,持有公務護照嘅外交送信人員可能需要簽證,但係,持有服務護照嘅外交送信人員唔需要簽證,某啲例子入面,公務護照持有者可能會得到免簽,正常護照持有者則需要簽證.
- 團體護照好似學校團體旅行咁,包括喺旅行期間嘅所有細路仔.
護照通常係國際旅遊中都必定要用到,通常係國與國之間嘅邊境時需要使用.但係有啲時候,某啲國家嘅公民出境到另外一個國家時,由於國與國訂立咗某啲契約(如歐盟),可能就唔需要出示護照,但又有可能會以其他身份證明文件來證明身份,如駕駛執照,個人身份證,護照上嘅簽證.
有啲國家為咗控制人口嘅流動,制定咗一種叫做“戶籍”嘅證件.舉個例,如:蘇聯嘅Propiska,所有公民都會擁有咁樣嘅一個證件去控制人口流動.Propiska喺蘇聯政變後嘅俄羅斯得到保留.
同常用身份證明文件一樣,護照好容易俾人盜竊以及偽造.
喺國土內需要護照先可以去第二個地區嘅例子[編輯]
- 英國 - 海外領土
- 中華人民共和國 - 香港同澳門特別行政區擁有自治領既嘅性質,會發行佢哋自己嘅護照同有自己嘅行政領域同入境規例,運作上同國家差唔多.有啲國家同地區對呢兩個地區採取免簽證政策,同時中國嘅居民都需要性質等同護照嘅通行證來往香港同澳門特別行政區.香港同澳門市民如果要進入中國境內,唔可以用香港同澳門簽發嘅護照入境,而須另行申請港澳居民來往內地通行證(回鄉卡).
- 蘇聯


text:
優點:
1)機身輕而薄
2)電量唔錯 , 用咗一日粗略比較 , 一樣嘅電容量同規格低好多嘅Mega一樣慳電(Mega 3G連住網大概可以連續不停玩7小時剩5%);電量簡單測試 , 14:30充滿電拔插到22:15共7.75小時 , 3G連住網 , 其間1.5小時待機冇操作 , 0.5小時做wifi熱點另一部機上網 , 其餘5.75小時一直上網保持亮屏 , 剩餘電量21%可以捱1小時以上 , 總電池續航力應該同mega差唔多甚至好少少
3)操作流暢 , 至少係我用過三星機型裏面最流暢一部 , 3GRam大概淨返1G上下(0.8-1.4)俾你用 , 用2日冇出現過lag嘅情況 , 想Ram自動回復最好装自動殺程序app唔使下下自己手動殺
缺點:
1)Mon嘅標準顯示模式味精仍然好重 , 相片及電影模式色彩自然啲
2)相機抺noise非常重手 , 室內同夜拍抺到滑晒連細節都冇埋 , 其實室外夠光都幾滑下細節唔係好多 , 13M相機抺到連4M嘅解像力都冇 , 咁搞法不如俾個質素好啲嘅5M算啦
3)外觀一期方一期圓 , 三星機身設計可以講一啲新意都冇 , note3居然回歸note1個樣
4)玩3D遊戲幾分鐘機背已經非常熱 , 睇嚟呢粒U行起嚟溫度幾高下
5)背面仿皮只有觀感冇皮質柔軟手感有啲兒戲玩具feel , 觀感上算精緻 , 手摸上去摸到紋路, 但亦摸得出係塊硬膠 , 放喺滑啲嘅台面上一樣跣 , 用幾日發現呢個機背都唔係冇優點 , 半光面唔留指膜印 , 以前用mega基本唔想睇背脊 , 好辣撻
6)內置儲存只有16G , 外國有供應32/64G點解唔賣嚟香港
7)S pen筆咀要用力壓壓感效果至出到 , 要壓到咁重貼膜捱唔到幾耐 , 唔貼又易劃花玻璃
8)mon日光下(全輸出)亮度唔夠 , mega日光下光佢好多 , 同時環境暗時自動亮度會太暗 , 個人推薦三星機必裝自動亮度app , Velis Auto Brightness , 自己定義自動亮度條curve
意見:
牌面上缺點比優點多好多 , 不過我仍然認為呢部機算交到貨啦 , 薄咗輕咗呎吋冇大好多 , 快咗仲慳電咗 , 電量方面除非唔使返工或者打風流工可以一日玩到黑 , 否則冇必要揹尿袋;三星機其實機能同控制體積方面越做越好 , 之前旗艦我只用過note1 , note1嘅電量同味精仲有玩game發熱又lag令我一段時間唔睇三星高階機 , 希望大失望更大 , 到入咗mega之後見到三星有改善至敢試呢部 , 冇失望 , 電量速度穩定性重量都改善晒 , 不過呢啲都只都係集中喺規格上面 , 外觀呢 , 三星機唔好對佢有期待啦 , 因為佢十年如一日冇諗過要改.
Amoled顏色冇咁濃但仍然太濃 , 除咗睇起嚟唔自然 , 睇相仲會影响到細節尤其紅色 , 唔知係三星工程師口味刻意推成咁定係認為用户鐘意味精 , 不過既然有自然啲嘅相片同電影模式 , 何必將標準模式設定得咁味精?
16G內置儲存 , 旗艦機嚟講真係寒酸 , 人家早幾代旗艦都32G啦 , 雖然16G好多人都用唔晒包括我 , 不過旗艦價錢冇旗艦規格俾錢嗰個一定唔爽 , 正如iphone , 16/32/64G一齊賣 , 唔買32G買16G唔夠用閣下嘅事 , 至少唔怕俾人有話柄.
呢代note改進都喺硬體機能方面 , CPU同Ram嘅規格已經將流暢度拉得同其他系統好接近 , 當然仲會有個别app會run唔順 , 比如我用開嘅Apex Luancher , 幾部機用過都順唯獨note3唔爽 , 因為android仲有另一個問題係硬件同軟件分别開發 , 雞同鴨講 , 總有冇跟OS update同U衝突等等run唔順嘅情況;外觀呢啲審美部份唔算係改進 , 只係交行貨性質係咁意改少少 , 造工一貫三星水準不過不失 , 唔會好精緻高科技又唔覺好低級 , 機身相對S4同note2硬淨 , 整體嚟講仍然值得推薦.
(10/3更新)補充一下 , android機唔會自動閂apps , 後台亦有唔少widget行緊 , 規格點強嘅android機都有行到lag甚至reboot嘅時候 , 雖然工程開發人員選項裏面可以設定回到主畫面馬上退出程序 , ram free 返出嚟 , 不過搞到咁用android就冇乜意思啦;亦有人講root機剷晒唔等使嘅apps嚟減少資源用量 , 都係一個好方法但唔係人人做得到 , 大部份人都係一般用家 , 相對於root機損失保用 , 裝taskmanager係個比較簡單方便既方法 , 開機時熄屏後同間隔定時殺apps , 設定不殺名單 , 其餘的自動幫你殺free返ram出嚟;我比較推薦一個taskmanager , OWprocessEr , 呢部機都有裝 , free ram保持喺0.8-1.4G之間 , 幾日唔使手動殺運行始終暢順 , 不妨試試.


text:
《坐一次港鐵,感受一次現今香港真實的一面》
《坐一次港鐵,感受一次現今香港真實的一面》
姐夫同家姐成日話如果要帶B出街,就算明知街上難搵位泊車都好,都盡可能自己揸車而唔會搭地鐵. 我一直都唔明白點解,今日終於完全能夠領會當中嘅原因.
家姐屋企工人感冒,而佢兩公婆今晚都忙於工事,於是就只能夠叫我媽湊住兩個小魔怪一晚.但我媽媽真係唔能夠同一時間去應付兩隻小魔怪,所以細B就交由我湊一晚.
喺又一城接過兩歲大嘅細B後,抱住佢搭火車去大圍轉馬鐵,放工時間人多擠迫,由於唔想迫親細B,所以我選擇坐頭等,入到車廂雖然無位坐,但都算做企得鬆動.我唔期望會有人讓坐俾我坐,所以我企近門邊埃住玻璃企到大團站轉車,去到大圍站嘅時候,細B已經喺我懷抱中訓著咗.
小心翼翼咁抱住細B去馬鐵月台轉車,見到有一班車已經停咗喺度等人上,但眼見車裡面已經好多人,一定無位坐,而水牌亦見到下一班車係4分鐘後,所以我決定等下一班車,而亦有其他乘客同我一樣咁諗,等下一班車有位坐先上.
我排喺左邊第二位,企係我面前係一位穿著西裝嘅四眼仔,見佢一直用手機打緊機,我不已為然.
因為—直用雙手抱住十幾KGS嘅細B差唔多二十分鐘嘅時間,其實我雙手已經開始酸軟,我好想入到去可以好好坐低,等自己同埋訓著嘅細B都舒服啲.
列車到站,開門嘅時候,條西裝友掛住打機而好似唔記得上車咁樣,我要拍一拍佢膀頭先知道車到咗,慢咗呢秒鐘,已經失去坐位嘅黃金時間,但照情況要坐一個位並唔難.
跟住西裝友入車廂,佢坐咗落旁邊位,而我亦打算坐佢隔離,由於我抱住細B,所以我企咗係個位前面打算換好個抱姿先坐低,照道理嚟講,所有人都知道我準備坐呢個位,而實際上亦唔會有人能夠攝到入黎坐呢個位.
但突然間眼前閃出一個大約十歲嘅細路仔,佢一個箭步訓落去左邊第二個位,然後隻手好似打攬球達陣咁樣禁住我正想坐嘅位置.
「媽,快點.」望住呢個著住香港校服,但講住蝗語嘅小朋友催促佢阿媽坐低,我就知道佢係雙非或者單非.
有個咁嘅仔,個阿媽當然唔係省油燈嘅,其實唔洗佢個仔叫,個阿媽已經跟到好貼咁樣坐咗落小朋友本來坐嘅位,而個小朋友亦表演咗好完美嘅連貫動作跣過去我個位度坐低.而阿媽身後仲跟住一個四十幾五十歲嘅阿爸,雖然個阿爸身手無佢哋兩母子咁好,但經阿媽坐低後用手拉住個阿爸之下,一家三口終於能夠成功搶佔三個位置.而抱住細B準備坐低嘅我先黎比唔切反應,跟住我就有啲嬲.
我:「太太,我抱住我BB仔,你地唔洗咁樣嚟搶我個位掛?」
唔正嘅廣東話蝗媽:「你自己坐唔到關人咩事呀,我夠有細路仔囉」
我:「你哋咁樣好唔岩規矩架喎,我抱住個BB,唔該可唔可以讓返個位俾我坐一坐呢?」
個蝗媽聽完我咁樣,完全一個唔在乎嘅態度,佢無再出聲,但亦無意圖讓返個位俾我坐.
呢啲環境,如果我想坐到呢個位,辦法就只得幾個.
一:直接大大聲聲屌柒佢哋,但咁樣做好大機會會俾人拍片放上網,而且仲一定會嘈醒熟睡中嘅細B.為咗唔想嘈醒細B,我唔會咁做.
二:打鳩佢.但我更加無可能咁做.
三:旁邊嘅人加把口嚟話呢一家三口,但好明顯個個人都只係想食花生,最好就係我發爛同佢哋鬧交,等有戲睇.
四:個西裝友唔打機讓個位俾我坐.但明顯個西裝友唔會咁做.
去到咁嘅環境,雖然我隻手已經好攰,但我亦唔想鬧落去嘈醒細B,更加唔想望住呢一家三口,所以我選擇行過對面企.
所有門邊嘅玻璃位已經企滿晒人,我無得埃,只能夠一隻手扶住條柱,另一隻手就抱住細B.而對面四個位就坐住兩個大約三十幾歲嘅女人,一個二十幾歲男人,同埋一個五十幾歲地盤工人打扮嘅白髮阿伯.
兩男一女聽到我剛才嘈,都知道發生咩事,但就完全無打算讓個位俾我坐,反而個阿伯就叫我埋去,想企起身讓位俾我坐.我見個阿伯個樣其實都好攰,所以自己都唔忍心坐佢個位.返地盤收工後又點會唔攰呢?
我:阿叔唔洗喇,你放工都攰架喇,我仲頂得住,下個站有人落我先坐啦,你休息下啦,多謝晒.
正當我婉拒阿伯嘅好意同時,坐係旁邊嘅一位師奶向上望一望我,然後用一個近乎恥笑嘅表情嚟笑一笑我,佢就好似講緊:有人讓位俾你仲扮晒野,底你死.
車開動了,我就企正係個師奶前面,望住佢用手機上緊baby condom,我心諗你班師奶日撚日係人前人後與及網上疾呼香港人見到大肚婆或者抱住BB都唔讓坐無人性,但換個情境你哋咪又係一樣,你憑咩叫喊?
第二個站,出奇地有坐位之中嘅就只有男西裝友落車,當佢落車嘅時候,我自己有諗一諗好唔好坐係蝗完隔離嘅時候,就有一個二十幾歲,聽住歌嘅男人第一時間係咗落個位度,我唔能夠坐低,好彩師奶身邊個玻璃位有位,所以我就企埋去靠住玻璃企,咁樣先可以雙手抱B,望住呢個師奶不斷咁上住baby condom,我真係忍唔住拎部手機出黎影佢相,但基於私隱嘅問題,最終我都無影佢個樣.
再過一個站沙田圍,好多人落車,蝗家三口子亦都落咗車,而我亦有位坐,當我坐低之前,我忍唔住同阿伯講聲唔該晒,而阿伯亦同我講句「唔洗客氣」.
呢一程車,我只能夠感受到對面呢位伯伯係香港人,一個好似以前香港人咁樣,懂得守望相助嘅香港人.而呢個伯伯嘅職業只係一個無乜點讀過書嘅地盤工人.
相比起西裝友,年輕人,有細路嘅師奶,阿伯更加似一個香港人,因為我喺佢身上搵到以前香港人嗰種
人情味.


text:
講下自己背景先.
今年中五, 中三讀到上學期 去左夜校完成埋中三. (日校果度因被欺凌,最後報警, 搞到咁都廢時係果度報)
一直都冇咩讀書, 細個唔識諗. (唯一 中2至中3 開始認真小小, 全班15/40 , 所以數底方面都唔係完全白痴,
英文科水平.. 打個比喻, 拔萃入學面試要用英文描述個story, 我諗我有機會唔係最出息果個.
做中3 reading 卷 (有grammar, reading 果d初中卷) , 都係岩岩好合格.
.. 有1年因為恐懼而唔返學 , 中4入左新學校, 環境好左好多, 雖然冇咩人讀書, 但比到個安靜同有得聽書既空間我.
中4果年 停留係自己學校圈子,係學校做頭幾就覺得OK ,冇話好爆seed果隻. 上堂認真聽書, 唔係日日放學都有溫書,成年算係hea過.
今年先識諗, 花多左時間係讀書到.
我而家應該點做? 得返1年3個月. 重唔重讀好? 因為身邊d人係咁講以下既野 , 你地真心答我就得 , 唔洗安慰我
我同年既考完2013dse , 上左year1,
佢地幾個都同我講 話我冇希望,佢話F4仲有機會追返英文基礎,初中數, 但你中五, 人地中五已經操緊MOCK , PP , 學skills多過基礎. 話我已經太慢. 話就算入到asso , 都跟唔到d英文.比人quit . 叫我出黎打工, 佢話成功升上大學機會得1%
有d又叫我出黎打工, 唔好讀, 一係就由中一開始. 但你冇可能中一開始, 所以你都係做野.
跟住我仲返學, 佢話我而家係度哂時間,浪費青春...
又好似講得岩, 競爭好大, 不過佢踩多過比意見
佢地咁講, 但我都唔想返工, 我自問運動 咩野都好平凡, 如果而家返工 可能得勞力工作選擇.. 我唔想咁, 但佢地講到競爭咁大, 主要時間問題, 咁重讀中4 咪可能解決哂囉? 我都幾信任佢地, 佢地有經驗 ( 有個好似係asso升上u , 公開考試失敗 再上u 講d野應該幾有經驗同幾準)
另外問多小小.
其實出面d補習社有無用? 間間都話最強 , 係咪真係日日返到去做功課 跟住有唔明就問,同埋佢有段時間會教人?
呢排見到個post, (如果係咁, 我諗我適合呢d, 有得比人管住)
有d人又話補習冇咩用. 定係私補有用d? (but比唔起)
第2個問題係.
其實而家幾分先入到資助大學? 聽人講18分都得( 但係要中英文lv5 ? )
明德, 樹仁, 硃海 果d係咪同一類? 呢d聽講相對收得低d. 但想問下 出到黎認唔認可? eg. 政府工, 老師.報master .
top up 就聽講唔係咁認可 .
最後
我而家要做既係咪要盡快決定重唔重讀 同埋 用盡所有時間去溫書追返, 放假都唔好放過?
有d朋友 就話 而家先中五, 放假玩下啦, 下年放


text:
19樓Clubbing場 @尖嘴厚福街H8 R9醉街蒲點:索女出籠 惹火
■女士之夜,大把呢類性感惹火 Lady.
厚福街 H8有好多特色餐廳,成班友新屎坑約飯局.雖然呢幢商廈面積唔大,但成個 Feel都好有格調,可以邊嘆美食邊俯瞰尖嘴獨有景致,名副其實人生一大樂事.
文,攝:貓仙人
■男女比例懸殊,女多男少.
正所謂飽暖思淫慾,飯後,成班人開始討論下場,老規矩又係各持己見,拗到落到樓下電梯口都未有定案,但就唔覺意發現呢幢商廈出奇地多靚女!細看之下,原來佢哋都係去19樓 Clubbing場「 R9」,連個天都指引埋我哋,成班友當然即刻 Go, Go, Go,原住上返去啦.
雖然呢個場所在位置唔算大路,但入到場整體感覺真係唔錯,開放式格局,雖然無 VIP房,但勝在無遮無擋一眼睇得晒成個場,邊個角落有靚女第一時間掃到,加上全個場都係落地玻璃,附送埋尖沙嘴迷人夜景,呢鋪真係名副其實靚人靚景,唔錯,唔錯!走個 Round視察環境,我發現呢個場另一特色係華洋雜處,本地人同外地人比率真係一半半,粗略咁行咗個 Round,就已經見到俄羅斯人,美國人,北方靚女同大量 ABC,所以如果有心喺度發展的話,真係要操好啲外語.
■呢三位 ABC起碼劈咗三杯火 Cocktail.
■俄羅斯代表唔止飲得,仲 Very傾得……講得明的話.
■奉勸各位,飲呢杯 Cocktail前唔該先寫低屋企地址.
飲到着晒火
同好多 Clubbing場一樣,呢個場都係揀周三晚做 Ladies night,女士免費入場之餘,仲每人派發$150現金券,足夠飲三杯 Standard cocktail或紅白酒,難怪呢晚男女比例懸殊得咁緊要啦,簡直可以用俾靚女重重包圍嚟形容.男士方面,呢晚入場就要付出$300,全晚任飲到尾.
值得一提嘅係,老闆喺外國返嚟,對調酒好有研究,聽聞佢好鍾意喺周日,即係呢間場嘅休息日,同埋班志同道合鑽研新 Cocktail,亦會教啲對校 Cocktail有興趣嘅人調酒.大家有興趣喺呢方面自我增值的話,記得主動同老闆做朋友嘞.老闆鍾意調酒, Bartender都有番咁上下水準,經常為客人度身調校獨一無二 Cocktail,好飲就梗㗎嘞,仲好好睇㖭,杯杯都靚到藝術品咁款,當然唔少得玩埋火啦,飲到着晒火,我 Buy呀.
■呢個場真係好火,講緊杯 Cocktail呀!
■一邊嗒靚酒一邊睇靚景,夫復何求?
■玩得 Happy,就算喇叭都可以當舞池.
地址:尖沙嘴厚福街 H8商廈19樓
頁: [1]


text:
三合會
三合會,又叫做黑社會,係講一類華人地下組織,主要活躍喺香港,澳門,台灣同埋中國大陸.亦都遍佈世界各地華人社區,例如大馬,星加坡,同埋各地嘅唐人街.
三合會,係「天」,「地」,「人」嘅結合;起源於當年掛住反清復明口號嘅地下組織,例如天地會一類,當時佢哋都叫自己做洪門弟子,矢志打倒腐敗嘅政權;到到大清滅亡之後,一班當時原本係義士嘅人因為冇咗起義嘅目的,只係盲目咁反社會,於是乎哩班人轉為做好多唔見得光嘅罪行,變成咗烏合之眾,亦因為做嘅嘢多數都唔見得光,所以個統稱就叫做黑社會.
中國大陸曾經有試過肅清黑社會,所以喺改革開放之前,黑社會曾經一度喺中國絕跡;後來開放之後,黑社會就慢慢喺大陸重現.
現時香港有大約57個活躍嘅三合會組織,當中有好多嘅規模其實唔係好大;比較大嘅計有新義安,和勝和同十四K……等等,佢哋多數都係從事犯罪嘅社團組織.三合會嘅規模,等同於西方嘅黑手黨.主要從事販毒,洗黑錢,走私,非法賭博,賣淫,偷車,收保護費……等等.今時今日唔少收入係靠翻版貨,好似軟件光碟,鐳射唱片同埋電影光碟.佢哋亦都會將唔見得光嘅錢用來投資喺正當行業上面,令到啲錢可以變成光明正大嘅流動資金,以避開廉政公署或者警方商業罪案調查科嘅追查,個過程喺黑道術語入面叫做「漂白」.


text:
如果真係要講系統問題,其實話直抄都唔係冇得拆
其實而家見到既大部分流行的手機遊戲(好多都係卡+COLLECTION的GAME),前身都係GREE系果堆直接係網站玩既SNS.而家卡片遊戲發展左咁耐,自然有好多花款.但轉珠+肓成類的遊戲,就我淺薄既知識所知,神魔應該係同果批山寨一樣算係第二期.敢問想當年有跟開GREE系SNS的朋友,係咪當時好快已經發展左令人覺得完全唔同的遊戲方式出黎?
PAD既好,在於佢個system已經完善到令人一下子諗唔到點改先不會完全破壞平衡同遊玩性.成長曲線同傷害公式只係DATA既問題,又反問一句,係唔係今日神抄改過條傷害公式同成長曲線,你就覺得佢唔係抄先?
根本唔會.佢既抄係在於遊戲方式同設計,玩法上文有講.至於設計,如果你信PAD既介面每一part都有佢既功用的話,要改就有可能會令到用家有意想不到既不便.我覺得隻ロード・トゥ・ドラゴン同PAD個準備介面都好似架
真心覺得有D over reation.科大讚緊佢營商創業,唔係遊戲設計.即係咁,假設今日有人買左D維O奶番黎,將個盒換成膠樽再攞去第三世界賣,宣傳有道令佢大受歡迎,如果維記冇告佢(當然呢個大家都知冇可能),大學一樣會話佢創業成功,大家又會唔會咁反感先?
講真,佢個答覆我認為還好,只係point out「而家冇版權問題」,其實好保守.又試諗下,如果科大真係話埋佢一份抄襲,萬一果件曾X中告科大誹謗,官司都有排打.如果你係科大負責人,你點同D所謂「持份者」交代?


text:
曼城上盤一「柏」即合成日話要喺歐聯有一番作為嘅曼城,今晚喺D組首輪遠赴東歐,對手雖然係捷克新興班霸柏辛域陀尼亞,但藍月亮求其一個球星都貴過主隊全體上下總和,讓半球,一球點好意思唔贏呀!(周二8,有線62及202台周三2:45am直播)
不如大家一齊了解上柏辛域陀尼亞先啦!佢哋基本上已經取代咗老牌球隊布拉格斯巴達喺國內嘅霸主地位,陣中最出名嘅球員係右翼拉積杜奴,佢被稱為捷克目前最好嘅中場,而6呎1吋高嘅斯洛伐克中堅施素禾斯基亦被多支歐洲球會睇中,但數到名氣就始終係38歲嘅隊長賀華夫最猛,呢位罰球專家喺日本搵食多年,球員生涯尾段回歸祖國,喺柏辛域陀尼亞係大佬嚟架喇!
睇完我哋介紹仲係一頭霧水唔緊要,因為係好正常嘅,就算而家嘅捷克國家隊都青黃不接啦,更何況係國內嘅球會呢!柏辛域陀尼亞勝在呢幾年唔止一次躋身歐聯分組賽,經驗唔算差,可惜整體實力仲差啲,預訂今年會繼續陪跑,想創一番事業可能要等成個捷克球壇復興.
曼城就唔使多介紹啦!不過佢哋呢幾兩年歐聯分組賽都提早出局,真係冇晒面,今屆喺D組最大對手係拜仁慕尼黑,另外兩隊柏辛域陀尼亞同莫斯科中央陸軍就唔算突出,照計藍月亮都再冇藉口喇啩,而且教練柏歷堅尼上場英超收起多名主力,搞到同弱旅史篤城賽和咁失威,擺到明係要集中火力打好歐聯第一仗啦!
我哋可以預期捷西斯拿華斯,阿古路同埋費蘭甸奴會復任正選,隊長高柏尼亦有機會復出,佢有份飛去捷克架!所以曼城只要醒醒定定,讓柏辛域陀尼亞半球,一球難度唔大,起碼坐收半格啦!


text:
左優
左優(粵讀:zo2jaau1,注意「優」字嘅讀法)係指比較慣同擅長用左手做,好似寫字,呢啲平常嘢嘅人.對於右優用右手一樣.
概要[編輯]
左優嘅人一般來講,用左手嘅次數比右手多出好多,例如寫字,煮餸,揸筷子等.左優嘅人並唔係所有動作都習慣或偏好用左手,實際上完全左優嘅人並唔多.例如有啲人習慣用右手寫字,揸筷子,不過打波時就會用左手揸拍,呢種依照唔同行為選擇左或右手嘅情況亦有好多.另外,亦有雙手都能夠順利運用嘅動作.雖然好多人嘅利手同書寫嘅手相同,不過書寫並唔係判斷利手嘅標準.亦有只喺書寫,揸筷子時用左手,其他動作都習慣用右手嘅人.
喺印度同好多伊斯蘭國家,去廁所之後用左手裝水將屎窟周圍洗淨(唔用廁紙)嘅習慣,因此認為左手比較唔乾淨,食餐時唔露出左手,而有用右手進食嘅文化,一齊食嘢嗰時用左手會畀人覺得無禮貌.但印度同伊斯蘭國家亦有好多左優嘅人,喺食飯時用右手,其他動作都用左手進行.
左優嘅唔方便[編輯]
由於社會上大多數人都係右優,大多數嘅工具,設施,以至文字嘅結構都係為右優嘅人而設,左優喺生活中難免會有唔方便.例如以鉸剪為例,通常手指公外推,其他手指往內嘅動作,經過鉸剪中間嘅支點,可以令刀片夾緊以剪斷啲嘢.但左手拎鉸剪做相同動作時,會有刀片夾唔緊,剪唔直嘅感覺.好多左優改用右手剪嘢,或剪嘢時自我摸索出施力嘅訣竅.而喺餐枱度,左優用筷子時,就特別容易同隔離嘅筷子「打架」,而引起誤會或尷尬.近年互聯網興起,唔少左優喺網上召集更多人,以為左優發言同捍衛佢哋嘅權利.


text:
蘇民峰蘇師傅幾乎係香港人都識啦,而蘇師傅最出名就係術數命理,簡直係料事如神!盧蘇我想拜佢為師,恐怕就連「門都沒有」.不過,拜唔到師都可以一廂情願咁做佢 fans 嘅!既然盧蘇我都有一個「蘇」字,即係同蘇師傅多少都算有緣,等我盧某人今次充當做一次「蘇師傅」,幫香港車界睇睇來年運程!
一開始不如講下好野先啦!2012 年壬辰年,根據九宮飛星圖,今年八白,財星正西方.預料有行運 多數都係「西方」嘅歐洲車廠同代理啦!雖則話人地老家歐債危機隨時爆煲,但係人地勝在根基夠厚,設計生產嘅汽車永遠勝人一籌,日韓中印唔恨得咁多架啦.歐債危機都不過係代表之前駛突左,萬一真係違約,地球都唔會唔轉,寶馬法拉利亦唔會忽然係地球上消失嘅.一個唔覺意如果歐元貶值,去番當年同美金一兌一左右,都時香港人人渣歐洲車,都未必係天方夜譚.
咁另一邊又點呢?今年九紫,喜慶星原來係東北方,都係主嫁娶添丁創業升職之類啦,照咁睇「 東北方」既日韓車廠同代理,又好似衰唔哂喎.雖然日圓高企,經濟上的確不利出口,相信大家都有眼睇,日本車價真係愈升愈有 .不過,平唔一定係好,貴亦未必唔抵,係咪?喜慶星既然主嫁娶添丁,可以係代表公司之間會有重大既合併或合作.透過合作既創新科技或突破設計,隨時可以為日韓車系帶來 轉機都未定!就算唔係收購合併,請個猛人過檔都可以應「嫁娶」之兆.大家記唔記得,韓國 Kia 係 06 年時請左前 Audi 既 Design 猛人 Peter Schreyer 加盟,近兩年既 Kia 車外型係咪升哂呢先?
咁今年車主又有無野要注意下呢?今年有西北七赤破軍,正北二黑病符,東南五黃災瘟,除左渣車出門幾時都要小心之餘,仲要留意停車熄匙新例,2011 年 12 月 15 日正式生效啦!唔想破財或者 同阿 Sir 爭執嗌圾,就真係要小心.咁又有無化解既方法呢?梗係有啦!我地要諗番,停車唔熄匙既原因,一係想吹冷氣,一係就唔記得.化解既方法就係換電動車,或者換有停車熄引擎系統(Idling Stop System)既新款汽油車亦得!換車之後停車就會熄埋引擎,甚至乎無引擎無排放,咁就可以印印腳開 冷氣,又唔驚食牛肉乾啦!
最後,盧蘇祝廣大車主開開心心健健康康,今年賺多啲就齊齊有錢換新車啦!請請!
盧蘇
Car1.hk《車事短評》專欄作者
(以上純屬作者個人言論及創作,並無科學根據,亦不代表本公司立場.)


text:
長頸鹿
長頸鹿係一種生活喺非洲嘅反芻偶蹄動物,亦係現時世上最高嘅陸上動物.公可以去到4.8到5.5米高,重達900公斤.乸身形一般細啲.
長頸鹿係非洲特有嘅動物,同鹿,牛等有親緣關係,但係唔同科,即長頸鹿科.長頸鹿科包括長頸鹿同霍加狓兩種動物.
長頸鹿學名為camelopardalis,源於早期羅馬帝國時期啲人同佢起嘅名,意思係駱駝同豹嘅混合體,因為佢嘅外形類似呢兩種動物嘅混合體.
中國明朝時鄭和嘅船隊航行到東非,就曾經帶兩隻長頸鹿返到北京,俾當時嘅人認為係麒麟.明成祖以此祥瑞之兆嚟表明自己施政嘅偉大.時至今日,日文同韓文仍然叫長頸鹿做麒麟.
中國典籍關於長頸鹿嘅記載,最早出自晉代李石所寫嘅《續博物志》,記錄咗非洲索馬里沿岸撥拔力古國出產嘅異獸,身高一丈餘頸長九尺.宋代趙汝適寫嘅《諸番志》中就話非洲長頸鹿係徂蠟:「狀如駝馳,而大如牛,色黃,前腳高五尺,後低三尺,頭高向上」.
分類[編輯]
長頸鹿根據顏色,花紋變化同分布範圍等嘅差別可分為9個亞種.
- 蘇丹長頸鹿(G.c. antiquorum);斑點紋小,較不規則,覆蓋腿內側.分布蘇丹西部同西南部.
- 努比亞長頸鹿(G.c. camelopardalis);斑點呈四方形,栗色;底色為白色.腿內側同上肢以下無斑點.分布蘇丹東部,剛果東北部.
- 羅氏長頸鹿,或烏干達長頸鹿(G.c. rothschildi);斑點深褐色呈長方形,網紋模糊.下肢有時帶斑點.分布烏干達,肯雅北部同中部.
- Thornicroft 長頸鹿(G.c. thornicrofti);星狀斑點,延伸至下肢.分布贊比亞.
- 西非長頸鹿,或尼日利亞長頸鹿(G.c. peralta);淺黃色斑點.分布乍得.
有啲資料將蘇丹長頸鹿,西非長頸鹿,努比亞長頸鹿,羅氏長頸鹿同安哥拉長頸鹿,南非長頸鹿列入一個亞種.
另有四種長頸鹿亞種存在爭議.即開普長頸鹿,拉多長頸鹿,剛果長頸鹿同埋Transvaal長頸鹿.更有科學家認為除咗馬賽長頸鹿以外,其他亞種可以併為一個亞種.
長頸鹿體長12-15英尺,高15-17英尺.公重1700-4200磅.乸矮過公1-2英尺,輕幾百磅.公乸均長角.乸隻角細啲.網紋長頸鹿比其他亞種稍為細.體色隨亞種同埋年齡有深淺變化.
特點[編輯]
長頸鹿最令人熟悉嘅特點就係長頸.頸長令佢哋食到樹上嘅葉.四肢亦相當長.長頸鹿頸嘅骨結構基本上同其他偶蹄動物差唔多.長頸鹿有七個變長嘅頸部脊椎(數目同馬同埋人相同).角係骨質,俾皮膚噙實.
長頸鹿嘅循環系統與眾不同.10公斤重嘅心可以產生比其他動物多兩倍嘅血壓,保證個頭有血到.頸上面一個複雜嘅組織結構可以避免長頸鹿低頭喝水嗰時個腦血壓過高造成腦出血.下肢嘅血管承受好高嘅血壓,換轉係其他動物可能會造成毛細血管爆裂,而長頸鹿嘅下肢俾又厚又實嘅皮包實,避咗呢尾嘢.
長頸鹿有長睫毛,眼呈深啡色,係所有陸上動物中最大嘅.視力敏銳,再加上身高嘅優勢,能夠睇到一公里遠嘅嘢.長頸鹿冇淚腺,佢用脷去清潔眼球表面.德國法蘭克福動物園嘅研究人員發現長頸鹿得有限嘅色覺,分到一啲色.
長頸鹿有32隻牙,齒式為I 0/3, C 0/1, P 3/3, M 3/3;同牛一樣冇上門齒,口腔內因冇犬齒,令門齒與前臼齒間有空位,叫做齒虛位(diastema),可用嚟儲埋植物咁嘅嘢.
繁殖[編輯]
長頸鹿公會通過品嘗乸嘅尿嚟判斷乸嘅發情狀態.呢種行為係一個被稱為Flehman反應嘅過程.長頸鹿嘅懷孕期為14-15個月,每次產一胎.乸係企喺度生仔;羊膜破裂,幼鹿落地而生.幼鹿約1.8米高.出世幾個鐘頭後幼鹿就可以奔跑,同其他出咗世幾個禮拜嘅鹿仔冇分別.然而出世之後頭兩個禮拜幼鹿多數時候會伏響地上靜卧,由阿媽保護.雖然成年長頸鹿由於個頭碩大唔怕敵害嘅侵襲,但幼鹿就可能俾獅子,豹同鬣狗攻擊.長頸鹿嘅花紋被認為係有偽裝功能.只有大概25-50%嘅幼鹿可以活到成年.野外嘅長頸鹿,壽命有20-25年,喺動物園裏面養就可以活到28年.
喺香港,以前荔園動物園未結業以前,養左兩隻長頸鹿,結業之後(1993年7月31日),嗰兩隻長頸鹿就送咗畀深圳動物園養.
習性[編輯]
喺野外,長頸鹿係食樹葉,尤其係含羞草屬嘅樹葉;但其實佢完全能夠以食用其他種類嘅樹枝為生.一頭長頸鹿每日可以食63公斤樹枝同嫩枝.
長頸鹿行路姿態悠閑.行路嗰時一側嘅前後肢向前挪動而另一側嘅前後肢着地.呢個係大型四足動物常用嘅運動方式,比如大象都係用呢種方式行.但係長頸鹿遇到敵害攻擊能夠以60公里時速進行短距離奔跑,奔跑姿勢好笨拙,前後肢交替着地.長頸鹿心臟太細,令佢做唔到長距離奔跑.
當受到威脅時,長頸鹿嘅的防禦方法係用蹄猛踢敵害,踢一下足以將獅子嘅頭骨踢碎或者肋骨粉碎.
長頸鹿每天的瞓覺時間是所有哺乳動物中最短嘅.一般認為只有20分鐘到兩小時之間.佢可以擘大眼瞓覺.
長頸鹿用長達40厘米嘅脷來清理面部嘅蟲仔.長頸鹿條脷唔怕荊棘,可以自如咁進食多刺嘅葉.南非長頸鹿偏好金合歡屬(Acacia)嘅植物,尤其係Acacia erioloba呢種植物,條脷甚至能夠抵禦這種植物帶有嘅毒刺.
一般人誤以為長頸鹿係啞嘅.但有研究表明長頸鹿之間用(人耳聽唔到嘅)次聲波來進行非常複雜嘅交流.
起源[編輯]
根據化石記錄,長頸鹿最早由中新世初期由鹿科動物分化而來.最早嘅長頸鹿科化石係Climacoceras同Canthumeryx.後來演化出古麟(Paleotragus),一種中新世早期生有短角,短頸嘅長頸鹿祖先.到中新世晚期古麟進化為薩摩獸(Samotherium).喺上新世,薩摩獸分化為兩支,一支係霍加狓,另一支係最早嘅現代長頸鹿.霍加狓係長頸鹿科僅存嘅兩種動物之一,相貌基本上反映中新世長頸鹿類動物個樣.
長頸鹿類動物進化上重有一支,稱為西洼獸,係一種生有四隻角,體態粗壯嘅動物.而家已絕種.喺蘇美爾(Summarian)文化遺址亦發現咗一啲動物嘅青銅像,酷似西洼獸.說明西洼獸好可能喺中東一直殘存至幾千年前.
長頸鹿嘅地史譜系如下:
- 全新世
-
- Giraffa camelopardalis
- Okapia johnstoni
-
- 更新世
-
- Giraffa camelopardalis
- Giraffa jumae
- Giraffa gracilis
- Giraffa sivalensis
- Okapia stillei
- Sivatherium giganteum
- Sivatherium maurusium
-
- 上新世
-
- Giraffa attica
- Giraffa punjabiensis
- Giraffa priscilla
- Samotherium boissieri
- Samotherium sp.
-
- 中新世
- 晚中新世
- Amotherium africanum
- Samotherium sp.
- Palaeotragus germaini
- Palaeotragus primaevus
- 中中新世
- Palaeotragus primaevus
- 早中新世
- Prolibytherium magnieri
- 晚中新世
- 漸新世
-
- Eumeryx sp.
-
進化[編輯]
長頸鹿條頸同腿按比例都比其他有蹄動物長.目前重未確定到係長頸鹿條頸同腿點解咁長,但可以通過觀察現存長頸鹿嘅行為嚟推測點解佢哋會生咁長條頸.
長頸的確可以畀長頸鹿食到樹冠上嘅葉.然而長頸鹿乸矮過公,往往食低處嘅樹葉,所以好難講長頸僅僅只係為咗食果方面的原因.此外,長頸會令長頸鹿飲水造成相當嘅困難.長頸鹿佔據嘅生態位只有非洲象一個競爭物種,所以並無選擇壓力嚟迫使長頸鹿喺咁長時間保持長頸嘅狀態.一個可能嘅解釋係長頸鹿喺進化初期非洲存在其他體形高大嘅有蹄動物競爭者,而呢啲有蹄動物現在已經滅絕.長頸鹿條頸就係同呢啲大型有蹄動物競爭中變長嘅.今日嘅長頸係遠古競爭嘅遺留.
長頸鹿嘅前肢亦都好長.呢啲長腿可以令長頸鹿快速奔跑,並用來禦敵.重未清楚嘅係,係唔係長腿同長腳並用喺抵禦獅子嘅襲擊方面有優勢.
最後啲人觀察到,長頸鹿公係用長頸嚟戰鬥.長頸鹿有顯著嘅兩性異形特徵.乸條頸比公更加短.乸條頸一到咗十歲就唔再生長,而公條頸就可以維持生長達二十年以上.公之間用頸搏鬥,搏鬥結果可以係致命嘅,但好少會到呢個地步.頸越長,頭越重,搏鬥嘅時候力量亦都越強.搏鬥能力越強嘅長頸鹿公越容易獲得同長頸鹿乸交配嘅機會.從性選擇嘅角度睇長頸鹿條頸亦係公同乸競爭嘅結果.
參考[編輯]
- 孫啟元,《野性的堅持》,ISBN 962-85307-4-7
- 琳恩‧雪兒,《愛上長頸鹿》,ISBN 957-33-1670-6
睇埋[編輯]


text:
卡通
卡通(音譯自英文Cartoon)包含咗幾種藝術形式,各種形式間有啲關係,但亦有好大分別.大體上,今日啲人用「卡通」一詞,指嘅可能係諷刺性嘅繪畫,漫畫,或用動畫技術製作嘅電影或電視節目.
歷史上嘅卡通[編輯]
喺歷史上,卡通來自意大利文大張紙(cartone),係指喺紙上繪畫上一比一嘅草圖,以研究進行進一步嘅美術創作,好似油畫或刺繡地毯.卡通應用喺壁畫製作中,亦極為普遍.咁樣可以幫助畫家將圖畫嘅各個部分,準確噉畫喺灰泥度.
印刷媒體上嘅卡通[編輯]
《Cartoon no.1: Substance and Shadow》係由莊李治所繪畫一幅卡通,用嚟諷刺1843年喺新嘅英國國會議事廳入面,為繪畫壁畫作準備而畫嘅卡通草圖.結果,呢幅作品為「卡通」一詞,賦予新嘅意義.
喺現代印刷媒體,卡通係一種通常有幽默色彩或諷刺性嘅繪圖.呢個係喺1843年《笨拙》雜誌(Punch)刊出莊李治等嘅作品後,而獲賦予嘅意義.喺中文度,呢種卡通亦即係漫畫.之後,卡通亦指報章,雜誌上嘅連載四格漫畫.
現代圖畫嘅卡通[編輯]
當卡通漸漸指向漫畫,連載漫畫意義,又因為連載漫畫同早期動畫電影嘅關係,而令「卡通」一詞指向動畫電影,繼而再涵括動畫電視節目.而呢個意義正係今日最常用嘅.呢度嘅「卡通」一詞,喺一般人嘅用法,同「動畫」同義.但準確來細分,卡通多指畫風抽象,故事情節較喜劇嘅動畫,詳細可以睇卡通物理學.呢類動畫較多以手繪嘅平面圖片進行拍攝,通常具有連續或單元劇情,而且大部份係以細路為對象嘅動畫作品.亦有人以製作方式來區分卡通同動畫,卡通專指用手畫平面圖片製作嘅動畫.


text:
無厘頭
無厘頭(mou4 lei4 tau4),原本成句係「莫釐頭尻」,曾經一度被誤認作粵語粗口嘅其中之一.「尻」字最原本係解屁股舊骨,『說文解字:尻,臀也.』,而「無厘頭尻」原意係指啲人頭尾不分,亂晒大籠,唔知做乜,後尾因為個「尻」字等同賓舟嘅粗口字,所以先畀人用嚟當粗口咁用,其實原本呢個詞語係相當文雅.
另一個來源係來自無來頭(來係白讀梨音),即係唔知邊度來.
依家嘅「無厘頭」,意思同樣係鬧人講嘅嘢同埋做嘅事不知所謂,無聊到冇人有,又或者發生咗嘅嘢根本搞唔清來龍去脈,令到人一頭霧水.後來「無厘頭」呢三個字喺香港嘅電影入面出現,於是乎廣泛咁傳揚開嚟,甚至成為一種電影風氣,繼而影響埋社會意識形態,有所謂「無厘頭文化」.
無厘頭文化嘅特色係經常將講嘢嘅字詞誇張咁演釋,或者講埋晒啲同主題風馬牛唔喇更(牛頭唔答馬咀)嘅嘢,有時講緊嗰陣重要配合埋啲誇張嘅形體或者面部動作,目的係要令原本好簡單嘅說話或者訊息兜個大圈,搞到啲人唔知唔明一味得個估字.
香港著名電影藝人周星馳好擅長呢種誇張嘅演釋,佢將無厘頭呢種意識形態喺電影電視裏面大肆發揮,變成一種喜劇元素;睇返喺佢初期嘅電視或者電影作品裏頭,經常都會出現無厘頭嘅說話同埋形體動作嚟引人笑,於是就俾大眾公認為無厘頭文化嘅祖師爺.
因為周星馳嘅影響,而家「無厘頭」呢個詞亦都畀國語用咗去,喺粵語以外嘅語言都會用到呢個詞.
時至今日,「無厘頭」呢三個字雖然都重係一個貶義詞,但因為後面嗰個「尻」字慢慢咁俾人淡忘棄用,經過日子同埋社會形態嘅洗擦同打磨之後,基本上已經冇乜攻擊性,脫離咗粗俗語言嘅行列而成為一個普通嘅形容詞.


text:
- 19 六月 2013
萬眾期待嘅FF地下城終於再次開放啦,理所當然咁開多一個轉蛋機,但今次似乎無EVA咁瘋狂,雖然話FF系列,但其實只係同FF手機版合作,大家最鍾意嘅克勞德都未有登場,不過呢個系列嘅寵物技能真係唔可以睇少,隨時有助玩家組出特殊組合!
超級地城攻略
最高超嘅地獄FF需要玩家有極高嘅等級同組合先有機會通關,但超級模式就可以用啲特殊組合安然完成,關卡最勁嘅巴哈龍有成100萬血,最後仲有招10萬攻嘅秒殺技,但利用特殊組合就可以搶先喺佢放大技之前將巴哈龍秒掉!
中等暗隊開波!
一開始就大獲了@o@!
偶然影到嘅鬼圖?
最後BOSS攻略法
雖然話有特殊組合可以秒BOSS,但係都要玩家有指定寵物先得,秒殺組合主要靠三種寵物完成,其一係按比例扣血嘅重力,第二係虹晶或暗印一隻(請自行打中級入手),最後當然唔少得30萬攻嘅路西法啦(最好選用好友幫忙),通常為咗帶出路西法嘅被動技,玩家都會以暗隊通關,配上虹番同水奶推血推回,當然玩家可以選用其他暗系寵,但以下三隻係必要嘅!
殺怪時機:打到巴哈龍得返一半血,就會發動10萬攻嘅大炮,當玩家見到巴哈龍唔再攻擊,就可以開始秒殺組合(注意巴哈龍未去到50%血之前每個回合都會打5千幾)!
必要組合: >>
(可換其他同類技能寵物)
頭50%血要玩家慢慢磨~
最後虹晶一擊!
打兩場終於入手!
希望各位都早日入手,輕鬆打超金!
小怪選殺需知
話明係超級難度,小怪都會有唔難煩人嘅技能,包括高傷同封技之類,主要係以下三隻,玩家一定要先殺嘅怪物,興幸嘅係呢幾種怪物血量都唔知,小弟以妖女組合1.5倍攻都可以輕鬆秒掉.
通緝怪物:>>
幸運入手虹晶一粒!
最好儲技嘅一關!
副BOSS都要小心啲,不過唔係個個回合都打一嘢.


text:
-
英格蘭超級足球聯賽(英文:Premier League,簡稱英超聯或者英超)係英格蘭嘅頂級足球聯盟賽事.
英格蘭超級足球畀人嘅一貫比賽形象係節奏快,攻勢組織多,參賽嘅球員亦非常搏命;而喺英超搵食嘅足球員,多數係來自世界唔同國家嘅高質素足球員,因此比起其他一般嘅聯賽有高好多嘅比賽水準;亦因為咁嘅原因,喺東南亞好多地方嘅人(包括香港)都比較鍾意睇英超嘅賽事.
聯賽採取主客雙循環賽制比賽,每一隊同各個球隊對賽兩次,主客各一次.由1995-96年球季開始參賽球隊由22隊減至20隊,每支球隊共進行38場賽事,無論主場或者作客比賽各有19場.每場嬴波可得3分,打和得1分,輸波0分,按各隊喺聯賽所得嘅積分排列.
如果球隊喺聯賽完咗之後同分,就要順序跟以下方法嚟排名次:
- 比較球隊嘅聯賽得失球差
- 比較球隊嘅聯賽得球數字
- 如果以上方法都決定唔到球隊嘅排名而且涉及到聯賽冠軍同埋降班席位,咁兩隊就要喺中立場踢一場附加賽定勝負,其他就按有關隊伍作相同排名.
喺2005至2006年度球季共有20隊球隊參與角逐,踢晒所有賽事後總積分最高嗰隊可以奪得聯賽冠軍,而總積分最低嗰3隊球隊就會降班落英格蘭冠軍聯賽.同時,冠軍聯賽頭2名肯定獲得下個賽季嘅升班資格,而冠軍聯賽的第3至6名就會踢附加賽嚟爭最後一個升班資格.
歐洲賽事名額(2011/2012年球季)[編輯]
以下係2011/2012年球季參加歐洲賽事名額分配:
- 歐洲聯賽冠軍盃
- 冠軍,亞軍,季軍隊伍直接出線參加小組賽
- 聯賽第四名打外圍賽第三圈賽事,喺呢圈勝出嘅球隊可出線參加小組賽階段,輸咗嘅就會轉戰歐霸盃
- 歐霸盃
- 聯賽第五名:直入歐霸盃
- 英格蘭足總盃冠軍:可以參加第一圈賽事(如果足總盃冠軍已經攞到參加歐聯嘅資格,個名額由亞軍隊伍取代;萬一亞軍隊伍亦攞到參加歐聯嘅資格,就會由聯賽第6名隊伍補上.)
- 英格蘭聯賽盃冠軍:可以參加第一圈賽事(如果聯賽盃冠軍已經攞到參加歐聯嘅資格,個名額由聯賽第6名隊伍補上;如果聯賽第6名隊伍已經要填英格蘭足總盃冠軍嘅位,就會由聯賽第7名代打.)
2010至11年球季參賽球隊[編輯]
2010至11年球季總共20隊,包括升班嘅英冠聯賽冠軍紐卡素,亞軍西布朗同埋附加賽冠軍黑池
a = 英超創立已經喺到嘅球隊
b = 未曾降過班嘅隊